Moosa Anwar's Blog\nރަށްވެއްސަކަށް ވުމަށް އެރަށެއްގައި މެދުނުކެނޑި5އަހަރު އުޅެން ޖެހޭ އުޅުން ބާޠިލް ކުރުމުގެ ދަޢުވާ\nއަޅުގަނޑާއި، ސ.ހިތަދޫ ނަސީމީ މަންޒިލް ބަދުރުއްދީން ނަސީމް އާއި ދެމީހުންގެ ނަމުގައި، ދަޢުލަތަށް ރައްދުވާގޮތަށް، 8 ފެބްރުއަރީ 2009 ވަނަ ދުވަހު ދިވެހިރާއްޖޭގެ ހައިކޯޓަށް ހުށަހެޅި ދަޢުވާ އެކޯޓުން ވަނީ ބަލައިގެންފައެވެ. މިއީ ޤާނޫނެއްގެ މާއްދާއެއް ޤާނޫނު އަސާސީއާ ޚިލާފުވާތީ، އެމާއްދާ އުވާލަން ހުށަހަޅާފައިވާ ދުސްތޫރީ މައްސަލައެކެވެ.\nޤާނޫނު ނަންބަރު 78/46 ދިވެހިރާއްޖޭގެ ރަށެއްގެ ރަށްވެއްސަކަށް ވުމާބެހޭ ޤާނޫނުގެ2ވަނަ މާއްދާގެ (ށ) ގައި ވަނީ؛ "މިޤާނޫނުގައިވާ ގޮތުގެމަތިން ރަޖިސްޓްރީ ކޮށްދެވޭ މީލާދީގޮތުން 16 އަހަރު ފުރިފައިވާ މީހުން ރަޖިސްޓަރީ ކޮށްދޭނީ، އެމީހަކު ދިރިއުޅުމުގެ ގޮތުން މެދުކެނޑިމެއްނެތި5އަހަރުދުވަހު އުޅެފައިވާ ރަށެއްގައެވެ. އެއްރަށެއްގައި5އަހަރު ހޭދަކޮށްފައި ނުވާނަމަ، އެމީހެއްގެ ބައްޕަ ނުވަތަ މަންމަ ރަޖިސްޓަރީ ކުރެވިފައިވާ ރަށެއްގައެވެ. މިގޮތުން ރަޖިސްޓަރީ ކޮށްދެވޭ މީލާދީގޮތުން 16 އަހަރު ނުފުރޭ ކުދިން ރަޖިސްޓަރީކޮށްދޭނީ، އެކުއްޖެއްގެ ބަލަދުވެރިޔާ އެދޭ، އެކުއްޖާގެ މަންމަ ނުވަތަ ބައްޕަ ރަށްވެހިވެފައިވާ ރަށެއްގެ ރަށްވެއްސެއްގެ ގޮތުގައެވެ." މިފަދައިންނެވެ.\nޤާނޫނު އަސާސީގެ 41 ވަނަ މާއްދާ ގެ (ށ) ގައި ވަނީ؛ "ދިވެހިރާއްޖޭގައިމީހުން ދިރިއުޅޭ ކޮންމެ ރަށެއްގައި ވަޒަންވެރިވުމާއި، އެއްރަށުން އަނެއް ރަށަށް ހިޖުރަކުރުމުގެ ޙައްޤު ކޮންމެ ރައްޔިތަކަށްމެ ލިބިގެންވެއެވެ." މިފަދައިންނެވެ.\nޤާނޫނު އަސާސީގެ 16 ވަނަ މާއްދާ ގެ (ހ) ގައި ވަނީ؛ "މި ބާބުގައި ބަޔާންކޮށްފައިވާ އެންމެހައި ޙައްޤުތަކާއި މިނިވަންކަން އިސްލާމްދީނުގެ އަޞްލަކާ ޚިލާފު ނުވާނޭ ގޮތުގެމަތީން ކޮންމެ މީހަކަށްމެ ލިބިގެންވާކަން މި ޤާނޫނުއަސާސީ ކަށަވަރުކޮށްދެއެވެ.\nއަދި މިއިން އެއްވެސް ޙައްޤެއްގެ ނުވަތަ މިނިވަންކަމެއްގެ އެއްވެސް މިންވަރެއް ހިފެހެއްޓޭނީ މި ޤާނޫނުއަސާސީއާ ތަޢާރުޟްނުވާ ގޮތެއްގެމަތީން، ރައްޔިތުންގެ މަޖިލީހުން ފާސްކުރާ ޤާނޫނަކުންނެވެ. ރައްޔިތުންގެ މަޖިލީހުން ފާސްކުރާ ޤާނޫނަކުންވެސް އެއިން ޙައްޤެއްގެ ނުވަތަ މިނިވަންކަމެއްގެ އެއްވެސް މިންވަރެއް ހިފެހެއްޓޭނީ، މިނިވަން ދީމިޤްރާޠީ މުޖްތަމަޢެއްގައި މިފަދަ ޙައްޤެއް ނުވަތަ މިނިވަންކަމެއް ހިފެހެއްޓިދާނެކަމަށް ޤަބޫލުކުރެވޭ މިންވަރަކަށެވެ." މިފަދައިންނެވެ.\nޤާނޫނު ނަންބަރު 78/46 ގެ2ވަނަ މާއްދާގެ (ށ) ގައި ވަނީ، ޤާނޫނު އަސާސީގެ 41 ވަނަ މާއްދާގެ (ށ) ގައި ދިވެހިރައްޔިތުންނަށް ލިބިދީފައިވާ މީހުން ދިރިއުޅޭ ކޮންމެ ރަށެއްގައި ވަޒަންވެރި ވުމުގެ ޙައްޤު ހަނިކޮށްފައެވެ. މިޙައްޤު ހަނިކޮށްފައި މިވަނީ ޤާނޫނު އަސާސީގެ 16 ވަނަ މާއްދާގައި ބުނާ މިނިވަން ދީމިޤްރާޠީ މުޖްތަމަޢެއްގައި މިފަދަ ޙައްޤެއް ނުވަތަ މިނިވަންކަމެއް ހިފެހެއްޓިދާނެކަމަށް ޤަބޫލުކުރެވޭ މިންވަރަކަށް ވުރެ އިތުރަށެވެ.\nއެހެންކަމުން އަޅުގަނޑުމެން ދަޢުވާ ހުށަހަޅާފައި ވާނީ، ޤާނޫނު އަސާސީގެ 41 ވަނަ މާއްދާ ގެ (ށ) އިން ދިވެހި ރައްޔިތުންނަށް ލިބިދޭ ވަޒަންވެރިވުމުގެ ޙައްޤު ޤާނޫނުއަސާސީއާ ޚިލާފަށް ހަނިކޮށްފައިވާތީ، ޤާނޫނު ނަންބަރު 78/46 (ދިވެހިރާއްޖޭގެ ރަށެއްގެ ރަށްވެއްސަކަށް ވުމާބެހޭ ޤާނޫނުގެ)2ވަނަ މާއްދާގެ (ށ) ބާޠިލްކޮށްދިނުމަށެވެ.\nމައްސަލަ ހުށަހެޅި ސަބަބާއި ލަނޑުދަނޑި\nމި ދަޢުވާ ހުށަހެޅި ފަހުން އަޅުގަނޑާއި ދިމާވި ތިލަދުންމަތީ އުތުރު ބުރީ ރަށެއްގެ ކައުންސިލަރަކު ބުނީ، އޭނާ މަޤާމާއި ހަވާލުވީ ފަހުންވެސް، ވަރަށް ކުޑައިރުއްސުރެ އެރަށުން ބޭރުގައި އުޅެމުންދާ، އެރަށަށް ނިސްބަތްވާ ޢުމުރުން 60 އަހަރުން މަތީގެ މީހަކު އެރަށުގެ ރަށްވެއްސަކަށް ވުމަށް އެދި ހުށަހެޅި ކަމަށާއި، އޭނައަށް ދޭން ޖެހުނު ޖަވާބަކީ ރަށްވެއްސަކަށްވުމާ ބެހޭ ޤާނޫނުގެ2ވަނަ މާއްދާ ކަމަށެވެ. އެއީ ވަރަށް ގިނަ މީހުން ތަޖުރިބާކުރަމުންދާ ހިތްދަތިކަމެކެވެ.\nއެމީހެއްގެ އަމިއްލަ ރަށް ނޫން ރަށެއްގައި ވަޒަންވެރިވުމަކީ، ރަށްވެއްސަކަށް ވުމާ ބެހޭ ޤާނޫނު މިހާރު އޮތް ގޮތުން، ވަރަށް ބޮޑު ތަކުލީފެކެވެ. ހަޤީޤަތުގައި މީހުން ދިރިއުޅޭ ކޮންމެ ރަށެއްގައި ވަޒަންވެރި ވުމުގެ "ޙައްޤު" ފުރިހަމައަށް ލިބޭނީ އެރަށެއްގެ ރަށްވެއްސަކަށް ވެވިގެންނެވެ. ރަށަކުން ބިމެއް ނުވަތަ ފެލެޓެއް ލިބޭނީ، އެރަށެއްގެ ރަށްވެއްސަކަށް ވެވިގެންނެވެ. ރަށެއްގެ ރަށްވެއްސަކަށް ނުވެވި އެކަން ކުރުމަކީ ދަތި ކަމަކެވެ. ހުޅުމާލޭގެ ގޯއްޗަކަށް، ހުޅުމާލޭ ފްލެޓަކަށް އެދި ގުރުލުމުގައި ބައިވެރިވުމަށް ހުށަހެޅެނީވެސް މާލޭގެ ރަށްވެއްސަކަށް ވެވިގެންނެވެ. ވަކި ރަށެއްގައި ވަޒަންވެރިވާން އެހެން ރަށަކަށް ނިސްބަތްވާމީހަކު ބޭނުންނަމަ، އޭނާ އަށް މިޖެހެނީ، އެރަށުގައި މެދުނުކެނޑި5އަހަރު އުޅޭށެވެ. މިއީކީ މިނިވަން ޑިމޮކްރެޓިކް މުޖުތަމައެއް ކަމަށް ޤަބޫލުކުރެވޭ މިންވަރެއްނޫނެވެ. ލާމަރުކަޒީ އުޞޫލު ފަރުމާވެވި، ޕްރޮވިންސްތައް އަމިއްލަ ފައިމައްޗަށް ބަރޯސާވެގެންދާއިރު، ވަޒަންވެރިވުމުގެ ޙައްޤު ހަނިކޮށްފައި އޮތުމަކީ ތަރައްޤީއަށް އެޅޭނެ އެންމެ ބޮޑު ހުރަހެވެ.\nފޮރިން އިންވެސްޓަރުންނަށް ރާއްޖެ ހުޅުވާލާ ވާހަކަ އަޅުގަނޑުމެން ދައްކާއިރު، އެންމެ ފުރަތަމަ ދިވެހި ރައްޔިތުންނަށް ދިވެހިރާއްޖެ ހުޅުވާލަން ވީއެވެ. ކޮންމެ މީހަކަށްވެސް ކޮންމެ ރަށެއްގައިވެސް ފަސޭހައިން ވަޒަންވެރި ވެވެންޖެހޭނެއެވެ. އަސާސީ ޙައްޤުގެ ބޭނުން ނަހަމަ ގޮތުގައި ނުހިފޭނެ އުޞޫލުތަކެއް ޤާއިމް ކުރުމަކީ ނެތް ކަމެއްނޫނެވެ. ނަމަވެސް އެ ފަދަ އުޞޫލަކީ ރައްޔިތުނަށް ބޮޑު ތަކުލީފަކަށް ވެގެންނުވާނެއެވެ. ވާންޖެހޭނީ އިންސާފުވެރި އުޞޫލަކަށެވެ. ރަށްވެހިކަމާ ބެހޭ ޤާނޫނުގެ2ވަނަ މާއްދާގެ (ށ) އުވާލުމަށް، އަޅުގަނޑާއި ބަދުރު، ހުށަހަޅައިގެން މިއުޅޭ މައްސަލަ ކާމިޔާބު ވެއްޖެނަމަ، ދިވެހިރައްޔިތުންނަށް ވަޒަންވެރިވުމުގެ ޙައްޤު ފުޅާދާއިރާއެއްގައި ލިބިގެންދާނެއެވެ. އެމާއްދާ ބާޠިލްވުމުގެ މާނައަކީ އެމާއްދާއިން ބާރުލިބިގެން ހަދާފައިވާ އެންމެހާ ޤަވާއިދުތައްވެސް ބާޠިލް ވުމެވެ. ނަތީޖާއެއްގެ ގޮތުން ކޮންމެ ދިވެހިރައްޔިތަކަށްވެސް ކޮންމެ ރަށަކުންވެސް ބޯހިޔާވަހިކަން ހޯދުމުގެ ފުރުޞަތު ތަނަވަސް ވެގެންދާނެއެވެ. އަޅުގަނޑު އުއްމީދު ކުރަނީ ރައްޔިތުންގެ ޙައްޤު ފުޅާ ކުރުމަށް މިކުރާ މަސައްކަތަށް، ދައުލަތުން ހުރަސްނާޅުއްވާނެ ކަމަށެވެ.\nPosted by Moosa Anwar at 8:37 AM 1 comments\nރައްޔިތުންގެ މަޖިލީހުން އައްޑޫ އަށް އިތުރު ގޮނޑިއެއް ހޯދުމަށް ދަފްތަރު ދޫކޮށް އަތޮޅަށް ރަޖިސްޓްރީ ބަދަލުކުރޭ\nއިޞްލާޚު ކުރެވި މިދިޔަ 2008 އޮގަސްޓް7ގައި ތަޞްދީޤު ކުރެވުނު ޤާނޫނު އަސާސީގައި ވާގޮތުން ރައްޔިތުންގެ މަޖިލީހުގައި އަތޮޅުތައް ތަމްސީލު ކުރާނެ މެންބަރުން ކަނޑައަޅަނީ އެއަތޮޅެއްގެ އާބާދީއަށް ބަލައިގެންނެވެ. މިގޮތުން އާބާދީގެ ފުރަތަމަ ފަސްހާސް މީހުންނަށް އަދި އާބާދީގައި ފަސްހާސް ހަމަނުވާ ކޮންމެ އަތޮޅަކުން ދެމެންބަރުން ހޮވާނެއެވެ. އާބާދީގައި ފަސްހާސް ހަމަވެފައި، އިތުރުވާ ކޮންމެ ފަސްހާސް މީހަކަށް އިތުރު އެއް މެންބަރު އެއަތޮޅަކުން ހޮވާނެއެވެ. މެންބަރުން ހޮވުމުގައި ކޮންމެ އަތޮޅަކުން، އާބާދީގެ ނިސްބަތުން އެއަތޮޅަކުން ހޮވަންޖެހޭ މެންބަރުންގެ ގޮނޑީގެ އަދަދަށް، އެއަތޮޅެއް ވަކި އިންތިޚާބީ ދާއިރާތަކަށް ބަހަންވާނެއެވެ. ކޮންމެ އިންތިޚާބީ ދާއިރާއަކުން ހޮވޭނީ ސިއްރު ވޯޓުލައިގެން އެންމެ ގިނަ ވޯޓު ލިބޭ ކެނޑިޑޭޓެވެ.\nމިހާރު ރައްޔިތުންގެ މަޖިލީހުގެ ކޮމެޓީ މަރުހަލާގައިވާ އިންތިޚާބީ ދާއިރާތައް ކަނޑައެޅުމާ ބެހޭ ބިލުގެ ޑްރާފްޓްގައި ވާ އުޞޫލުގެ ދަށުން، ނޮވެމްބަރ 2008 ގެ ނިޔަލަށް ރާއްޖޭގެ އާބާދީއަށް ބަލައިގެން، އިލެކްޝަންސް ކޮމިޝަނުން ވަނީ މަޖިލީހުގައި ހިމެނޭނެ އަތޮޅުތަކުގެ ގޮނޑީގެ އަދަދު ކަނޑައަޅުއްވައި އިލެކްޝަންސް ކޮމިޝަނުގެ ވެބްސައިޓްގައި ޢާއްމުކުރައްވާފައެވެ.6އަތޮޅަކުން ދެމެންބަރުން،7އަތޮޅަކުން3މެންބަރުން،4އަތޮޅަކުން4މެންބަރުން،2އަތޮޅަކުން5މެންބަރުން، 1 އަތޮޅުން6މެންބަރުން އަދި މާލެއިން 11 މެންބަރުންނާއެކު މުޅިޖުމްލަ 76 މެންބަރުން ހޮވުމަށް އިލެކްޝަންސް އިން މިހާރު އެވަނީ ކަނޑައަޅުއްވައި އިޢުލާންކުރައްވާފައެވެ.\nއިލެކްޝަނުން ގޮނޑި ކަނޑައެޅުއްވުމުގައި މާލޭ މުނިސިޕަލްޓީގެ ޚާއްސަ ދަފްތަރުގައި ތިބި 7045 މީހުން މާލޭގެ އާބާދީގައި ހިމަނުއްވައި، މާލޭގެ ކޮންމެ އިންތިޚާބީ ދާއިރާއަކަށް، ދަފްތަރު ނަންބަރު ތަރުތީބުން، ހަމަހަމައަށް ދަފްތަރުގައި ތިބި މީހުން ހިމަނުއްވައި ގޮނޑި ބައްސަވައިފިއެވެ. މީގެ ސަބަބުން މާލެއަށް އެއްގޮނޑި އިތުރު ވެގެންދެއެވެ. ދަފްތަރު ގައި ތިބި މީހުން އެމީހުން ނިސްބަތްވާ ދާއިރާތަކަށް ނިސްބަތްކޮށް އާބާދީ މުރާޖަޢާކޮށްފިނަމަ މާލެއިން އެއްގޮނޑި މަދުވާނެއެވެ. ނަމަވެސް އަތޮޅުތަކުން އެއްގޮނޑިއަށްވުރެ ގިނަ ގޮނޑި އިތުރުވާނެއެވެ. އިންތިޚާބީ ދާއިރާތަކުގެ ބިލް އެއޮތީ އަދި ރައްޔިތުންގެ މަޖިލީހުގެ ކޮމެޓީ ސްޓޭޖްގައެވެ. އެބިލްގެ ބަހުޘް މަރުހަލާގައި ރައްޔިތުންގެ މަޖިލީހުގައި ބައެއް މެންބަރުން ވިދާޅުވީ ދަފްތަރަކީ އުވާލަންޖެހޭ އެއްޗެއްކަމަށެވެ. ދަފްތަރު އުވާލުމާއި މެދު ސަރުކާރުގެ ބައެއް އިސްވެރިންގެ މެދުގައި ހިޔާލުތާފާތު ވުމެއް އެބައުޅެއެވެ.\nދަފްތަރަކީ ރާއްޖެތެރޭ ނިކަމެތި ރައްޔިތުން މާލެ ޖަމާކުރަން މައުމޫނުގެ ސަރުކާރުން ޖައްސަވާފައިވާ ދަންތުރައެކެވެ. ރެފިއުޖީ ލިސްޓެކެވެ. މާލޭ މުނިސިޕަލްޓީގެ ޚާއްސަ ދަފްތަރުގައި ރަޖިސްޓްރީ ވުމުން، އެމީހެއްގެ އައިޑީ ކާޑުގައި ދާއިމީ އެޑްރެހުގެ ގޮތުގައި އޮންނަނީ އެމީހެއްގެ ދަފްތަރު ނަންބަރެވެ. އެއެޑްރެހަކީ މުނިސިޕަލްޓީގައި އޮންނަ ފޮތެކެވެ. އޭގައި ރަޖިސްޓްރީވުމުން ނޫނީ މާލެ ސަރަހައްދުން ފްލެޓާއި ގޯތީގެ ގުރުލުމުގައި ބައިވެރިވެވޭ ކަމަކަށްނުވެއެވެ. އޭގެންކުރާ އަދި ކުރެވޭނެ އެހެން ބޭނުމެއް އަމުދަކުން މުސްތަޤުބަލްގައި ނެތެވެ. މިއަދު އެތައްބަޔަކު މިވަނީ މި ދަފްތަރަކާހެދި މަގުމަތި ވެފައެވެ. އެންމެ ކުޑަމިނުން ރައްޔިތުންގެ މަޖިލީހަށް އެމީހަކު ނިސްބަތްވާ ދާއިރާއިން މެންބަރުން ކަނޑައެޅުމުގައި ޝާމިލް ވުމުގެ ފުރުޞަތުވެސް ގިނަބަޔަކަށް ގެއްލިގެންދަނީއެވެ. އެއްގޮތަކަށްވެސް އެކަމަށް ޖާގަދީގެން ނުވާނެއެވެ.\nދަފްތަރު ގައި ތިބޭ މީހުންނަށް އެކަނި ފްލެޓްތަކުގެ ގުރުލުމުގައި ބައިވެރިވުމަކީ މިހާރު ޤާނޫނުއަސާސީ ތަންދޭ ކަމެއްނޫނެވެ. ކުރިއަށް އޮތް ތަނުގައި ކޮންމެ ރަށެއްގެ ރައްޔިތަކަށްވެސް ހަމަހަމަކަމާއެކު އެފުރުސަތު ލިބެންޖެހޭނެއެވެ. ޤާނޫނުއަސާސީގެ ރޫހަކީ އެއީއެވެ. މަޖިލީހުގެ މެންބަރުންގެ ރޫހުވެސް ހުރީ އެގޮތަށެވެ. ވުމާއެކު މާލޭ މުނިސިޕަލްޓީގެ ދަފްތަރު މިހާރުން މިހާރަށް އުވާލައި، ކުރިއަށް މިއޮތް ރައްޔިތުންގެ މަޖިލީހުގެ އިންތިޚާބަށް ދާއިރާތައް ކަނޑައެޅުމުގެ ކުރީން، ދަފްތަރުގައި ތިބި މީހުން ނިސްބަތްވާ ދާއިރާއެއްގައި އެމީހުން ރަޖިސްޓްރީކޮށް، އިންތިޚާބީ ދާއިރާތައް ކަނޑައެޅުމުގައި ރައްޔިތުންގެ ތަމްސީލުވުން ހަމަހަމަގޮތެއްގައި ފުޅާކުރަން އެބަޖެހެއެވެ.\nނޮވެމްބަރ 2008 ގެ ނިޔަލަށް އައްޑޫގައި އޮތީ 29564 މީހުންގެ އާބާދީއެކެވެ. އެއާބާދީއަށް ޖެހެނީ ރައްޔިތުންގެ މަޖިލީހުގެ6ގޮނޑިއެވެ. އައްޑު އަތޮޅަށް ރައްޔިތުންގެ މަޖިލީހުން7ގޮނޑި ލިބޭނީ އާބާދީގައި 30000 މީހުން ހަމަވެގެންނެވެ. ގޮނޑިއެއް އިތުރު ވުމަށް އައްޑޫ އިން މަދުވަނީ އެންމެ 436 މީހުންނެވެ.\nނޮވެމްބަރ 2008 ގެ އާބދީީއަށް ބަލައިގެން ގޮނޑިތަކުގެ އަދަދު ކަނޑައަޅުއްވާފައިވަނީ، 15 ފެބްރުއަރީ 2009 ގެ ކުރިން އިންތިޚާބު ބޭއްވުމުގެ މަޤްސަދުގައެެވެ. ނަމަވެސް މިހާރު މިދާގޮތުން އިންތިޚާބު މިއޮތީ ނުހަނު ފަސްވެފައެވެ. އެހެންކަމުން އަތޮޅުތަކުގެ ގޮނޑީގެ އަދަދު ކަނޑައެޅިގެންދާއިރު، ދަފްތަރުގައި ތިބި ރާއްޖެތެރޭގެ ރައްޔިތުން އެމީހުންގެ ވަޒަނުގައި ރަޖިސްޓްރީވެ، އެކަމުގައި އެމީހުން ނިސްބަތްވާ ދާއިރާގެ މަޞްލަހަތަށް އިސްކަންދިނުމުގެ ފުރުޞަތު ނުލިބޭންވީ ހަމަ އެއްވެސް ސަބަބެއް ނެތެވެ. އެޙައްޤު ނުލިބިއްޖެނަމަ ކޯޓު އެހެރީ މާދުރެއްގަނޫނެވެ.\nޚާއްސަކޮށް އަޅުގަނޑަކީ އައްޑުއަތޮޅަށް ނިސްބަތްވާ އައްޑޫއަށް ކުރިއެރުމާއި ކާމިޔާބު ލިބުން އެދޭ އައްޑުއަތޮޅުގެ ދަރިއަކަށް ވާހިނދު، މާލޭ މުނިސިޕަލްޓީގެ ދަފްތަރުން ވަކިވެ އުފަން ފަޚުރުވެރި އައްޑުއަތޮޅަށް ރަޖިސްޓްރީ ބަދަލުކޮށް، ރައްޔިތުންގެ މަޖިލީހުގައި އައްޑޫގެ ތަމްސީލުވުން ބޮޑުވާނެ ގޮތަށް ޢަމަލުކޮށްދެއްވުމަށް، ދަފްތަރުގެ ރަޖިސްޓްރީގައި ތިއްބެވި އައްޑޫގެ (2000) ދެހާހެއްހާ ރައްޔިތުންނަށް އިލްތިމާސް ކުރަމެވެ.\nނިގޯވާ ކޫދަކާއް ކިރައް ނިލިބޭހެއް. ދަފްތަރި ތިބި އައްޑޫ މީހުންގެ ތެރެއިން ވީހެއި ގިނަ ބާކިއެ ދާއިމީ އެޑްރެސް އެމީހަކާގެ ރަށަށް ބަދަލު ކެރައު. އަދި މި މެސެޖާ ވީހެއިއަސް ގިނަ ބާކިންނަށް އަނގުވައި ދެއު. އަފިރިންނަށް7ގެނޑި ލިބޭއްވޭހެއް. ލިބޭނެއި ހޯދާއް ހިނގަގެން.\nPosted by Moosa Anwar at 9:30 AM5comments\nއޮފީސްތަކެއްގެ ބަދަލުގައި ތީމުގޭގައި ސުޕްރީމްކޯޓު ޤާއިމް ކުރުން އައުލާކަންބޮޑު\nމައުމޫނުގެ 30 އަހަރުވީ ޒަމާންވީ ވެރިކަން ނިމިދިޔައިރު، ރައީސުލްޖުމްހޫރިއްޔާ ދިރިއުޅުއްވުމަށް ޚާއްސަ ކުރެވިފައިވީ ރިޔާސީ ގަނޑުވަރު "ތީމުގެ" އެވެ. އެއީ މައުމޫނުގެ ދައުރުގައި ބިނާ ކުރެވުނު ޝާހީ ގަނޑުވަރެކެވެ. ވަތަން އެދޭ އިއްތިޙާދުގެ ބުރަ މަސައްކަތުން ޝާހީ ވެރިކަމުގެ އުސްމިންތަކުން މައުމޫނު ހަމަ ބިމަށް ތިރި ކުރެވި، އެޙުދުމުހުތާރު ވެރިކަމުގައި ސިއްކަ ޖެހުނުތާ، ދެމަސް ވެގެން ދިޔައިރުވެސް، ރައީސުލްޖުމްހޫރިއްޔާ ކަމަށް އިންތިޚާބުވެވަޑައިގަތް މުޙައްމަދު ނަޝީދު، ތީމުގޭގައި ދިރިއުޅުއްވާ ތަނެއް ނުފެނެއެވެ.\nމައުމޫނުގެ ވެރިކަން ނިމުމަށްފަހު ރަސްމީ ގޮތުން ފުރަތަމަ ފަހަރަށް ތީމުގެ ބޭނުން ކުރެވުނީ، އަދި އެ ގަނޑުވަރަށް ވަދެލުމުގެ ފުރުޞަރު ގިނަ ދިވެހިންނަށް ލިބިގެން ދިޔައީ، ސުމުއްވުލް އަމީރު އަލްމަރުހޫމް އިބްރާހިމް ނާސިރު ރަންނަބަނޑޭރި ކިލެގެފާނު ނިޝާން ޣާޒީ އިއްޒަތްދީނުގެ އިއްޒަތްތެރި ވެރިޔާގެ ޖަނާޒާގެ ކަންތައްތައް ކުރިއަށް ދިޔަ، 22 ނޮވެމްބަރ 2008 ވީ ހޮނިހިރު ދުވަހުއެވެ.\nރައީސް އަންނި ވެރިކަން ހޯއްދަވަން ނިމިދިޔަ 2008 ވަނަ އަހަރުގެ ރިޔާސީ އިންތިޚާބުގެ ދެވަނަ ބުރުގެ އިތުރަށް ފުރަތަމަ ބުރުގެ ކެމްޕޭން ތެރޭގައިވެސް ލައްކަ ގިނަ ވަޢުދު ވެވަޑައިގެންނެވިއެވެ. އޭގެ ތެރެއިން އެއް ވަޢުދަކީ އެމަނިކުފާނުގެ ވެރިކަމެއްގައި ތީމުގެ ބޭނުންފުޅު ނުކުރައްވާނެ ކަމުގެ ވަޢުދެވެ. ހުރިހާ ވަޢުދެއް އަދި ފުރިހަމަ ނުކުރެވުނަސް އަދާ ހަމައަށް ނަޝީދު ތީމުގެ ބޭނުންފުޅެއް ނުކުރައްވައެވެ. ނަޝީދު ދިރިއުޅުއްވަނީ އަނބިކަނބަލުންގެ ލައިލާ އަލީ ގެކޮޅު ކަމަށްވާ މ.ޔާގޫތު ގޭގައި ކަމަށްވެއެވެ.\nދިވެހިރާއްޖޭގެ ޚަބަރު ފީތާތަކުން މިހަފްތާގައި އަޅައިގަތް ހެއްވާ ޚަބަރަކީ، ތީމުގޭގައި ސަރުކާރުގެ އޮފީސްތަކެއް ޤާއިމް ކުރެއްވުމުގެ މަސައްކަތް ކުރައްވަމުން ގެންދަވާ ކަމަށް ރައީސް އޮފީހުގެ ޕްރެސް ސެކެރެޓަރީ މުހައްމަދު ޒުހައިރު ވިދާޅުވި ޚަބަރެވެ. އޭގެ ތެރޭގައި ކޮލެޖު ސެނެޓާއި ޗާންސެލަރގެ އޮފީހާއި ދިވެހި ބަހާއި ތާރީހަށް ހިދުމަތް ކުރާ ގައުމީ މަރުކަޒާއި, ނޭޝަނަލް ލައިބުރަރީއާއި ނޭޝަނަލް އާރޓް ގެލަރީގެ އިތުރަށް މެރިން ރިސާޗު ސެންޓަރު ގެ އޮފީސް ހިމެނޭ ކަމަށެވެ. މިއީ ވިސްނާލަން ޖެހޭ ކަމެކެވެ.\nއަދުގެ ރައީސަކީ އަދި ކިތަންމެ އާދައިގެ ދިރިއުޅުއްވުމެއް ބޭނުންފުޅު ބޭފުޅަކަށް ވިޔަސް، އެމަނިކުފާނުގެ ސަލާމަތީ ކަންކަން ބެލެހެއްޓުމަކީ ދިވެހި ސިފައިންގެ ވާޖިބަކަށް ވާހިނދު، އެކަންތައް ފަރުވާތެރިކަމާއެކު ސިފައިންގެ ބޭކަލުން ކުރިއަށް ގެންދެވި ނަމަވެސް، ރައީސުލްޖުމްހޫރިއްޔާ މ.ޔާގޫތުގެ ބޭނުން ކުރެއްވުމަކީ ސަލާމަތީ ސަބަބުތަކަށްޓަކައި ސިފައިންގެ ބައެއް ބޭބޭކަލުން ގަޔާވާ ކަމަކަށް ނުވެއެވެ. އަދި ރައީސުލްޖުމްހޫރިއްޔާކަން ކުރައްވާފައިވާ އަދި ކުރައްވަމުންދާ ބޭފުޅުންގެ އިނާޔަތްތަކާއި ބެހޭ ބިލު އެއޮތީ ރައްޔިތުންގެ މަޖިލީހުގެ ކޮމިޓީ މަރުހަލާގައެވެ. ވެލާނާގޭގައި އެހެރަގެން ޢިމާރާތްކުރެވޭ އުސްވެގެންވާ ބިނާއަކީވެސް ސަރުކާރުގެ އޮފީސްތައް ޤާއިމް ކުރަން ހަމަޖެހިފައިވާ މާސިންގާ ތަނެކެވެ. ނެޝެނަލް އާރޓް ގެލެރީ ހުންނަންޖެހެނީ ޗައިނާ ސަރުކާރުގެ އެހީގައި އަޅަމުންދާ ދާރުލްއާޘާރުގެ ޢިމާރާތުގައެވެ. ތީމުގެ އަށް ސަރުކާރުގެ އޮފީސްތަކެއް ބަދަލު ނުކުރެވިގެން އޮފީސް ނުހިންގިގެން އުޅޭކަށް އަދި ނުވެއެވެ.\nތީމުގެ ފަދަ އަގުބޮޑު ޚަރަދު ބޮޑު ބިނާއެއް ވާންޖެހޭނީ ޤަދަރު ލިބިގެންވާ، ޤަދަރު ލިބެން ޖެހޭ، ބަޔެއް ނުވަތަ މަސައްކަތެއް އެތާ ތެރޭގައި ޤާއިމްކުރެވިފައިވާ ތަނަކަށެވެ. ދިވެހި ބަހާއި ތާރީޚަށް ޚިދުމަތް ކުރާ ޤައުމީ މަރުކަޒު ނުވަތަ މެރިން ރިސާޗް ސެންޓަރުގެ ޢިމާރާތް، ދިވެހި ރާއްޖޭގެ ސުޕްރީމް ކޯޓަށް ވުރެ ޝާހީ ހައިބަތު ބޮޑު"ތަނެއްގެ ގޮތުގައި ފެނުމަކީ ހަމަޖެހޭ ކަމެއްނޫނެވެ. މިހާރު ސުޕްރީމް ކޯޓު ޤާއިމް ކޮށްފައިވާ ޢިމާރާތަކީ އަދި އެންމެ އެކަށީގެންވާ ތަނެއް ކަމަށް އަޅުގަނޑެއް ނުދެކެމެވެ. ސްޕްރީމް ކޯޓަށް ޝައީޢަތްތައް އަޑުއަހަން އަޅުގަނޑު ވަދެއުޅެމެވެ. ފަނޑިޔާރުންގެ ބެންޗާއި ވަކީލުންގެ ބެންޗާއި އަޑުއަހަން ވަންނަމީހުންގެ ގޮނޑިތަކުން ފުރިބާރުވެފައިވާ ސުޕްރީމް ކޯޓުގެ ޝަރީޢަތް ހިނގަމުންދާ މާމަލަމުގައި އެކަނިވެސް ޖާގައިގެ ދަތިކަން ބޮޑުކަން އެތަނަށް ވަދެލުމުން ފެންނާނެއެވެ.\nއެހެންކަމުން ތީމުގޭގައި، ޒިންމާދާރުކަން ކުޑަ އޮފީސްތަކެއް ޤާއިމް ކުރުމުގެ ބަދަލުގައި ދިވެހިރާއްޖޭގެ ސުޕްރީމް ކޯޓު ތީމުގޭގައި ޤާއިމް ކުރުން އައުލާކަން ބޮޑުވެގެން ވެއެވެ. އަދި ރައީސުލްޖުމްހޫރިއްޔާ މުޙައްމަދު ނަޝީދު މުލިއާގެ އަށް ދިރިއުޅުން ބަދަލު ކުރައްވަންވީއެވެ. މައުމޫނުގެ ވެރިކަމުގެ ހައިބަތާއި ޤަދަރު ނައްތާލަން ބަޔަކު ބޭނުންވިޔަސް، ދިވެހިރާއްޖޭގެ ހައިބަތާއި، ދައުލަތުގެ ބާރުތަކުގެ ޤަދަރު ނައްތާލެވޭ ފަދަ ކަންކަން ކުރުމަކީ ގޯހެކެވެ. ހެޔޮވެރިކަމަކީ ހަމަ އެކަނި ނަންބޯޑު ބަދަލުވުމެއްނޫނެވެ.\nPosted by Moosa Anwar at 4:00 AM2comments\nInstallingaNew Parliament and Constitutional Hollowness\nExisting Transitional Parliament consists of 50 members; 8 appointed and2members elected from each 21 administrative divisions. New Parliament consists of around 76 members, elected from separate electoral constituencies, representingaseat for almost every 5000 person.\nIn order to establish the first parliament under the August 2007 ratified constitution, parliamentary election shall be held before 15th February 2009, and newly elected parliament shall be convened before 1st March 2009 according to article 296 (a) and 296 (b) respectively.\nArticle 296 (a) of the constitution “The first election of members to the People’s Majlis to be held under this Constitution shall be held before 15 February 2009.”\nArticle 296 (b) of the constitution “The People’s Majlis elected in accordance with article (a) shall after taking and subscribing the oath of office and assumption of office, hold the first meeting of the first People’s Majlis elected under this Constitution, before 1 March 2009.\nArticle 296 (b) is referring to the first meeting of the parliament elected in accordance with article 296 (a), that is before 15th February 2009. So if Parliamentary election is not held before 15th February 2009, first meeting of the newly elected parliament need not be held before 1st March 2009.\nNobody can legally convince me that the new/first parliament elected after 15th February 2009, convened after 1st March 2009 will be illegitimate. Constitution clearly indicates that nothing is illegal unless it is forbidden by constitution or laws. Constitution does not forbid electing the new/first parliament after 15 the February 2008 or 1st March 2009.\nAccording to article 294 (a) of the constitution, current transitional parliament will continue untilanew/first parliament is established.\nArticle 294 (a) of the constitution “The People’s Majlis in existence at the commencement of this Constitution shall continue until such time as the first elections of the People’s Majlis under this Constitution are held, and election of members and assumption of office by the members.”\nMaldives will not faceaconstitutional hollowness even if parliamentary elections are not held before 15th February 2009 or 1st March 2009. Nonetheless, if President cross his constitutional boundaries,acoup is probable.\nBUT it is not reasonable to delay the parliamentary election by saying that there is no constitutional hollowness.\nAccording to article 295 (a) of the constitution, one of the four main responsibilities of Parliament at the transitional period is to do all things necessary to facilitate the elections specified in the(transitional) Chapter in the manner provided herein (transitional chapter).\nParliament on 25th December 2008, decided to go to recess, while two vital bills have been tabled for debate. Parliamentary elections bill and Electoral Constituencies bill is required to conduct parliamentary elections before 15th February 2009. Article 295 (a) clearly indicates that its parliament’s responsibility to facilitate necessary laws to conduct the elections specified in the transitional chapter.\nThe one and only constitutional hollowness we face is that the constitution does not give anyone or any institution any legal right to deal with any possible constitutional hollowness.\nOur utmost legal obligation is to defend and respect the constitution. It is parliament’s legal obligation to facilitate the laws to conduct the election. I believe they will fulfill their duty. It is candidate’s legal obligation to campaign now, instead of waiting to bargain for time at the eleventh hour. So better launch the parliament campaign and avoid the political hollowness.\nPosted by Moosa Anwar at 9:14 AM6comments\nfrom the beautiful Paradise, Maldives. I am just me\nMoosa Anwar for S05 Beyrumathi seat\nރަށްވެއްސަކަށް ވުމަށް އެރަށެއްގައި މެދުނުކެނޑި5އ...\nރައްޔިތުންގެ މަޖިލީހުން އައްޑޫ އަށް އިތުރު ގޮނޑިއެ...\n# Peoples Majlis Parliamentary Procedure\n# Peoples Special Majlis\n# Commonwealth Parliamentary Association


ރައީސުލްޖުމްހޫރިއްޔާ މުޙަންމަދު ނަޝީދު ދެއްވި 78 ވަނަ ރޭޑިޔޯ ޚިޠާބު\_r\_n\_r\_n - The President's Office\nރައީސުލްޖުމްހޫރިއްޔާ މުޙަންމަދު ނަޝީދު ދެއްވި 78 ވަނަ ރޭޑިޔޯ ޚިޠާބު\n17 ޑިސެންބަރު 2010، ރިފަރެންސް: PRO/RMN/2010/177\nމިއަދަކީ 17 ޑިސެމްބަރ 2010 ވީ ހުކުރު ދުވަސް. އެނގިވަޑައިގަންނަވާނެ، މާލިއްޔަތު ޤާނޫނުގެ ފުރަތަމަ އިޞްލާޙާ ގުޅޭގޮތުން ނިމި، މިހާރު މިދާ 2010 ވަނަ އަހަރު އަޅުގަނޑުމެން ގިނަ ފަރާތްތަކަކަށް މިވަނީ ނުހަނު ގިނަ ގޮތްގޮތަށް ވާހަކަ ދެކެވިފައި. ރާއްޖެ ތަރައްޤީގެ މަގުގައި ހިންގުމަށްޓަކައި ސަރުކާރުން އެކުލަވައިލާފައިވާ ޤައުމީ ތަރައްޤީގެ އޮނިގަނޑާ އެއްގޮތަށް ޢަމަލުކުރުން އެއީ ސަރުކާރުން ދެކޭގޮތުގައި ވަރަށް މުހިންމު ކަމެއް. ސަރުކާރުގެ މާލީ އަދި އިޤްތިޞާދީ ސިޔާސަތު ބިނާވެފައިވާނީ، މިދެންނެވި ޤައުމީ ތަރައްޤީގެ އޮނިގަނޑުގެ މައްޗަށް. މިއޮނިގަނޑުގެ ތެރެއިން މިދެންނެވި ސިޔާސަތުތައް ތަންފީޒު ކުރަމުން ސަރުކާރުން ގެންދާއިރުގައި، މަދަނައިގެ ވިއުގައިންނާއި އަދި އެހެންވެސް ދެވޭ ސަބްސިޑީގެ ތެރެއިން ސަރުކާރުން މިދަނީ ވަރަށްގިނަ ބަޔަކަށް އިޖްތިމާޢީ ރައްކާތެރިކަން ފޯރުކޮށްދެމުން.\nރާއްޖޭގެ ރައްޔިތުންގެ ތެރެއިން ވަރަށްގިނަ ބަޔަކީ ނިކަމެތި ފަޤީރުންގެ ގޮތުގައި އ.ދ. އިން ގުނަމުން އަންނަތާ ދުވަސްތަކެއްވެފައި ވަނިކޮށް، އެނގިވަޑައިގަންނަވާނެ، އަޅުގަނޑުމެން މި ސަރުކާރުގެ މެނިފެސްޓޯ އެކުލަވައިލެވުނީ. އޭރުގައި ދެކެވިފައި އޮތީ ރާއްޖޭގެ އާބާދީގެ ކޮންމެ ތިންމީހެއްގެ ތެރެއިން އެކަކީ ދުވާލެއްގެ މައްޗަށް އެއްޑޮލަރު ނުލިބޭ މީހެކޭ. އެހެން ގޮތަކުން ދަންނަވަނީނަމަ، ޕަވަރޓީ ލައިނުން ދަށުގައި ތިބި ބަޔެކޭ. އަޅުގަނޑުމެންގެ ސަރުކާރުގެ އެންމެބޮޑު އެއް އަމާޒަކަށްވީ، މިދެންނެވި ޕަވަރޓީ ލައިނުން ދަށުގައި ނުވަތަ ފަޤީރުންގެ ގޮތުގައި ތިބި ރާއްޖޭގެ ވަރަށްގިނަ ޢަދަދެއްގެ ރައްޔިތުން، އެއީ މަދުވެގެން އެއްލައްކަ ރައްޔިތުން، އެ ރައްޔިތުންނަށް އިޖްތިމާޢީ ރައްކާތެރިކަމެއް ހޯދައިދިނުން. އިޖްތިމާޢީ ރައްކާތެރިކަން ހޯދައިދިނުމަށްޓަކައި ސަރުކާރުން ހިންގާން ފެށީ މަދަނައިގެ ޚިދްމަތްވެސް. އަދި އެކަނިވެރި މައިންނަށްދެވޭ ޢިނާޔަތްވެސް. ޔަތީމު ކުދިންނަށްވެސް ދެވޭ ޢިނާޔަތްވެސް. ޢުމުރުން ދޮށީ މީހުންނަށް ދެވޭ ޕެންޝަންވެސް. އަދި އިލެކްޓްރިސިޓީ އާއި ފެނުގެ ސަބްސިޑީ އާއި އަދި އެނޫންވެސް އެހެން އެހެން ސަބްސިޑީތައް.\nމި ސަރުކާރުން ހިންގާން ފެށި މިދެންނެވި އިޖްތިމާޢީ ރައްކާތެރިކަމުގެ ޕްރޮގްރާމާއި އަދި އޭގެއިތުރުން ވިޔަފާރީގެ އުޞޫލުން ހިންގޭންހުރި މަސައްކަތްތައް ފާހަގަކޮށް، އެމަސައްކަތްތައް ހަމަ ސީދާ ވިޔަފާރީގެ އުޞޫލުން ހިންގުމަށް ދޫކޮށްލުމުގެ ސިޔާސަތުގެ ސަބަބުން، ސަރުކާރުގެ ހިންގުމަށާއި އަދި ވިޔަފާރި ކުރިއަރާ މިންވަރަށާއި އަދި ރާއްޖޭގެ ތަރައްޤީއަށް ފަހިރޯޅި ލިބުނުކަން އަޅުގަނޑަށް ޔަޤީން، ވަރަށްގިނަ ބޭފުޅުންނަށް ސާފުވެގެންދިޔަ. އިޖްތިމާޢީ ރައްކާތެރިކަމާއި އަދި އިޤްތިޞާދީ ދުވެއްޔާއި، މިދެބައިންވެސް އަޅުގަނޑުމެންނަށް ކުރި ލިބޭން ފެށުމުން، އަޅުގަނޑު ދަންނަވާނީ، ބައެއް ސިޔާސީ ވާދަވެރިން، ބައެއް ފަރާތްތަކުން ދެކެވަޑައިގަތީ، އެއީ ރާއްޖެއަށާއި، ރައްޔިތުންނަށާއި ޤައުމަށް ލިބޭ ހެވެއް، ލާބައެއްގެ ގޮތުގައެއް ނޫން ބޮޑަށް. ބައެއް ބޭފުޅުން ބޮޑަށް ދެކެވަޑައިގަތީ، މިފަދަ ކާމިޔާބު ސިޔާސަތުތައް ހިނގާން ފަށައިފިނަމަ، ރައްޔިތުންގެ ރުހުމާއި، ރައްޔިތުންގެ އެދުމާއި، ރައްޔިތުންގެ ލޯބި ސަރުކާރުގެ މައްޗަށް ލިބެމުން އަންނަ މިންވަރު، ދުވަހެއް ދުވަހަކަށް ބޮޑުވެގެންދާނެ ކަމަށް.\nމާލިއްޔަތު ޤާނޫނުގެ ފުރަތަމަ އިޞްލާޙު ވެގެންދިޔައީ، ސަރުކާރުގެ ސިޔާސަތުތައް ތަންފީޒު ކުރަމުން މި އައި މިންވަރާއި އަދި ހަލުވިކަމާއި އަދި ކާމިޔާބު ލިބެމުން އައި އައުމަށް ހުރަހެއް ގެނައުމުގެ ހަތިޔާރެއްގެ ގޮތުގައި. މާލިއްޔަތު ޤާނޫނަށް ހުށަހެޅުނު ފުރަތަމަ އިޞްލާޙުގެ ސަބަބުން ސަރުކާރުން ދެމުން ގެންދިޔަ ކިތަންމެ ކިތަންމެ ޚިދްމަތެއް ނުދެވޭގޮތްވެ އަދި ސަރުކާރުން ހިންގަމުން ގެންދިޔަ އެތައް ޕްރޮގްރާމެއް ނުހިންގޭގޮތް މެދުވެރިވީސް. އެންމެބޮޑު އެއް ސަބަބަކީ، ޤާނޫނު ބަޔާންކޮށްފައިވާ އަދި ޤާނޫނު ބުނާ، އިޝާރާތްކުރާ ކިތަންމެ ޤާނޫނެއް ނެތިސް، އެޤާނޫނަށް ޢަމަލުކުރުމަށް ފާސްވެފައި އަދި ނިމިފައިވާކަމުން. މާލިއްޔަތު ޤާނޫނު، ރައްޔިތުންގެ މަޖިލީހުން ފުރަތަމަ ފާސްކުރުމުންވެސް އަޅުގަނޑު އަދި އެއްފަހަރު އެ ބިލާ ގުޅޭގޮތުން ވިސްނާލުމަށް ރައްޔިތުންގެ މަޖިލީހަށް އެ ބިލް ފޮނުވިން. އެހެން ނަމަވެސް، މަޖިލީހުގެ ކޮމިޓީއަކަށްވެސް ނުގެންގޮސް، އަދި ސަރުކާރުން ހުށަހެޅި މައްސަލަތަކާއި ނުކުތާތަކުގެ މައްޗަށް އެއްގޮތަކަށްވެސް ރިޢާޔަތް ކުރުމެއްނެތި، އަނެއްކާވެސް ހަމަ ބިލް އޮތްގޮތަށް މަޖިލީހުގެ ބޮޑު އަޣްލަބިއްޔަތުން ބިލް ފާސްކުރެވުނު.\nދެވަނަފަހަރަށް ބިލް ފާސްވެގެން ތަޞްދީޤު ކުރަން ބިލް އަޅުގަނޑާ ޙަވާލުވިއިރު، ލިބުނުއިރު، އަޅުގަނޑުގެ ކުރިމަތީގައި އުފެދިފައި އޮތް ސުވާލަކީ، ރާއްޖޭގެ ރައްޔިތުންގެ އިޖްތިމާޢީ ރައްކާތެރި ކަމަށާއި އަދި ރާއްޖޭގެ ތަރައްޤީއަށް ހިންގަމުން އަންނަ އެތައް ޕްރޮގްރާމަކަށް ހުއްޓުން އަންނަ ކަމަށް އަޅުގަނޑުމެންނަށް ލަފާކުރެވޭ، ފެންނަ ކަމެއްގެ ތެރެއަށް ސަރުކާރު ގެންދިޔުމަކީ، ދައުލަތުގެ އެންމެމަތީ ވެރިޔެއްގެ ޙައިޘިއްޔަތުން އަޅުގަނޑުގެ އެހެން ޒިންމާތަކާ ކިހާވަރަކަށް ގުޅިފައި އޮތް ކަމެއްތޯ؟ މި ސުވާލާއި އަދި މިދެންނެވި ވިސްނުމުގެ ރޮނގަށް އަޅުގަނޑުމެންނަށް ބާރުއަޅައިދިނުމަށް ކިތަންމެ ޤާނޫނީ ލަފައެއް އަޅުގަނޑަށް ލިބޭ. އެހެންކަމުން، މާލިއްޔަތު ޤާނޫނުގެ އިޞްލާޙު ތަޞްދީޤުނުކޮށް، އަޅުގަނޑު މަޑުކުރަމުން ގެންދިޔައީ. އެހެން ނަމަވެސް، ސުޕްރީމް ކޯޓުން އެމައްސަލައާ ގުޅޭގޮތުން، ސުޕްރީމް ކޯޓުން ޙުކުމް އިއްވެވީކީއެއް މާލިއްޔަތު ޤާނޫނާ ގުޅޭގޮތަކުންނެއް ނޫން. އެންމެ ފުރަތަމަ ޙުކުމް، ސުޕްރީމް ކޯޓުން އިއްވެވީ، ޤާނޫނެއް ތަޞްދީޤުކުރުމާ ގުޅޭގޮތުން. ސުޕްރީމް ކޯޓުން ޤާނޫނެއް ތަޞްދީޤު ކުރުމާ ގުޅޭގޮތުން އެ ޙުކުމް އެގޮތަށް އިއްވެވީމާ، ދެން ސަރުކާރުން އަވަސްވެގަތީ، އެ އިއްވެވި ޙުކުމުގެ އަލީގައި ސަރުކާރަށް ޢަމަލު ކުރެވެން ހުރީ ކޮންކޮން މަގަކުންތޯ ދެނެގަތުމަށް. އެ ވިސްނުމުގައި ސަރުކާރު އަދި އަޅުގަނޑުވެސް ވަގުތު ހޭދަކުރަމުން ދިޔައިރު، އެނގިވަޑައިގަންނަވާނެ، އަޅުގަނޑު ނޫސްވެރިންނާވެސް ބައްދަލުކޮށް ދެންނެވިން، ދެތިން ގޮތެއް އެބައޮތޭ، މިކަމުގައި އަޅުގަނޑުމެންނަށް ޢަމަލު ކުރެވިދާނެ ކަމަށް ޤާނޫނީ ލަފާ ލިބޭ. އެހެން ނަމަވެސް، އަބަދުވެސް އަޅުގަނޑު ދެކިހުރީ، ޤާނޫނަށް ބޯލެނބުމަކީ، ޤާނޫނީ ދައުލަތެއް އުފެއްދުމަކީ އަޅުގަނޑުމެންގެ އެންމެ މުހިންމު އެއް ވާޖިބު. އަދި އަޅުގަނޑުމެން އެންމެ ބޮޑަށް މަސައްކަތް ކުރަމުން ގެންދާ އެއްކަންތައް. އެހެންވީމާ، ސުޕްރީމް ކޯޓުގެ އަމުރަށް ކިޔަމަންވުމަކީ، ތަބާވުމަކީ ކޮންމެހެން ބޭނުންތެރި ކަމެއް.\nއަޅުގަނޑު މާލިއްޔަތު ޤާނޫނު ތަޞްދީޤުކުރީ. އެހެން ނަމަވެސް، ބަންޑާރަ ނައިބު މައްސަލަ ސުޕްރީމް ކޯޓަށް އަނެއްކާ ހުށަހެޅުއްވީ، އެ ޤާނޫނަށް އަޅުގަނޑުމެން ޢަމަލުކުރަން ފަށައިފިނަމަ، ހަމަ ދިމާވެދާނެ ދަތިތަކުގެ މައްސަލަ. އަދި ވާހަކަތައް، ނުކުތާތައް ފާހަގަކުރައްވާ. މިއަދު މިވަނީ ސުޕްރީމް ކޯޓުން، އަޅުގަނޑު އެންމެ ފުރަތަމައިނުންވެސް މިކަމުގައި ފާހަގަކުރި ކަންކަން ފާހަގަކުރައްވައި، ސުޕްރީމް ކޯޓުން ވަކިގޮތެއް ނިމެންދެން، މާލިއްޔަތު ޤާނޫނުގެ ފުރަތަމަ އިޞްލާޙަށް ޢަމަލުކުރުން މަޑުކުރެވޭގޮތަށް ޙުކުމް އިއްވަވައިދެއްވާފައި. އެހެންވީމާ، އަޅުގަނޑު މިއަދު މި ދެކެނީ، އަޅުގަނޑުމެން މީގެކުރީގައިވެސް ހަމަ އިޖްތިމާޢީ ރައްކާތެރިކަން ހިފެހެއްޓުމަށާއި އަދި ސަރުކާރުގެ އެންމެހާ ހިންގުމަށް ގެންގުޅުނު ސިޔާސަތުތައް ތަންފީޒު ކުރަމުން ގެންދިޔަ ޕްރޮގްރާމްތައް ހުއްޓުމެއްނެތި އިރާދަކުރެއްވިއްޔާ ކުރިއަށްދާނެ ކަމަށް. އަޅުގަނޑު މިދެކެނީ، އަޅުގަނޑުމެން މި އުންމީދުކުރާ ތަރައްޤީ އަޅުގަނޑުމެންނަށް ލިބޭނެ ކަމަށް.


🌟🌟Fathisthari Vaahaka🌟🌟: ލަސްވި ސިޓީ\nPosted by ~Fathisthari Vaahaka~ at 9:28 AM\nމިވާހަކަ އަކީ، މިއަހަރުގެ އޭޕްރީލް މަހުގަ ދަރުބާރުގޭގައި ބޭއްވުނު ފޮތް މަޢުރަޟަށް ޚާއްޞަކޮށްގެން ނެރުނު "ލިޔުންތެރިޔާ" ގެ5ވަނަ ޢަދަދަށް އަޅުގަނޑު ލިޔެފައިވާ ކުރުވާހަކައެވެ.\nއެއީ ޙަގީގަތެއް ކަމަށް ގަބޫލުކުރަން އަދިވެސް ދައްޗެވެ.\nއެ އަންހެންކުއްޖާގެ ފެށުން އައިގޮތް ކުރުކޮށް ކިޔާދޭނަމެވެ. ނަމެއް ކިޔަމާ ހިނގާށެވެ. "ސާރާ" އެވެ. ސާރާ އަކީ ސާރާގެ މަންމަގެ އަލަތު ކައިވެނިން2ކުދިން ލިބުނުފަހުން، ގޮތަކަށް ބުނާނަމަ މަޖްބޫރެއްގެ ތެރެއިން ކުރި ދެވަނަ ކައިވެނިން ލިބުނު ފުރަތަމަ އަދި ފަހުގެ ވެސް ދަރިފުޅެވެ.\nދުވަސްތައް ފާއިތުވަމުން ގޮސް، ސާރާގެ އުމުރުން 8 އަހަރު ނުވަތަ9އަހަރުގައި ސާރާގެ މަންމަ އަށް މާލެ ބަދަލުވާން ޖެހުނެވެ. ސާރާގެ ބައްޕަ (ދޮންބައްޕަ) އަކީ މާލޭގައި ވަޒީފާ އަދާކުރާ މީހަކަށް ވުމުން ބައްޕަގެ އެދުމުގެ މަތިން މާލެ ބަދަލުވާން ޖެހުނީއެވެ. ސާރާގެ ދިރިއުޅުމުގެ ފުރަތަމަ ބާބު ނިމުނީ މިހިސާބުންނެވެ.\nސާރާއާއި ސާރާގެ މަންމަ އާއި ވަކިވާންޖެހުނީ މި ހިސާބުންނެވެ. އެއްގޮތަކަށްވެސް މަޖްބޫރަކުން ނޫނެވެ. ދުނިޔޭގެ ވަރަށް ގިނަ އެހެން ގައުމުތަކުގައިވެސް، އާއިލާގެ ފަހުބަސް އިއްވާ މީހާ އަކީ އާއިލާގެ މާމައަށްވެފައި އޮތް އުޞޫލުން، ސާރާގެ މަންމަގެ އާއިލާގެވެސް ފަހުބަސް އިއްވާ މީހަކީ އާއިލާގެ މާމައެވެ. ސާރާގެ މަންމަގެ މަންމައެވެ. ސާރާ ދެކެ ވާ ލޯތްބެއްގެ ސަބަބުން ސާރާއާއި ވަކިވާން އެ މާމަގެ ހިތް ނެއެދުނީއެވެ.\nއެހެންނަމަވެސް އެކުވެރިޔާއެވެ. އެއީ ސާރާއަށް ސާރާގެ މަންމަވެސް، އަދި ސާރާގެ އެއްބަނޑު ދެ ދައްތައާއި އެއްބަނޑަށް ހުރި ހަގު ކޮއްކޮވެސް ފެނުނު އެންމެ ފަހު ފަހަރެވެ. އެރޭ ބައްތެއްޔެއްގައި، ނައިފަރުން ފުރައިގެން އައި އެ އާއިލާގެ ނިމުން އައީ ފުންކަނޑުގެ މެދަށެވެ. މޫސުން ލަފާކުރާ އެއްވެސް މީހެއްގެ ލަފަޔަށް އަރާފައި ނުވާ ގަދަ ވިއްސާރައެއްގައި ޖެހި، ކުއްލިއަކަށް ކަނޑުގަދަވެ ވީނުވީއެއް ނޭނގި ބައްތެލީގެ އިންޖީނުވެސް ހުއްޓުނު އެރޭގެ އެ ވިއްސާރައިގައި، އެ އަނދިރި ރޭގެ އަނދިރިކަމުގެ ތެރެއަށް އޮބިގެން ދިޔަ އެތަކެއް ހަޅޭކާއި، ރުއިމުގެ ތެރެއަށް ސާރާގެ އެ އާއިލާގެ އަޑުތައްވެސް އޮބިގެން ދިޔައީއެވެ. ކަނޑުވެ ޣަރަގު ވި ސަތާރަ އާއިލާއެއްގެ ދިހަ މެމްބަރުންގެ ތެރޭގައި، ސާރާގެ އާއިލާ ނޫނީ އެހާ ބޮޑު އާއިލާއެއް ނުހިމެނެއެވެ. އެހެން އާއިލާތަކުން އެރޭ ގެއްލުނީ އެކަކު ނުވަތަ ދެމީހެކެވެ. ސާރާގެ އާއިލާގެ އެންމެން އެއްފަހަރާ ގެއްލުނީއެވެ.\nއެކުވެރިޔާއެވެ. މި ޚަބަރު ރަށާއި ހަމައަށް ދާކަށް ލަހެއްފަހެއް ނުވިއެވެ. ރޭގަނޑުގެ އެގާރަ ޖަހާ ބޮޑުވިފަހުން މުޅި ރަށުތެރޭގެ އެންމެންގެ ތުންތުންމަތީގައި މިވާހަކަ ހަރުލައްޖެއެވެ. އަވަށްޓެރި އެންމެންކަހަލަ ގޮތަކަށް ސާރާގެ ގެއަށް އެއްވާން ފެށިއެވެ. އެ އާއިލާއިން ވަކިވި އެ ފަސްމެމްބަރުންގެ ފުރާނަނެތް މަސްގަނޑު އެންމެ ފަހުފަހަރަށް ދެކެލުމަށް އަންނަ ފަދައަކުންނެވ.\nއަހަރެމެންނަކީ އެގެއާއި ވަރަށް ދުރު އަވަށެއްގައި އުޅޭބައެއްކަމުން ދާން ބޭނުންވިޔަސް އެގެއަށް ދާން މަންމަވެސް ބުރަހީވިއެވެ. އެކަމަކުވެސް މަންމައަށް އާދޭސްކޮށްގެން އަހަރެން ދިޔައީމެވެ. ސާރާ ދެކެލުމަށެވެ. ސާރާއާއި ބައްދަލު ކުރުމަށެވެ.\nއަހަރެންނަކީ ސާރާއަށްވުރެ ދެ ގްރޭޑް މަތީގައި ކިޔަވަމުންދިޔަ ސާރާގެ ރައްޓެއްސަކީމެވެ. އަހަންނަކީ ފިރިހެން ކުއްޖަކަށްވިޔަސް، ހުރިހާ އަންހެން ރައްޓެހިންނަށްވުރެ އޭރުވެސް އަހަންނާއި ސާރާއާއި ދެމެދުގައި ގާތްކަން އޮވެއެވެ. އަހަންނަކީ ސާރާގެ ހުރިހާ ވާހަކައެއް ހިއްސާ ކުރާ ސާރާގެ އެންމެ ގާތް ރަހްމަތްތެރިޔާއެވެ. އަހަރެންނަށް ނުގޮސް ހުރެވޭނީވެސް ކިހިނެއްހެއްޔެވެ؟\nގޭ ބޮޑު ދޮރޯށިން ވަންއިރު ގޯތިތެރޭގައި ފުޅިބައްތި ދިއްލާފައި ހުރިތަން ފެނުނެވެ. އެތެރެއަށް ވަންއިރު، ގޯތިތެރޭގައި ހުރި ޖޯލިފަތީގައި ސާރާ އާއި ސާރާގެ މާމަ އިނެވެ. ދާފުރާފައި ހުރި ދަގަނޑު ގޮނޑިގައި ސާރާގެ ކާފަ އިނެވެ. އެ ދެމަފިރިންވެސް ރޮނީއެވެ. ރޮއިރޮއިފައި ، ނުފޮނުވުނު ނަމައޭ، ކަނބުލޮއާއެކު އަހަރެންނަށްވެސް ދެވުނު ނަމައޭ ކިޔަނީ މާމަ އެކަންޏެއް ނޫނެވެ. ކާފަވެސް މެއެވެ. މިއިން އެއްވެސް އަސަރެއް ނުފެންނަނީ ސާރާގެ މޫނުމަތިންނެވެ.\nﷲ ގެ ކުޅަދުންވަންތަ ކަމެވެ. ﷲ ކަންތައް ރާއްވަވާފައިވާ މަތިވެރިގޮތް ދެނެވޮޑިގެންވަނީ ހަމަ އެކަނި އެފަރާތަށެވެ.\nއެނގޭހެއްޔެވެ. އަނެއް ދުވަހު ރަށުތެރޭގައި ދެކެވެން ފެށި ވާހަކަ އަކީ ސިއްތިގޯތި ކަނބުލޮގެ ސާރާއަށް ވާހަކަ ނުދެއްކޭ ވާހަކަ އާއި ސާރާގެ ލޮލުން ކަރުނަ ހިކުނު ވާހަކައެވެ. ހައިރާން ނުވޭހެއްޔެވެ.\nއާނއެކެވެ. އެދުވަހުގެ ފަހުން މިއަދާއި ހަމައަށްވެސް ސާރާގެ އަޑު ނުނިކުމެއެވެ. ސާރާ ވާހަކަ ދައްކަނީ އިޝާރާތުންނެވެ. ކިތަންމެ ބާރަށް ހަޅޭއްލަވަން އުޅުނަސް ސާރާގެ އަނގަޔަކުން އަޑެއް ނުނިކުމެއެވެ. ކިތަންމެ ތަދުވެގެން ރޯން އުޅުނަސް ސާރާގެ ލޮލުން ކަރުނައެއް ނާދެއެވެ.\nއަހަރުތައް ފާއިތުވެގޮސް، މާލޭގައި ކިޔެވުން ފުރިހަމަކޮށް އޭލެވެލް ނިމުނު އަހަރު ލިބުނު ޗުއްޓީގައި ރަށަށް އަހަރެން އައިއިރު، ސާރާ ވެފައި ހުރީ އަވަށުގައި ހެދިބޮޑުވަމުން އަންނަ އަންހެންކުދިންގެ ތެރެއިން ރާނީއަށެވެ. މާތަކުގެ ރާނީއަކީ ފިނިފެންމަލަށްވީފަދަ ރާނީއަކަށެވެ. ރީތިކަމާއި ފަރިކަމުގެ ދެވަނައެއް ނެތެވެ. ހުރިހާ ގޮތަކުންވެސް އަހަރެންގެ ހިތް ފަތަޙަކުރި އަންހެންކުއްޖާއަށް ސާރާ ވެ ނިމުނީ އެންމެ ފެނިލުމަކުންނެވެ. އޭރު އަހަރެން ސާރާ ނުދެކޭތާ ހައަހަރުވެއްޖެއެވެ.\nއެފަހަރު ރަށަށް ގޮސްފައި އަހަރެންގެ ލޯބި ހުށަހެޅުމުން ސާރާ އެ ލޯބި ގަބޫލުކުރީ ހިތުގެ އަޑިންނެވެ. މުޅި ދުނިޔެއަށް ސިއްރުން އަހަރެމެން ލޯބީގެ ސިޓީބިޓީ ބަދަލު ކުރީމެވެ. ވާހަކަތައް ދައްކަން މާގިނަގިނައިން ބައްދަލު ނުވެވޭތީއެވެ. އަހަރެން ހުންނަނީ، ކޮންމެ ވަގުތެއްގައިވެސް ސާރާ ފެނިދާނެ ކަމަށް، ކިތަންމެ ކުރު ސިޓީއެއް ވިޔަސް، ލިޔެގެން ޖީބަށް ލައިގެންނެވެ. ބަސްތަކަކުން ބުނެދިނުމުގެ ބަދަލުގައި، އަހަރެން އައީ ސިޓީ މެދުވެރިކޮށް ސާރާއަށް އަހަރެންގެ ލޯބި އިހްސާސް ކޮށްދެމުންނެވެ. އަހަރެން ފުރައިގެން ދިޔައީ ދެ އަހަރުފަހުން ކައިވެނި ކުރަން އަންނާނެ ކަމަށް ވަޢުދުވެފައެވެ.\nވީ ކިހިނެއްކަން އެނގޭހެއްޔެވެ؟ އެއަހަރު ނިމިގެން ސާރާ އާއި ބައްދަލުކުރަން އަހަރެން ރަށަށް އައިއިރު، ސާރާގެ މާމަ ސާރާގެ ކައިވެނި ހަމަޖައްސައިފިއެވެ. އާނއެކެވެ. މިއީ ދިވެހިރާއްޖެއެވެ. އެކަމަކުވެސް މަދުމަދުންވިޔަސް މި ރާއްޖޭގައިވެސް އާއިލާ މީހުން ހަމަޖައްސާ ކައިވެނި ކުރެވެއެވެ. ސާރާފަދަ ކުއްޖަކަށް އެއްގޮތަކުން އެފަދަ ކައިވެންޏެއް މުހިއްމޭވެސް ބަޔަކު ބުނެދާނެއެވެ.. އެކަމަކު އެކުވެރިޔާއެވެ.\nސާރާގެ މާމައަށް ސާރާގެ ކައިވެނި ހަމަޖައްސައިދެވުނީ ރަނގަޅު މީހަކާ ނޫނެވެ. ހޯދާ ނުހޯދާ ގޮތެއް ނޭނގި ފައިސާ ހޯދާ، ފައިސާވެރިޔަކާއެވެ. ބަލާބެލުމަށް ސާރާއަށްވުރެ އެތައް އަހަރެން ދޮށި އެ މީހާއަކީ، ހަގީގަތުގައި ސާރާއަށްވުރެ 20 އަހަރު ދޮށީ މީހެކެވެ. ކުރުގޮތަކަށް ބުނާނަމަ، ސާރާގެ މާމައަށް ސާރާ ބުރައަކަށް ވެގެން، ބޮޑު އަގުގައި ވިއްކާލީއެވެ. އެކަމާއި ބެހޭ ގޮތުން އެގެއަށް ގޮސް ވާހަކަ ދެއްކުމުގެ އެއްވެސް ޙައްގެއް އަހަންނަށް ނެތް ނަމަވެސް، އަހަރެންގެ މަންމަ ކައިރީ ބުނެގެން ސާރާގެ މާމައާއި އެވާހަކަ ދެއްކުވީމެވެ. ސާރާއާއި ދޭތެރޭ އެހާ ދެރަކޮށް ކަންތައް ނުކޮށް އަދި ވިސްނާލުމަށް ބުނުވީމެވެ. ސާރާފަދަ ބަސްއަހާ، ކިޔަމަންތެރި އެހާ އަޚްލާގް ރަނގަޅު އެހާ ރީތި އަންހެންކުއްޖަކާ ކައިވެނި ކުރަން ކިތަންމެ ބަޔަކުވެސް އައިސްދާނެކަމަށް ބުނުވީމެވެ. "އަހަރެންގެ ގޯތިތެރޭގައި ހުރި ގަހުގެ ހިޔަލުގައި ހުރި ޖޯއްޔެއްގެ ބޭނުން ކުރާނެ ގޮތް އެނގޭނީ އަހަންނަށް، އެ ޖޯލީގެ ވާތައް ކޮށާލަންވިޔަސް، އެ ޖޯލި ނަގާ އެއްލާލަންވިޔަސް، އަދި އެ ޖޯލި ހިޔާކުރަންވިޔަސް އެނގޭނީ އަހަންނަށް. އެޖޯލީގައި އިށީންނަން އަންނަ މީހުންނަކަށް ނޫން." ނަމަވެސް ޖަވާބު ލިބުނީ މިހެންނެވެ.\nއެކުވެރިޔާއަށް ނަތީޖާ އެނގޭހެއްޔެވެ. ސާރާއަށް ޖެހުނީ އެ ކައިވެނި ކުރާށެވެ. ސާރާގެ ރުހުމާ ދެކޮޅަށެވެ. މިހާރު މިއީ އޭގެ 25 އަހަރު ފަހެވެ. މިއަހަރު އޭޕްރީލް 1 ގައި ސާރާގެ އުމުރުން 34 އަހަރު ވާނެއެވެ. އުމުރު ދުވަހުގެ ހުކުމެއްގައި ޖަލުގައި ސާރާ އިންނަތާ10 އަހަރު ވެއްޖެއެވެ. މަސްތުވާތަކެތި ހަދައި، ވިއްކައި، ބޭނުންކުރާ އޭގެ ބޮޑު މީހަކާއިއެކު އެ ވިޔަފާރި ހިންގައި އެ ބޭނުން ކުރުމުގެ އަދަބެއްގެ ގޮތުންނެވެ. އެމީހަކީ ސާރާގެ މާމަ ސާރާއާއި ކައިވެނި ކުރުވި މީހާއެވެ. ވަރިކޮށްކޮށްފައި3ފަށްވުމުން، އެއްގޮތަކަށްވެސް ދޫނުކޮށް ގެންގުޅުނު ފިރިހެން މީހާއެވެ.\nސާރާއާއި އެ ނުބައި މީހާއަށް ނަހަލާލުގޮތުގައި ލިބިފައިވާ5ކުދިން ބަލަހައްޓާނެ މީހަކުވެސް އަދި އެކުދިންގެ ޒިންމާ ނަގާނެ މީހަކުވެސް ނެތެވެ.\nއެކުވެރިޔާއެވެ. ސާރާއަށް އެހެން ދިމާވީ ސާރާގެ ކުށަކުން ކަމަށް އަހަރެން ގަބޫލެއް ނުކުރަމެވެ. ރަށުގެ އެކަކުވެސް ގަބޫލެއް ނުކުރެއެވެ. އޭރުވެސް މިއަދުވެސް ސާރާ އަކީ އަދިވެސް ހަމަ އެ ރަނގަޅު ބަސްއަހާ އަންހެން ކުއްޖާއެވެ. ގޯސްވީ ސާރާއާއި ކައިވެނި ކުރި މީހާއެވެ. އެމީހާ ސާރާގެ ފަރާތުން ހިފީ އެހެން ބޭނުމެކެވެ. ކޮންމެ ފަހަރަކުވެސް ކުއްޖަކު ލިބުމުން ހައްދުޖެހުމާއެކު އެ މީހާގެ ފަރާތުން ސަލާމަތްވާން މަސައްކަތް ކުރެއެވެ. ވާހަކަ ނުދެއްކޭ ނުރޮވޭ ޙާލުގައިވެސް، އެތައް އާދޭހެއް ކުރެއެވެ. އެކަމަކު އެކިއެކި ބިރު ދައްކައިގެން އަނެއްކާވެސް ހިފަހައްޓަނީއެވެ. ކިޔަމަންތެރިކަމާއެކު އިސްޖަހާލަން މަޖްބޫރުވަނީ އަމިއްލަ ނުކުޅެދުންތެރިކަމުން ކަމެއް ނުވަތަ، ދިރިއުޅުންމަތިން ނާއުއްމީދުވުމުން ނޫންކަމެއް ނޭނގެއެވެ. ދުވަސްތައް ގުނަމުން އެދަނީ ޖަލުގެ އަނދިރި ގޮޅީތެރޭގައެވެ. އަހަރެން ބައްދަލުކުރަން ދަމެވެ. އެތަނުގައި ހުރުމަށް ބޭނުންވާ ހުރިހާ އެހީއެއް ވަމެވެ. އަހަރެން ދާ ކޮންމެ ދުވަހަކު ސާރާ ރޮއެވެ. ހަޅޭއްލަވައެވެ. އެތައް ވާހަކައެއް ދައްކައެވެ. އެކަމަކު، ސާރާގެ ލޮލަކުން ކަރުނައެއްވެސް ނާދެއެވެ. އަނގައިން އަޑެއްވެސް ނީވެއެވެ. ކޮންފަދަ ނުކުޅެދުންތެރިކަމެއް ހެއްޔެވެ. މިދުނިޔެއިން ކަރުނަ ހިކިފައި ތިބީ ކިތައް އަންހެނުން ހެއްޔެވެ؟ އެ އިހްސާސް ކުރެވޭނީ ކިތައް އަންހެނުންނަށް ހެއްޔެވެ؟\nއެކުވެރިޔާއެވެ. ކުށް ކުރަނީ އިންސާނުންނެވެ. އެ ކުށްތަކުގެ ސަބަބުން ބައެއްފަހަރަށް އެމީހަކީ، ސިކުނޑި ސަކަރާތް މީހެކެވެ. އަނެއްބައިފަހަރަށް އެއީ ނުލަފާ ޖައްބާރު މީހެކެވެ. އެކަމަކު އެކުވެރިޔާއެވެ. މިދެބަޔަށްވެސް ނުހިމެނޭ މީހުންވެސް ކުށްވެރިންގެ ތެރޭގައި ވާނެއެވެ. އަހަރެންގެ ސާރާއަކީ އެފަދަ މީހެކެވެ.\nމަސްތުވާ ތަކެތި ބޭނުންކުރާ ކޮންމެ މީހަކީ ކުށްވެރިއެއް ހެއްޔެވެ؟ އޭގެ ތެރެއިން ޖަލުގައިވެސް، އަދި ޝަރީޢަތުގެ މަރުޙަލާގައިވެސް މަކަރާ ނުބައި ހަދާ ނުލަފާ މީހާ ސަލާމަތްވެ، ޢާއްމުންގެ ތެރޭގައި އުޅުމަށް ފުރުޞަތު ލިބޭއިރު، ހަމަހިމޭނުން، މަޑުމަޑުން، ބަސް އަހައިގެން، ލިބޭހާ އަދަބަކަށް ކެތްކޮށްގެން ޖަލުގެ "އަލިފާން" މާހައުލު ތަހައްމަލުކޮށްގެން ހުންނަ މީހާމަތިންއެންމެން ހަނދާން ނައްތާލަނީ ކީއްވެގެން ހެއްޔެވެ؟ އެއީ ދުނިޔޭގެ އާދައޭ ބުނެފައި ނިންމާލުމުން މި ގައުމަށް ހެޔޮ ބަދަލެއް އަންނާނެހެއްޔެވެ. މި މުޖްތަމަޢަށް ހެވެއް ހޯދައި އެބަދެވޭހެއްޔެވެ؟\nއެކުވެރިޔާއެވެ. އަހަރެންގެ ސާރާއަކީވެސް ހަކުދިންގެ މަންމައެކެވެ. ޖަލަށް ލެވިފައި އިނީ އުމުރުދުވަހުގެ ހުކުމެއްގައެވެ. އެއީ ސާރާ ބޭނުންވި ގޮތް ނޫންކަން އަހަންނަށް އެނގެއެވެ. އެކަމަކުވެސް، ސާރާގެ ދިރިއުޅުން އެހިސާބަށް ދިއުމަށް ހަމަ އެކަކުގެވެސް އިހުމާލެއް ނެތީހެއްޔެވެ. ހެޔޮ ނުވާނެއެވެ. އެކުވެރިޔާއެވެ. މާތްﷲ ގެ ރަސްކަންފުޅަށްޓަކައި އާދޭސްކުރަމެވެ. އެކުވެރިޔާ ތިހިރީ ވަކީލަކަށް ވާން ކިޔެވޭނެ އެންމެ މައްޗަކަށް ކިޔަވައިގެންނެވެ. އަހަރެންގެ ސާރާއަށް އެހީވެދޭށެވެ. އެފަދަ އެތައް ސާރާއެއް އެތައް އިބްރާހިމެއް ވާނެއެވެ. އެމީހުންނަށް އެހީވެ އިންސާފު ހޯދައިދޭށެވެ. އެއީވެސް ބަފައަކަށް ލިބި މައެއްގެ ބަނޑުން ވިހާފަ ތިބި ދަރިންނެވެ. އިންސާފު ހޯދައިދޭށެވެ. އެހީވާނަން ދޯއެވެ؟\nހިފައިގެން އިން ސިޓީ އިމްރާން ފަށް ޖަހާލީ އިތުރަށް ނުކީގެންނެވެ. ކަރުނުން ފުރިފައި ހުރި ދެލޯ ފޮހެލިއެވެ. އޭނައަށް މި ސިޓީ މި ލިބުނީ ހާދަ ލަހުންނެވެ. ހަލީމް މި ސިޓީ ލިޔުނުތާވެސް 35 އަހަރު ފަހުންނެވެ. ހަލީމްގެ ދަރިފުޅަށް މި ސިޓީ ފެނުނުކަންވެސް މިއީ ހެޔޮ ނަސީބެކެވެ. އޭނަގެ ރަހްމަތްތެރިޔާގެ ވަގުތު ހަމަވެގެން މި ދުނިޔެ ދޫކޮށް ގޮސްފައިވިޔަސް، އޭނަ އަދިވެސް ލަހައްޓަވާފައި މިހިރީ މި ކަމުގައިވެސް އޭނަ ކުރެވޭ އިމްތިހާނެއްގެ ގޮތުން ކަންނޭނގެއެވެ. އޭނަ ސާރާ ހޯދާނެއެވެ. މިހާރު އުމުރުން 69 އަހަރުވެފައި ވިޔަސް، ޖަލުގެ އެ އަނދިރި ގޮޅިން އޭނަ ސާރާ ނެރޭނެއެވެ. ސާރާގެ ކުދިންނާއި ސާރާ ޙަވާލުކުރާނެއެވެ. ސާރާއަށް އިންސާފު ހޯދައިދޭނެވެ. އޭނަގެ ރަހްމަތްތެރިޔާގެ މި ހިތާމަވެރި ސިޓީ، ކިތަންމެ ލަހުން ލިބުނު ނަމަވެސް އެ އެކުވެރިޔާގެ އެ އެދުން ފަހިކޮށްދެވޭތޯ އޭނަ މަސައްކަތް ކުރާނެއެވެ. ކާމިޔާބު ވާނެ ކަމުގެ ޢަޒުމާއެކުގައެވެ.\nLabels: KURU VAAHAKA\nvarah rovijje mi vaahaka kiyaalaafa.. sofa kuruvaahaka liyanves haadha molhey .. billion likes hama.. goood work <3\nsofeeeee is the best..:D..varah sweeet toching st eh...keep it up sweety <3\ndhen liyaa vaahaka eh miah vure reethi kollaane kamah heekuran.. reethi ingey mivaahaka ves..\nshax: mi story varh salhi ingey soff.....\nAah!!! varah salhi... asaru gadha vaahaka eh.... handhaanun avahah filaigen nudhaane vaahakaeh... vaahaka eh viyyaa mihen vaan jeheyne! just great!\nbala... mivaruge vaahakaeh foiy maurazah liyegen ulhunuiru nuves engeye kihineh thihedhee, (friender)\nrovihjeh!! :p =ieysha= vvv rythi vaahaka eh\nmi kon fonteh tha?


Kanbaaaisaarani hngumugai ves furathama indhee anbu gaheh | Mihaaru\nކަނބާއައިސާރަނި ހިނގުމުގައި ވެސް ފުރަތަމަ އިންދީ އަނބުގަހެއް!\nމާލޭ ސިޓީ ކައުންސިލުގެ މޭޔަރު ޑރ. މުހައްމަދު މުއިއްޒު އާއި ކައުންސިލް މެމްބަރުން ކަނބާ އައިސާ ރަނި ހިނގުމުގައި އަނބުގަސް އިންދަނީ -- ފޮޓޯ: މާލޭ ސިޓީ ކައުންސިލް\n18 މެއި 2022 - 21:36\nމާލޭގެ މަގުތަކާއި ޕާކުތަކުގައި 100،000 ގަސް އިންދުމުގެ ޕްރޮގްރާމް ފެށުމުގެ ގޮތުން މި އަހަރުގެ ފުރަތަމަ ދުވަހު އަމީނީމަގުގައި އަނބުގަހެއް އިންދި އެވެ. އޭގެ ތިން މަސް ފަހުން މިއަދު، އެ ޕްރޮގްރާމްގެ ދަށުން ކަނބާ އައިސާ ރަނި ހިނގުމުގައި ވެސް އެންމެ ފުރަތަމަ އިންދީ އަނބުގަހެކެވެ.\nމާލޭ ސިޓީ ކައުންސިލުން ބުނީ އިއްޔެ އިން ފެށިގެން ކަނބާއައިސާރަނި ހިނގުމުގައި 10 އަނބުގަސް އިންދާފައިވާ ކަމަށެވެ. އެ ކައުންސިލަށް އެއް އަހަރު ފުރުމުގެ މުނާސަބަތާ ގުޅުވައިގެން، އައިޖީއެމްއެޗް ހުންނަ އެ މަގުގައި ފުރަތަމަ އަނބުގަސް އިންދަވައި ދެއްވީ، މާލޭގެ މޭޔަރު ޑރ. މުހައްމަދު މުއިއްޒެވެ. އެހެން ގަސްތައް އިންދެވީ ކައުންސިލަރުންނެވެ.\nއެކަމާ ގުޅޭ ގޮތުން މުއިއްޒު ވިދާޅުވީ، 100،000 ގަސް އިންދުމުގެ ޕްރޮގްރާމްގެ ދަށުން އެ މަގުގައި ގަސް އިންދަން ފެށިއިރު، އަމާޒަކީ އަދިވެސް މާލޭގެ އެކި އެކި މަގުތަކާއި މައިދާންތަކުގައި ގަސް އިންދުން ކަމަށެވެ.\nމާލެ ފެހިކުރުމުގެ ގޮތުން މަގުތަކާއި ޕާކުތަކުގައި އަނބުގަހާއި ސައްކެޔޮގަހާއި ހިތިގަހާއި އަދި ދަނބުގަސް ފަދަ ގަސްތައް އިންދަން ސިޓީ ކައުންސިލުން ނިންމައިފައިވެ އެވެ.\nMale' ga 100,000 gass; Furathama indhee anbu gaheh\nކައުންސިލްގެ ސްޓްރެޓެޖިކް އެކްޝަން ޕްލޭންގައި ހިމަނާފައިވާ އެ ޕްރޮގްރާމުގެ ދަށުން މަގުތަކާއި ޕާކުތަކުގައި މުޅި އަހަރަށް ބަލާއިގެން އެކި ދުވަސްތަކުގެ މަތިން ގަސްތައް އިންދާން ވަނީ ރާވައިފަ އެވެ. މިހާރު މާލޭގައި އިންދާފައި ހުރި ގަސްތަކުގެ ތެރެއިން ނުހެދި ނުވަތަ މަރުވެފައި ހުރި ގަސްތައް ނެގުމަށް ފަހު އެ ތަންތަނުގައި ވެސް އާ ގަސްތައް އިންދާނެ އެވެ.\nމާލޭ ސިޓީ ކައުންސިލުގެ މެމްބަރުން ކަނބާ އައިސާ ރަނި ހިނގުމުގައި އަނބުގަސް އިންދަނީ -- ފޮޓޯ: މާލޭ ސިޓީ ކައުންސިލް\nކައުންސިލުން ކުރިން ބުނެފައިވާ ގޮތުގައި އެކަން ކުރަނީ ވަރަށް ބޮޑު ދިރާސާއަކަށް ފަހު އެވެ. މާލޭގައި މިހާތަނަށް ކާބޯތަކެތިއަޅާ ގަސް ހެއްދުމަށް ސަމާލުކަމެއް ދީފައި ނުވާތީ، އެއީ މާލޭގެ މީހުންނަށް ފައިދާވާނެ ކަމެއް ކަމަށް ކައުންސިލްގެ އިދާރާ އިން ބުނެފައި ވެ އެވެ.\nއެ ޕްރޮގްރާމަށް ބޭނުންވާ ގަސްތައް ގެންނަނީ، ކައުންސިލުން އެ ކަމަށް ހާއްސަ ބަޖެޓެއް ހަދައިގެން، ރަށްރަށުންނާއި ރާއްޖެ އިން ބޭރުންނެވެ. އެއީ ސްރީ ލަންކާ އާއި އިންޑިއާ އާއި ބަންގްލަދޭޝް އަދި ތައިލޭންޑުން ފަދަ ގައުމުތަކުންނެވެ. އެ ގަސްތައް މާލެ ގެނެސް ބެހެއްޓުމަށް، އަލިމަސް ކާނިވަލުގައި ނާސަރީއެއް ވެސް ހަދާފައިވެ އެވެ.\nކޮންކްރީޓް ހާއްޔެއްގެ ގޮތުގައި އޮތް މާލެ ފެހިތަނަކަށް ހަދަން ކުރީގެ ކައުންސިލުތަކުން ވެސް ގަސް އިންދުމުގެ ޕްރޮގްރާމްތައް ހިންގި އެވެ. ނަމަވެސް، ކޮންމެ ފަހަރަކު އެ މަސައްކަތް ފެށުމަށް ފަހު، ވަކި ހިސާބަކުން ވަނީ އަޅާނުލައި ދޫކޮށްލައިފަ އެވެ.\nވިލިމާލެ މާލެ މާލެ ސިޓީ ކައުންސިލް ފެހި މާލެ ޑރ. މުހައްމަދު މުއިއްޒު، މާލޭގެ މޭޔަރު\nކޮންމެ މީހަކުވެސް މަދުވެގެން 1 ގަސް ނަމަވެސް އިންދަންވީ. އަމިއްލަ ގޭގަ ޕޮޓެއްގަ ކިތަންމެ ކުޑަ ގަހެއްވިއަސް ހައްދާލަން ރަގަޅުވާނެ. ޖައްވުގައި ގިނަވާ ވިހަ ގޭސް މަދުކުރަން ކުޑަކުޑަ އެތައް ގަހަކުންވެސް އެހީތެރިވެވިދާނެ.\nތީ ވަރަށް ރަނގަޅު ކަމެއް.. އަހަރުމެން މިތިބީ ވެލާ ކަހަނބާއި މިޔަރުވެސް ނުހިފަން، އޭގެ ބިސްވެސް ނުނަގަން ތިމާވެއްޓަށް ގެއްލުމެއް ވެދާނެތީ.. އަހަރުމެން ޖެހިގެން އޮތް އިންޑިއާ، ލަންކާ، ދެންވެސް ޤައުމެއް އޮވެއްޖެ ނަމަ ދާ ޖަހައިގެން ވިޔަސް އެބަ ހިފާ.. އަހަރުމެން މި4ލައްކައިގެ ތެރެއިން 20 ހާސް މީހުން މި އުޅެނީ މުޅި ދުނިޔޭގެ ތިމާވެށި ހިމާޔަތްކުރަން. އަނެއްހެން ބުނާނަމަ ދުނިޔޭގެ ރައްކަލަކަށް އުޅެން މިތިބީ އަހަރުމެން އެކަނި..\nހުވަދޫ އަލިބެއްޔާ... ދުނިޔޭގެ އެތައް ގައުމެއްގަ އުޅޭ ތިމާވެށި ސަލާމަތް ކުރަން އުޅޭ އެތައް ހާސް ބަޔަކު. ތިމާވެށި ސަލާމަތް ކުރަން ދުނިޔޭގެ އެންމެންގެ އެއް ޚިޔާލެއް ނުހުންނާނެ. އެހެންވެގެން ތިމާވެށި ހަލާކުވަމުން ދަނީ. އެކަމާ ހަގީގަތުގަ އުޅޭ ބަޔަކު އެކަމާ އުޅޭނެ. އެމީހަކަށް ވީވަރެއް ކުރީމަ ހަމަ ރަގަޅުވާނެ. ހިމާޔަތްކުރާ މީހުންތޯ ހަލާކުކުރާ މީހުންތޯ މޮޅުވީ އެނގޭނީ ފަހުން.\nތިކަހަލަ ބޮޑެތިބިޔައަށްވާ ގަސްޖެހީމަ ކާނުތައްބެދި ފެންނުހިނގާކަމާއި މޫތައް ބިޔަވެ ކައިރީގެ ޢިމާރާތްތަކުގެ ފައުންޑޭޝަން ހަލާކުކޮށް ގެއްލުންދޭނެކަން ތިއިންދާމީހުނަށް ރަނގަޅަށްއެނގޭނެއެވެ. އެކަމަކު ތިހިރަ އިންދަނީއެވެ. ތިޔައީ ފަހުން ފާޑުކިޔަން ޖެއްސުމަށްކުރާކަމެއް. އެދުވަހަކުންބުނާނީ ރައީސް ޞާލިޙުގެެވެރިކަމުގަ އިންދި ގަސްތަކެކޭ. ޑރ. މުޢިއްޒުގެ މޭޔަރުކަމުގަޖެހި ގަސްތަކެކޭ ނުބުނާނެ. މިހާރު މަގުތައްހަދާއިރު ހަދާގޮތަށް ހަދާނަމަ ގެއްލުމެއްނުވާނެ.\nތިމުއިއްޒު ހަދާ އެއްޗެއް ރަނގަޅަށް ބަލާތި. ސަރުކާރަށް ޖެއްސުމަށް މަގު މެދުގަވެސް ގަސް އިންދަފާނެ.\nއެހެން ހެދީމަ ޑެބީ ގޮސް އުފުރާލަބަލަ.\nމުއިއްޒުވަރެއްނެތް ތީ 2023... ބޮއިހަލަކި\nއޭސީ އާ ފުރާޅު ތަކުން ބޮލަށް ފެން ފައިބާ މައްސަލަ އަށް ވެސް ހައްލެއް ބޭނުން ވެ އެވެ. ހުޅުމާލޭގަ އާ ރަށްތަކުގަ އެކި ވައްތަރުގެ ވޭމާ ގަސްތައް ގިނައިން އިންދަން ވީ އެވެ. ރާއްޖެ އަކީ ބޭރުން ވ ގިނަ އިން މޭވާ އެތެރެ ކުރާ ގައުމެކެވެ.\nމަގު މަތީގަ އިންދަން ރަގަޅުވާނީ އެގަސްތައް ބޮޑު ވެގެން މޫތަކުން ޕޭމެންޓު ހަލާކު ނުވާގަސް ތަށް.އޭރުން އެނެއްކާގަސްއިން ދަން ނުޖެހޭނި. ރުކާ،މޫފައިބާބިޔަވާގަސް ތަށް އެކަމާއެކަށޭނަ ނުން ތަންތަނުގަ އަންދުމަކީ ވަރަށް ދެރަކަމެއް.މިހެން ލިޔަން މިޖެހުނި މިކަހަލަ ކަންކަން މާލޭ ކުރެވިފަ ހުރީމަ.\nމަގުތަކުގަ ހުންނަ އަނބުގަސްތަކުން އަނބު ބިންނަނީ ބަންގާޅީން. ބަންގާޅިން ތިއެއްޗެހި ބިނދެގެން ބޮޑުއަގުގަ ވިއްކަނީ.\nވާރޭކޮޅެއް ވެހިލާއިރަށް ފެން މިހާރު ކުޑަކޮށްވެސް މަގުތަކުގައި ބޮޑެއް ނުވޭ ތިޔަ މުއިޒް ފެންހިންދާ ސިސްޓަމް ވަނީ ފެއިލްވެފައި މިހާރު ބ އެކަންތައްވެއްޖެ މަގުތަކުގަ ގަސް އިންދީމަ އެނިމުނީ އާ އެހާ ފުޅާ ބޮޑެތި މަގުތައް މިޔޮތީ މާލޭގަ ދުއްވާ އެއްޗެހިން ސަލާމަތް ނުވެގެން އުޅޭއިރު މަގުގެ ދެފަރާތުގައި ވެހިކަލްތަޢް ޕާކްކޮށް ފުރިފަ އޮންނަ އިރު ގަސްދޯ ނީންދެވިގެން މިއިޅެނީ؟\nގައިމު އެއް ފަސްއަހަރު ފާއިތުވެގެން ދިޔައީ، ގޮއް ރީނަދޫ ކުދިން ސިޓީ ކައުންސިލް ހިސޯރުކޮށްގެން ގަނބަގިރުވިތާ! ތިޔަބުނާކަންތައް ރަނގަޅުނުކުރީ ކީއްވެ؟؟ ސޯލިހުގެ އިންޑިޔާ ސަރުކާރު ވެސް މުއްދަތު ހަމަވަނީ.. ކޮންކަމެއް ކުރެވުނީ ރައްޔިތުންނަށް ހެވައް ލާބަޔަށް.\nރުއްތައް އުފުރާލިގޮތަށް ތިޔަ އަނބުގަސްތައް ހުފުރާލާފާނެތީ މަ ކަންބޮޑުވަނީ.\nކަލޭމެނަށް އަނބު ގަހަކުން ވާނެ ފައިދާއެއް ބުނެބަލަ؟؟؟ ނިކަން ފެންފޯއް ރުއް އިންދަބަލަ.. ރުއްގަހުގެ ތެރެއިން އެއަށްވުރެން ފައިދާ ބޮޑު ގައެއް ނުހުންނާނެ.. ފޯކާ ގުޅުހުން ހުރި ގައެއް އެއީ.. ދުފާލާފަ ރަތްކުޅު..


Luthufee ah maruge adhabu thanfeezukuran kerey veriaku hama naannaaneheyyeve!\nލުޠުފީއަށް މަރުގެ އަދަބު ތަންފީޒުކުރަންކެރޭ ވެރިއަކު ހަމަ ނާންނާނެހެއްޔެވެ!\nޢަބްދުﷲ ލުޠުފީ. ފޮޓޯ: ސޯޝަލް މީޑިއާ\nޠަބީޢަތުގައި ހުރި ގޮތޭ ބުނެފައި، ކޮންމެކަމެއް ހިތަށްއެރި ގޮތަކަށް ކުރުމަކީ މަޤުބޫލު އުޒުރެއްކަމަކަށް ބެލެވޭނެ ޖާގައެއްނެތެވެ. ނުވަތަ އޭނާ ކުށެއްކުރީ "ބޯގޯސް" ވެެގެންނޭ، ނޫންނަމަ ސިކުނޑީގައި ހުރި އުނިކަމަކުންނޭ ބުނެފައި ކުށްވެރިޔާ މުޖުތަމަޢުތެރެއަށް ދޫކޮށްލުމަކީ ވެސް ޤަބޫލުކުރެވޭކަމެއްނޫނެވެ. ހަމަ އެފަދައިން ކުށްކުރާ އިންސާނާއަށް ޙައްޤު އަދަބުނުދިނުމަކީ ވެސް، ބަލައިގަނެވޭނެކަމެއްނޫނެވެ. އިންސާނީ ޙައްޤުތަކޭ ކިޔައިގެން އެ ކުށަކަށް ދޭންޖެހޭ ޙައްޤު އަދަބު ނުދިނުމަކީ ވެސް މުޖުތަމަޢު ބަލައިގަންނާނޭކަމެއް ނޫނެވެ.\nނަމަވެސް ހާލަތު ހުރީ އެއާއި ދިމާ އިދިކޮޅަށެވެ. އަބަދުވެސް އިވެނީ ތުހުމަތުކުރެވޭ ފަރާތުގެ ތަޙުޤީޤު ކުރިއަށްދާ ވާހަކައެވެ. އޭގެ އަނެއްދުވަހު ފެންނަނީ މުޖުތަމަޢުތެރޭގައި އުޅެންމުންދާ މަންޒަރެވެ. އެއްވެސް ހާލެއްގައި މިއީ ބަލައިގަނެވޭނެކަމެއް ނޫނެވެ. ވެރިަމުގެ ދައުރަކަށްފަހު ދައުރެއް ބަދަލުވަމުން އައިސް އަދިވެސް އޭނާ އަށް ޙައްޤު އަދަބެއް ނުލިބެއެވެ.\nއާދެ، އަޅުގަނޑު މި ދައްކަނީ 19 މީހުން ޝަހީދުވެގެންދިޔަ ނުރައްކާތެރި ހަމަލާ ދިނުމުގައި އިސްކޮށްހުރި ހެންވޭރު ހާޖަރާގޭ ޢަބްދުﷲ ލުޠުފީގެ ވާހަކައެވެ.\n1968 ވަނަ އަހަރުގެތެރޭގައި އޭރު އޮތް ސަރުކާރު ބަދަލުކުރުމަށް ރޭވި ރޭވުންތަކުގައި ޢަމަލީގޮތުން ލުޠުފީ ބައިވެރިވެފައިވާކަމީ ދިވެހިން ހަނދާންނެތޭނެކަމެއް ނޫނެވެ. ދަޢުލަތާއި، ވަޒީރުލްއަޢުޠަމާއި ދެކޮޅަށް ރޭވުނު އެ ނުބައި ރޭވުމުގައި ދެ ފިސްތޯލައާއި ވަޒަނާއި ރާއްޖެއަށް އެތެރެކޮށް އެ ފިސްތޯލަ ބޭނުންކުރާ މީހާކަމުގައި 20 އަހަރުގެ ޒުވާން ލުޠުފީ އިސްނަގާފައިވާކަމުގެ ހަނދާން އަޅުގަނޑު ހިތުން ދިވެހިންގެ ހިތުން ކެހިގެނެއްނުދާނެއެވެ.\nލުޠުފީގެ މި ބަޣާވާތް ނާކާމިޔާބުވުމުން ކުށަށް އިޢުތިރާފުވުން ނޫންގޮތެއް އޭނާއަކަށްނެތެވެ. މި ގޮތުން 23 މާޗް 1968 ވަނަ އަހަރުގައި، 18 އަހަރަށް ލުޠުފީ ޖަލަށްލެވުނެވެ. ނަމަވެސް ޖަލުގައި4އަހަރާއި،4މަހާއި، 18 ދުވަސް ވޭތުވި ހިނދުގައި، އޭރުގެ ރައީސުލްޖުމްހޫރިއްޔާ އިބްރާހިމް ނާޞިރު މަޢާފުދެއްވައި ލުޠުފީ ޖަލުން މިނިވަންކޮށް ދޫކޮށްލިއެވެ. އެއީ 1972 ވަނަ އަހަރުގެ އޯގަސްޓުމަހުގެ5ވަނަ ދުވަހުގައެވެ.\nނަމަވެސް އެއާއި ވިދިގެން އައި އަހަރުތަކުގައި ވެސް ލުޠުފީގެ އުޅުމަކަށް ބަދަލެއްނައެވެ. މި ގޮތުން އޭނާގެ ޢަމަލުތައް ހުރިގޮތުން އެއީ މުޖުތަމަޢުއަށް ދޫކޮށްލާފައި ބެހެއްޓޭފަދަ މީހެއްނޫންކަން ދިވެހި ދަޢުލަތަށް ފެނުމާއެކު، 1975 ވަނަ އަހަރުގެ އޯގަސްޓް މަހުގެ 17 ވަނަ ދުވަހު ޖަލުގައި ހައްޔަރުކުރުމަށްފަހު، 18 ނޮވެމްބަރު 1976 ގައި ހއ.އުލިގަމަށް އަރުވާލެވުނެވެ. އެހެންބަހައްޓާފައި އަނެއްކާވެސް ލުޠުފީ ޖަލަށް ގެންދެވުނެވެ.އެއަށްފަހު އެ އަހަރުގެ އޯގަސްޓުމަހުގެ 06 ވަނަ ދުވަހު ޖަލުން ގެއަށް ގެންދެވުނެވެ. މި ގޮތުން، 1978 ވަނަ އަހަރުގެ ޖޫންމަހުގެ 17 އާއި ހަމައަށް ގޭ ބަންދުގައި ލުޠުފީ ހޭދަކުރިއެވެ.\nލުޠުފީ ގޭ ބަންދުން ވީއްލުމާއެކު އަނެއްކާވެސް ހިތަށް އެރިހައިގޮތަކަށް ދުވަސްތައް ވޭތުކުރަމުންދިޔައެވެ. އެ ދުވަސްވަރުގައި، ބޭރު ޤައުމުތަކާއި މެދު ކުރެވޭ ވަގު ވިޔަފާރިތަކުގައި، ލުޠުފީގެ ހިއްސާ ނުހަނު ވެސް ބޮޑެވެ. ޤާނޫނާއި ޤަވާއިދުތަކަކީ ލުޠުފީގެ ކުރިމަތީގައި އެއްވެސް އެއްޗެއްނޫނެވެ. ލިބޭ ފައިސާގެ މިންވަރު މަދުވުމާއެކު ރާއްޖެއިން ބޭރުކުރުން މަނާކޮށްފައިވާ ކަހަނބު ޤަވާއިދާއި ޚިލާފަށް އެކްސްޕޯޓްކުރަން ރާވާކަމުގެ މަޢުލޫމާތު ދިވެހި ސަރުކާރަށް ލިބުމާއެކު މ.ވިލުދޮޅީގައި އަނެއްކާވެސް ލުޠުފީ ގޭ ބަންދު ކުރެވުނެވެ.\nނަމަވެސް ލުޠުފީގެ ރޭވުންތަކަކަށް ބަދަލެއް ނާދެއެވެ. ހިތް އޮންނަނީ އަރާ އާސްމާނުގައެވެ. ޤާނޫނާއި ޤަވާއިދާއި، ސަރުކާރަކީ ލުޠުފީ ދަންނަ އެއްޗެއްނޫނެވެ. އެއަށްވުރެ ލުޠުފީގެ އަމިއްލަ އެދުން މާ ބޮޑެވެ. މި ގޮތުން މ.ވިލުދޮޅީގައި ހުންނަވައިގެން އައްޑު އަތޮޅު ހިތަދޫ ޒަމާނީގޭ ޢަބްދުﷲ ޝާހިދާއި، މއ.ތިނަދޫގޭ ޢުމަރު ޖަލާލާއި ބައްދަލުކޮށް އެކިއެކި ވާހަކަތައްދައްކައި ލުޠުފީގެ ޚިޔާލުފާޅުކުރެއެވެ. ސަރުކާރު ރަނގަޅު ނޫންކަމަށާއި، ޢަދުލު އިންސާފެއް ނެތްކަމަށާއި، އުފާކުރާނޭ ގޮތެއް ނެތްކަމަށާއި، ސެންސަރުކޮށްފައި އޮތް ފިލްމެއް ބެލުން ފިޔަވައި މި ތަނުގައި އެއްވެސްކަމެއް ނުކުރެވޭކަމަށް ލުޠުފީ ބުނެ އުޅުނެވެ. އަދި ދަޢުލަތުގެ އެންމެ އިސްވެރިންނަކީ ލުޠުފީ ރުޅިއަންނަ ފަރާތްތައްކަމަށާއި، ސަރުކާރު ބަދަލުކުރުމަށް ވާހަކަދައްކައި ޚިޔާލު ބަދަލުކޮށް ލުޠުފީ އުޅުނެވެ. މި ގޮތުން ހަތިޔާރާއެކު ރާއްޖެއަށް އަރައިގެންނޫނީ ސަރުކާރު ބަދަލުނުކުރެވޭނެކަމަށް ތިން މީހުންގެ މެދުގައި ޚިޔާލުބަދަލުކޮށް ހެދިއެވެ. މިފަދަ އެތައް ރޭވުންތަކެއް ލުޠުފީ ކުރިއަށްގެންދިޔައެވެ.\nނޮވެމްބަރު3ގެ ޢުދުވާނީ ހަމަލާއަށްފަހު ލުޠުފީ ހައްޔަރުކޮށްގެން ގެންދާ މަންޒަރު. ފޮޓޯ: ސޯޝަލް މީޑިއާ\n1986 ވަނަ އަހަރު އޮކްޓޫބަރު 29 ގައި ލުޠުފީ ގޭބަންދުން ވީއްލުމާއެކު، ރާއްޖެއިން ފުރައިގެން ލަންކާއަށްދިޔައެވެ. އެއަށްފަހު ލަންކާގެ "ޕްލޮޓް" ޖަމާޢަތާއި ގުޅިގެން، ނޮވެމްބަރު 03 ގެ ޢުދުވާނީ ހަމަލާއަށް ތައްޔާރުވިއެވެ. އެ ހަމަލާގައި ލުޠުފީގެ އިތުރުން، ސ.ހިތަދޫ ޕެރިސް ހޮލިޑޭ އަޙްމަދު ނާޞިރާއި، ސ.ހިތަދޫ ޒަމާނީގޭ ޢަބްދުﷲ ޝާހިދާއި، ހ.ކަރޯގޭ ކަރޯ ޢައްބާސް އިބްރާހީމާއި، މ.ދުއްލިސާގޭ އިބްރާހިމް ނަޢިމާއި، މ.ދީފުރަމްއާގޭ ސިއްކަ އަޙްމަދު އިސްމާޢީލް މަނިކާއި، މއ.ތިނަދޫގޭ ޢުމަރު ޖަލާލު ބައިވެރިވިއެވެ.\nމި 07 މުޖުރިމުން ނޮވެމްބަރު 03 ގައި ރާއްޖެއަށް އަރައި އަމަންއަމާންކަން ނަގާލައި، 19 ދިވެހިން ޝަހީދުކުރި ކުރުމަކީ، މި ދިވެހި ޤައުމު އެ މީހުންނަށް ޢުމުރަށް މަލާމާތް ރައްދުކުރާނޭކަމެކެވެ. ކަން މިހެން ހުރިއިރު ޙައްޤު އަދަބުދޭންވާ ފަރާތްތަކަށް ހައްޤު އަދަބުދޭންޖެހެއެވެ. ލުޠުފީއެއްކަމަކު ޖަލުގައި ހުންނާކަށް ނުވަތަ މުޖުތަމަޢުއަށް ދޫކޮށްލުމަށް ފުރުޞަތުދެވިގެން ނުވާނެއެވެ. މަރަށް އޮންނާނީ މަރެވެ.


ފަޔަރވޯލް (ޗެކްޕޮއިންޓް) ލައިސަސް އައުކޮށްދޭނެ ފަރާތެއް ހޯދުމަށް\nމި މިނިސްޓްރީގެ ފަޔަރވޯލް (ޗެކްޕޮއިންޓް) ލައިސަސް އައުކޮށްދޭނެ ފަރާތެއް ހޯދުމަށް މި މިނިސްޓްރީގެ ނަންބަރު (IUL)459-PL/1/2017/186 (25 ސެޕްޓެމްބަރ 2017) އިޢުލާނާއި ގުޅިގެން ބޭއްވި މަޢުލޫމާތު ސެޝަނަށް2ފަރާތުން އައުމާއި ގުޅިގެން އެ އިޢުލާން ބާޠިލްކޮށް އަލުން އިޢުލާން ކުރަމެވެ.\nވީމާ، މި ލައިސަންސް ފޯރުކޮށްދެއްވުމަށް ޝައުޤުވެރިވެވަޑައިގަންނަވާ ފަރާތްތަކުން 2017 އޮކްޓޯބަރ 09 ވާ ހޯމަ ދުވަހު 10:00 އަށް މި މިނިސްޓްރީ (ގ. ބިއްލޫރިޖެހިގެ) އަށް ވަޑައިގެން މަޢުލޫމާތު ސާފު ކުރެއްވުމަށްފަހު 2017 އޮކްޓޯބަރ 15 ވާ އާދީއްތަ ދުވަހުގެ 10:00 އަށް މި މިނިސްޓްރީއަށް (ގ. ބިއްލޫރިޖެހިގެ) ވަޑައިގެން އަންދާސީ ހިސާބު ހުށަހެޅުއްވުން އެދެމެވެ.\nއަދި މަޢުލޫމާތު ސާފުކުރައްވަން ވަޑައިނުގަންނަވާ ފަރާތްތަކާއި މަޢުލޫމާތު ފުރިހަމަނުވާ އަންދާސީ ހިސާބު ބަލައިނުގަނެވޭނެ ވާހަކަވެސް މިފުރުސަތުގައި ދަންނަވަމެވެ.\n12 މުޙައްރަމް 1438\nސުންގަޑި: 15 އޮކްޓޫބަރު 2017 1400


Play school ge fee aai gulhigen beleniverin rathah\nއަމީރު އަމީން ސްކޫލްގެ ދަރިވަރުންތަކެއް--\nޕްލޭ ސްކޫލް ފީ އާ ގުޅިގެން ބެލެނިވެރިން ރަތަށް\nކައުންސިލްގެ ބެލުމުގެ ދަށުން ކުޅުދުއްފުށީގައި ހިންގަމުން އަންނަ އަމީރު އަމީން ސްކޫލް ކޮވިޑް-19 އާއި ގުޅިގެން މާރޗު މަހު ކިޔެވުން މެދު ކަނޑާލުމަށް ފަހު ކިޔެވުން ކުރިއަށް ނުގެންދާ މަސްތަކުގެ ފީ އެއްކޮށް ދައްކަން އެންގުމުން ބެލެނިވެރިން ކަންބޮޑުވުން ފާޅުކޮށްފި އެވެ.\nއެ ސްކޫލުން ފުރަތަމަ ނެރުނު އިއުލާނުގައި ބުނެފައިވަނީ ކިޔެވުން މެދު ކަނޑާލުމަށްފަހު ދަރިވަރުންގެ ފީ ވެސް ނެގުން ހުއްޓާލާފައިވާ ކަމަށާއި ނަމަވެސް5ޖުލައި ވާ އާދިއްތަ ދުވަހުން ފެށިގެން އަނެއްކާވެސް ފީ ބަލައިގަތުން ފެށުމަށް ހަމަޖެހިފައިވާ ކަމަށެވެ. އެގޮތުން ފީ ދައްކާއިރު ފީ ބަލައިގަތުން މެދުކަނޑާލި މަސްތަކުގެ ފީ ދެއްކުމަށް ބެލެނިވެރިންގެ ފަރާތުން ވަނީ އެދިފައެވެ.\nމިގެ އިތުރުން ދަރިވަރުންގެ އަތުން ނަގާފީއަކީ ސްކޫލް ހިންގުމަށް މުހިއްމު އެއްޗެއް ކަމަށާއި ފީ ނުނަގާ ސްކޫލް ހިންގުން ފަރުޖެއްސުމަކީ ނުވާނެކަމެއް ކަމަށްވެސް އިއުލާނުގައި ބުނެފައި ވެއެވެ.\nއެ ސްކޫލްގެ ކިޔެވުން3މަހަށް ވުރެ ގިނަ މުދައްތަކަށް މެދުކަނޑާލާފައިވާއިރު ކިޔެވުން ކުރިއަށް ނުގެންދާ މަސްތަކުގެ ފީ ދެއްކުމަކީ ބޮޑު ބުރައަކަށް ވާނެ ކަމަށް ބެލެނިވެރިން ދަނީ ބުނަމުންނެވެ. ކޮވިޑް-19 ގުޅިގެން ގިނަ ބައެއްގެ ވަޒީފާ ގެއްލި، އަދި އާމްދަނީ ދަށަށް ގޮސްފައިވާ މިފަދަ ދަނޑިވަޅެއްގައި ކިޔެވުން ނެތް މަސްތަކުގެ ފީ ދައްކަން އެދުމުން ބެލެނިވެރިން ދަނީ ކަންބޮޑުވުން ފާޅުކުރަމުންނެވެ.\nއަދި ސްކޫލުތައް މިމަހު ހުޅުވާލާފައި ވިއަސް ކިޔަވައި ދެމުން ދަނީ ގްރޭޑް 1 ން މަތީގެ ދަރިވަރުންނަށެވެ. މިނިސްޓްރީން ތުއްތު ކުދިންގެ ކިޔެވުން ފަށާނީ ފަހުން ކަމަށް ވިދާޅުވެފައިވާ އިރު ކިޔެވުން ފަށާނެ ސީދާ ދުވަހެއް ވިދާޅުވެފައެއް ނުވެއެވެ.\nބައެއް ބެލެނިވެރިން ބުނީ ސްކޫލް ބަންދު ކުރުމަށްފަހު އޭޕްރިލް މަހުގެ ފީ ދެއްކުމާއި ގުޅޭގޮތުން ސުވާލު ކުރުމުން ކައުންސިލާ ވާހަކަ ދައްވައިގެން ލުއި ލިބޭނެ ގޮތެއް ވޭތޯ މަޝްވަރާ ކުރަމުންދާ ކަމަށް ސްކޫލުން ބުނެފައިވާ ކަމަށެވެ. ބައެއް ރަށްރަށުގައި ހިންގަމުއައި ޕްރީ ސްކޫލްތަކުން ކިޔެވުން ކުރިއަށް ނުގެންދާ މަސްތަކުގެ ފީ އެއްކޮށް ކަނޑާލާފައިވާ ކަންވެސް ބެލެނިވެރިން ވަނީ ފާހަގަކޮށްފައެވެ.\nކައުންސިލާ މަޝްވަރާ ކުރާ ވާހަކަ ސްކޫލުން ބުނެފައިވާކަން ފާހަގަކޮށް ބެލެނިވެރިން ބުނީ އުންމީދުކޮށްގެން ތިބީ ފީ އެއްކޮށް ކަނޑާލާނެ ކަމަށް ނުވަތަ ފީ ކުޑަކޮށްދޭވެ ކަމަށް ކަމަށެވެ. މައްސަލައަކަށްވީ ފީ އަށް ލުއި ހޯދާއިދޭން މަސައްކަތް ކުރާކަމަށް ބުނެ ކުޑަ މުއްދަތެއްގެ ތެރޭ4މަހުގެ ފީ އެއްކޮށް ދައްކަން ޖެހުން ކަމަށެވެ. ސްކޫލުން ދަރިވަރަކަށް ފީގެ ގޮތުގައި ނަގަނީ 350 ރުފިޔާއެވެ.4މަހަށް އެއްކޮށް ދައްކާނަމަ އެއީ 1400 ރުފިޔާއެވެ.\nބެލެނިވެރިން ނުރުހުން ފާޅު ކުރުމުން މިހާރު ވަނީ އެ ސްކޫލުން އިތުރު އިއުލާނެ ނެރެފައެވެ. އެ އިއުލާނުގައި ބުނެފައިވަނީ ޖުލައި މަސް ފިޔަވާ ދެން ފީ ނުދެއްކިވާ3މަހަށް ވާ ފައިސާ ކުރިއަށް އޮތް ހަ މައަށް ބަހާލައިގެން ދެއްކޭނެ ކަމަށާއި އަދި އެއިރުން މަހަކު އިތުރަށް ދައްކަން ޖެހޭނީ 175 ރުފިޔާ ކަމަށެވެ. އަދި އެއިރުން އެ ބެލެނިވެރިއަކަށް ޖުމްލަ މަހަކު 525 ރުފިޔާ ދައްކަން ޖެހޭނެއެވެ.\nއަމީރު އަމީން ސްކޫލް


Terrorism aa dhekolhah harudhanaa fiyavalhu thakeh alha kaamiyaabee haasil vejje: Minister | Mihaaru\nނަސްރުގެ ދުވަސް ފާހަގަކުރުމުގެ ގޮތުން އެމްއެންޑީއެފުން ކަޅުތުއްކަލާކޮށީގައި ބޭއްވި ޖަލްސާއެއްގައި މިނިސްޓަރު އާދަމް (ކ) ބައިވެރިވެވަޑައިގަންނަވަނީ.--. ފޮޓޯ: ނިޝާން އަލީ/މިހާރު\nޓެރަރިޒަމާ ދެކޮޅަށް ހަރުދަނާ ފިޔަވަޅުތަކެއް އަޅައި ކާމިޔާބު ހާސިލްވެއްޖެ: މިނިސްޓަރު\n07 ނޮވެމްބަރ 2017 - 18:367comments\nއޭޝިއާގެ ބައެއް ގައުމުތަކުގައި ކައުންޓާ ޓެރަރިޒަމް ދާއިރާގައި މަސައްކަތް ކުރާ އިދާރާތަކުގެ މީހުންނަށް އަމާޒުކޮށްގެން ކަނޑޫމާ ރިސޯޓުގައި ފެށި ސަރަހައްދީ ބައްދަލުވުމުގައި މިނިސްޓަރު ވިދާޅުވީ ޓެރަރިޒަމާއި ހައްދުފަހަނައަޅައި ދިއުމަކީ ދުނިޔޭގެ އެކި ގައުމުތަކަށް ދިމާވެފައިވާ މައްސަލައެއް ކަމަށެވެ. އެހެންވެ، ޓެރަރިޒަމާ ދެކޮޅަށް ހަރުދަނާ ފިޔަވަޅުތަކެއް އެޅުމަކީ މުހިންމު ކަމެއް ކަމަށް ވެސް އޭނާ ވިދާޅުވި އެވެ.\n"އަޅުގަނޑުމެން އެކަންކަމާ ދެކޮޅަށް މަސައްކަތް ކުރަން ޖެހޭ. ކަމާ ބެހޭ މުއައްސަސާތައް ހާއްސަކޮށް، ހާރިޖީ ސިޔާސަތު ހަރުދަނާކޮށްގެން، އަންނަ ގޮންޖެހުންތައް ކުޑަ ކުރަން ޖެހޭ،" އާދަމް ވިދާޅުވި އެވެ.\nމިނިސްޓަރުގެ ވާހަކައިގައި ޓެރަރިޒަމާ ދެކޮޅު ހަރަކާތްތަކަށް ފާރަލުމަށް ރައީސް ޔާމީންގެ ޒައާމަތުގައި ނޭޝަނަލް ކައުންޓަ ޓެރަރިޒަމް ސެންޓަރެއް ގާއިމުކޮށްގެން މަސައްކަތް ކުރަމުން އަންނަ ކަން ފާހަގަކުރެއްވި އެވެ.\nމިނިސްޓަރު ވިދާޅުވީ ޓެރަރިޒަމާ ދެކޮޅަށް މަސައްކަތް ކުރެވޭނީ ހުރިހާ ފަރާތްތަކެއް ގުޅިގެން ކަމަށެވެ. ރާއްޖެ އިން ޓެރަރިޒަމާ ދެކޮޅަށް ކުރެވެން ހުރި ހުރިހާ މަސައްކަތެއް އެތެރެ އާއި ބޭރުގެ ފަރާތްތަކުގެ އެހީތެރިކަމާއެކު ކުރިއަށް ގެންދާނެ ކަމަށް ވެސް ވިދާޅުވި އެވެ.\nޓެރަރިޒަމާ ދެކޮޅަށް އެންމެ އިސްކަމެއް ދޭންޖެހޭ ކަމަކީ އެކަށީގެންވާ ގާނޫނީ އޮނިގަނޑެއް ހަދައި، އެ އޮނިގަނޑުގެ ތެރެއިން އެޅެން ހުރި ފިޔަވަޅުތައް ހަރުދަނާކޮށް އެޅުން ކަމަށް އޭނާ ވިދާޅުވި އެވެ. އެގޮތުން ތަހުގީގަށް ބޭނުންވާ މައުލޫމާތު ބަދަލު ކުރުމުގެ މުހިންމު ކަން މިނިސްޓަރު ފާހަގަކުރެއްވި އެވެ.\nއަންނަ ބުރާސްފަތި ދުވަހުގެ ނިޔަލަށް ކުރިއަށްދާ މި ބައްދަލުވުމުގައި 16 ގައުމަކުން 46 މަންދޫބުން ބައިވެރިވެ އެވެ.\nއިތުރު ލިޔުންތައް ޓެރަރިޒަމް ޓެރަރިސްޓް ހަމަލާ ޓެރަރިޒަމާ ދެކޮޅު ހަނގުރާމާ ޑިފެންސް މިނިސްޓްރީ މެމްބަރު އާދަމް ޝަރީފް (މަޑުއްވަރި)


Newradiant in Anekkaaves Valencia ah landu dheefi\nނިއު އިން އަނެއްކާވެސް ވެލެންސިއާ އަށް ލަނޑުދީފި\nއުރީދޫ ދިވެހި ޕްރެމިއާ ލީގުގައި މިރޭ 2-0އިން މޮޅުވެ، ނިއުރޭޑިއަންޓް އަނެއްކާ ވެސް ވެލެންސިއާ އަށް ލަނޑުދީފި އެވެ.\nމުޅި މެޗުގައި ވެސް ވެލެންސިއާ އަށް ވުރެ ރަނގަޅަށް ކުޅުނު ނިއުގެ ފުރަތަމަ ލަނޑު ޖެހީ ފަހުހާފުގައި ކުޅެން ނުކުމެ މުހައްމަދު މުސްލިހު އެވެ. އަދި މެޗު ނިމިނިމި އޮއްވައި ދެ ވަނަ ލަނޑު ޖެހީ ހަމްޒާ މުހައްމަދު (ހަމްޕު) އެވެ. އޭނާ މި ލަނޑު ޖެހީ ފަހު 10 މިނިޓްގައި ވެލެންސިއާގެ މުޅި ޓީމު ކުރިއަށް ޖެހިގެން ކުޅުނު ވަގުތު އުފެއްދި ކައުންޓައެޓޭކެއްގަ އެވެ.\nއަގުބޮޑު ސްކޮޑެއް އޮތް ވެލެންސިއާ މި މެޗުން ބަލިވުމުން ލީގު ޗެމްޕިއަން ނުލިބޭނެކަން ގާތްގަނޑަކަށް ވަނީ ކަށަވަރުވެފަ އެވެ. އެ ޓީމަށް 14 މެޗުން ލިބިފައިވަނީ 19 ޕޮއިންޓެވެ. މި ދެ ޓީމު ފުރަތަމަ ބުރުގައި ކުޅުނު މެޗު ނިމުނީ 1-1އިން އެއްވަރުވެގެންނެވެ.\nމެނޭޖްމަންޓާ ހިޔާލުތަފާތުވުމުން ބަލްގޭރިޔާގެ ކޯޗު ޔޮރްދާން ސްޓޮއިކޯފް އިވަނޯފް މަގާމުން ދުރުކޮށް ކުޅުނު މި މެޗުގައި ނިއު އަށް އިރުޝާދުދިނީ އެސިސްޓެންޓް ކޯޗު އަދި ކުރީގެ ކެޕްޓަން އަޝްރަފް ލުތުފީ (ސަމްޕަތު) އެވެ. ނިއު އަށް މިހާރު ލިބިފައިވަނީ 16 ޕޮއިންޓާއެކު ފަސް ވަނަ އެވެ. ވެލެންސިއާ އޮތީ ހަތަރުވަނާގަ އެވެ.\nލީގުގައި މިއަދު ހަވީރު ކުޅުނު މެޗު ކާމިޔާބު ކުރީ ބީޖީއާ ވާދަކޮށް 3-2އިން ވިކްޓަރީ އެވެ. މި މެޗުން މޮޅުވުމުން ވިކްޓަރީ ވަނީ ނުވަ ޕޮއިންޓާއެކު ޓޭބަލުގެ ހަތަކަށް ޖެހިލައިފަ އެވެ. ބީޖީ އޮތީ ހަތް ޕޮއިންޓާއެކު އަށް ޓީމު ވާދަކުރާ ލީގުގެ ފުލުގަ އެވެ.


COVID-19: Remdesivir inn furanathakeh salamaiy kuran othee hani furusatheh | ThePress\nEnglish Edition Tuesday, October 20, 2020 28 °C broken clouds\nLast Updated 22:16, 19 October\nކޮވިޑް-19: ރާއްޖެއިން ޕޮޒިޓިވް 11232| އެކްޓިވް 987| ރަނގަޅުވި 10201| މަރުވި 37\nކޮވިޑް-19: ރެމްޑެސިވިއާއިން ފުރާނަތަކެއް ސަލާމަތް ކުރަން އޮތީ ހަނި ފުރުސަތެއް\n16 October 2020, 10:17\nޖިލިއަޑް ސައެންސަސް އިންކޯޕަރޭޝަންގެ އެންޓިވައިރަލް ޑްރަގް 'ރެމްޑެސިވިއާ' ރަމްޒުކޮށްދިނުމަށް ބޭނުންކޮށްފައިވާ ތަސްވީރެއް/ފޮޓޯ: ދަ ފްރެންޗް ޓޯސްޓް\nހަލުވިކަމާއެކު ފެތުރެމުންދާ ކޮރޯނާވައިރަސް ޑިޒީޒް (ކޮވިޑް-19)ގެ ފަރުވާއަކީ ކޮބައިތޯ ބެލުމަށް އެންޓިވައިރަލް ރެމްޑެސިވިއާ ހިމެނޭ ގޮތަށް4ޑްރަގެއް ހިމަނައިގެން ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން ފުޅާ ދާއިރާއެއްގައި ކުރިއަށް ގެންދާ ދިރާސާތަކުގެ އިބްތިދާއީ ނަތީޖާތަކަށް ބަލާއިރު، ބަލިޖެހޭ ޕޭޝަންޓުން ހޮސްޕިޓަލުގައި ހޭދަ ކުރަންޖެހޭ މުއްދަތުގެ އިތުރުން ފުރާނަ ސަލާމަތް ކުރެވުމަށްވެސް މި ބޭސްތަކުގެ ސަބަބުން މާ ބޮޑު އަސަރެއް ނުކުރާ ކަން ހާމަވެއްޖެއެވެ.\n"ސޮލިޑާރިޓީ" ޓްރަޔަލްގެ ނަމުގައި ޑަބްލިއުއެޗްއޯއިން ކުރިއަށް ގެންދާ މި ތަހުލީލުތަކާ ބެހޭ އާންމުކޮށްފައިވާ ޕްރީޕްރިންޓް ލިޔުމެއްގައި އެ އިދާރާގެ ދިރާސާ ޓީމުން ބުނެފައި ވަނީ، ރެމްޑެސިވިއާ، ހައިޑްރޮކްސިކްލޮރޮކުއިން، ލޮޕިނަވިއާ އަދި އިންޓަފެރޯން ރެޖިމަންސްއިން ކޮވިޑް-19ގެ ޕޭޝަންޓުންގެ ހާލަތަށް، އެދެވޭ، މާ ބޮޑު ބަދަލެއް އަންނާތީ ފާހަގަ ނުކުރެވޭ ކަމަށެވެ.\nކޮވިޑް-19އަށް ފަރުވާއެއް ހޯދަމަށް ކުރަމުންދާ މަސައްކަތުގެ ތެރެއިން ތަހުލީލުކުރަމުންދާ ރެމްޑެސިވިއާ ޑްރަގް ރަމްޒުކޮށްދިނުމަށް ބޭނުންކޮށްފައިވާ ތަސްމީރެއް/ފޮޓީ: އިކޮނޮމިސްޓް\nރެމްޑެސިވިއާއަކީ ޒަމާނީ ބޭސްވެރިކަމުގެ ސިނާއަތުގައި ކުރިއަރާފައިވާ އެމެރިކާގެ ޖިލިއަޑް ސައެންސަސް ކުންފުނިން، އެބޯލާ ރޯގާއަށް ހާއްސަކޮށްގެން އުފެއްދި ބޭހެކެވެ. މިމަހު ކުރީކޮޅު ކޮވިޑް-19އަށް ޕޮޒިޓިވްވި އެމެރިކާގެ ރައީސް ޑޮނާލްޑް ޓްރަމްޕްވެސް ވަނީ މި ބޭސް ބޭނުން ކުރައްވާފައެވެ.\nޑަބްލިއުއެޗްއޯގެ ދިރާސާ ކުރިއަށް ގެންގޮސްފައިވަނީ 30 ގައުމެއްގެ 405 ހޮސްޕިޓަލެއްގައި، 11266 ޕޭޝަންޓުން ބައިވެރިކޮށްގެންނެވެ. މީގެ ތެރެއިން 2750 ޕޭޝަންޓަކަށް ރެމްޑެސިވިއާ ދީފައި ވާ އިރު، 954 ޕޭޝަންޓަކަށް ހައިޑްރޮކްސިކްލޮރޮކުއިން އަދި 1411 ޕޭޝަންޓުންނަށް ލޮޕިނަވިއާ، 1412 ޕޭޝަންޓުންނަށް އިންޓަފެރޯން އަދި 651 ޕޭޝަންޓަކަށް ލޮޕިނަވިއާއާއި އިންޓަފެރޯން ދީފައިވެއެވެ. މީގެ އިތުރުން 4088 ޕޭޝަންޓަކަށް މިއިން އެއްވެސް ބޭހެއް ދީފައެއް ނުވެއެވެ.\nކޮވިޑް-19އަށް ފަރުވާއެއް ހޯދުމަށް ފުޅާދާއިރާއެއްގައި ދިރާސާތައް ކުރަމަށް ރެމްޑެސިވިއާ ޑްރަގްް ދިނުމަށް ޕޭޝްންޓުން ސްޕޮންސާ ކުރާ ޖީލީޑް ސައެންސަސް ކުންފުނީގެ އިމާރާތެއް/ފޮޓޯ: ރޮއިޓާޒް\nކަން މިހެން އޮތްއިރު، ޖިލިއަޑް ސައެންސަސް އިން ވަނީ، ޑަބްލިއުއެޗްއޯގެ ތަފާސް ހިސާބުތަކާ މެދު ކަންބޮޑުވުންތަކެއް އެބަހުރި ކަމަށާ، އެ އިދާރާގެ ތަފާސް ހިސާބުތައް އެންމެ ފުރިހަމައަށް މުރާޖައާ ކޮށްފައި ނުވާކަން ފާހަގަކޮށްފައެވެ. މިފަދަ ހޯދުންތަކެއްގެ މައްޗަށް ބިނާކޮށް، ނިމުންތަކެއް ނިންމިދާނެކަން ސާފު ނުވާ ކަމަށްވެސް ޖިލިއަޑްއިން ވަނީ ބުނެފައެވެ.\nކޮވިޑް-19އަށް ފަރުވާއެއް ހޯދުމަށް "ސޮލިޑާރިޓީ"ގެ ނަމުގައި ޑަބްލިއުއެޗްއޯއިން ދިރާސާ ފެށީ މިއަހަރުގެ ފެބުރުވަރީ މަހު އޮތް ރިސާޗް ފޯރަމަކުން ދިން އިރުޝާދާއެކުގައެވެ. މި ދިރާސާގައި ބޭނުން ކުރަމުންދިޔަ ޑްރަގްތަކުން އެދެވޭ ނަތީޖާއެއް ފެނިފައި ނުވާއިރު، އިތުރު އެންޓިވައިރަލް ޑްރަގްތަކާ، އިމިއުނޯމޮޑިއުލޭޓަރުތަކުގެ އިތުރުން މޮނޯކްލޯނަލް އެންޓީބޮޑީޒްއާ ގުޅޭ މުރާޖައާތަކެއް ކުރަމުން އަންނަ ކަން ޑަބްލިއުއެޗްއޯއިން ވަނީ ހާމަކޮށްފައެވެ.\nކޮވިޑް-19 ކޮވިޑް-19ގެ ފަރުވާ ދުނިޔޭގެ ސިއްހަތު ޖަމިއްޔާ (ޑަބްލިއު.އެޗް.އޯ) ލައިފްސްޓައިލް ސައިންސް އެންޑް ޓެކްނޮލޮޖީ ސިއްހަތު\nމިއަދު ކޮވިޑަށް 22 މީހުން ޕޮޒިޓިވް ވެ 37 މީހުން ރަނގަޅު ވެއްޖެ\nފަތުރުވެރިންނަށް ގިނަދުވަހު ޗުއްޓީ ހޭދަކުރެވޭ ޕެކޭޖެއް ތައްޔާރުކުރަނީ\nއިންޑިއާގެ "މަލާބާރު" ތަމްރީނުގައި އޮސްޓްރޭލިއާއިން ބައިވެރިވަނީ!\nރާއްޖޭގައި ނޫސްވެރިކަމަށް 'ރަންވަޅު' އެބަހުރި: ފިޔާޒް\nބޮޑު ކަންނެލީގެ އަގު ބޮޑުކޮށްފި\nގްރޫޕް މާރާމާރީއެއްގައި2މީހަކަށް އަނިޔާވެއްޖެ


ވަޒީފާގެ ފުރުސަތު, މީރާ އުނގޫފާރު ކަލެކްޝަން ސެންޓަރ\nމި މަގާމުތަކަށް ޝައުގުވެރިވެ ވަޑައިގަންނަވާ ފަރާތްތަކުން 28 މޭ 2019 ގެ ކުރިން މޯލްޑިވްސް އިންލަންޑް ރެވެނިއު އޮތޯރިޓީގެ ވަޒީފާއަށް އެދޭ ފޯމާއެކު ތިރީގައިވާ އެޑްރެހަށް އެޕްލިކޭޝަން ހުށަހެޅުއްވުން އެދެމެވެ. ފޯމު މި އޮތޯރިޓީގެ ކައުންޓަރުންނާއި ވެބްސައިޓުން ލިބިވަޑައިގަންނަވާނެއެވެ.\nރ. އަތޮޅުގައި ނަމަ: މީރާ އުނގޫފާރު ކަލެކްޝަން ސެންޓަރ – 13:30 ގެ ކުރިން\nމާލޭގައި ނަމަ: މޯލްޑިވްސް އިންލަންޑް ރެވެނިއު އޮތޯރިޓީ (މީރާ)، އަމީނީ މަގު، މާލެ، ދިވެހިރާއްޖެ – 13:30 ގެ ކުރިން\nސުންގަޑި: 28 މޭ 2019 1330\n- ީIulaan 42


Messi ge jaadhulaa eku Barca enburi race ah - One Online\nމެސީގެ ގޯލަށްފަހު އޭނާ އުފާފާޅުކުރަނީ --- ފޮޓޯ/ ގެޓީ\nސްޕެނިޝް ލީގުގައި ރޭ ބާސެލޯނާއިން ކުޅުނު މެޗުގައި 3-2 ގެ ނަތީޖާއަކުން ވެލެންސިއާ ބަލިކޮށް، އެޓީމުން ތަށީގެ ރޭހަށް ކުރާ އުންމީދު ދަމަހައްޓައިފިއެވެ.\nރޭގެ މެޗުގައި ބާސާ ކެޕްޓަން މެސީ ދެ ގޯލް ޖަހައިދީފައިވާއިރު، އަނެއް ގޯލް ޖަހައިދިނީ ރަނގަޅު ފޯމެއްގައި ހުރި އެންޓޮއިން ގްރީޒްމަންއެވެ. މޮޅާއެކު ބާސާއިން އޮތީ ލީގު ތިންވަނައިގައެވެ. އެހެންނަމަވެސް ދެވަނައިގައި އޮތް ރެއާލް މެޑްރިޑާ ޕޮއިންޓްގެ ގޮތުން ބާސާ ވަނީ ހަމަހަމަ ކޮށްފައެވެ. އެއް ވަނައިގައި އޮތް އެތުލެޓިކޯ މެޑްރިޑާއި ދެ ވަނައިގައި އޮތް ރެއާލް މެޑްރިޑް މި ހަފުތާގައި ކުޅުނު މެޗުތަކުން މޮޅުވެފައި އޮތުމުން ރޭގެ މެޗަށް ނުކުތްއިރު، ލީގު ހޯދުމުގެ ރޭހުގައި ހިފަހައްޓާލުމަށް މޮޅެއް މަޖުބޫރެވެ.\nލަލީގާގެ ތަށްޓަށް ވާދަކުރަމުން އަންނަ ބާސާއާއި އެތުލެޓިކޯ އަދި ރެއާލްއަށްވެސް ލީގުގައި މިހާރު ބާކީ ހަތަރު މެޗު އޮތްއިރު، އެއް ވަނައިގައި އޮތް އެތުލެޓިކޯއަށް 34 މެޗުން ލިބިފައި ވަނީ 76 ޕޮއިންޓެވެ. ދެ ވަނައިގައި އޮތް ރެއާލާއި ތިން ވަނައިގައި އޮތް ބާސެލޯނާއަށްވެސް 34 މެޗުން 74 ޕޮއިންޓް ލިބިފައިވާއިރު، ރެއާލް މިވަގުތު ދެވަނައިގައި އޮތީ ހެޑް ޓު ހެޑަށް ބަލައިގެންނެވެ.\nބާސާއިން ލީގު ރޭހުގައި ހިފަހައްޓާލުމަށް ރޭގެ މެޗުގެ އިތުރުން ކުރިއަށް އޮތް އެތުލެޓިކޯ މެޗުވެސް އިންތިހާއަށް މުހިއްމު ވެފައި އޮތްއިރު، އެޓީމަށް ކުރިމަތިވި އެންމެ ބޮޑު މާޔޫސް ކަމަކީ އެންމެފަހުން ގްރަނާޑާއާ ދެކޮޅަށް ކުޅެ ބަލިވި މެޗުގައި ކޯޗު ރޮނަލްޑް ކޫމަންއަށް ރަތް ކާޑު ދެއްކުމުން ބެންޗުގައި އޭނާއަށް ނީނދެވުމެވެ.\nވެލެންސިއާ ދަނޑުގައި އެޓީމާ ދެކޮޅަށް ރޭ ކުޅުނު މެޗުގައި ފުރަތަމަ ލީޑު ނެގީވެސް ވެލެންސިއާއެވެ. ކޯނަރަކުން ފައިދާ ނަގައި ގަބްރިއެލް ޕައުލިސްޓާ ވަނީ ބޮލުން ބޯޅަ ގޯލަށް ވައްދާލައިފައެވެ. އެ ގޯލަށް މާގިނައިރެއް ނުވެ، މެސީވަނީ ބާސެލޯނާ އަށް އެއްވަރުކޮށްދީފައެވެ. މެސީ ޖެހި ޕެނަލްޓީ ވެލެންސިއާ ކީޕަރު މަތަކުރި ނަމަވެސް ރީބައުންސްގައި މެސީ ވަނީ ގޯލަށް ބޯޅަ ވައްދާލައިފައެވެ.\nމެޗުގެ ހުރިހާ ގޯލެއްވެސް ދެވަނަ ހާފްގައި ފެނިފައިވާއިރު، 63 ވަނަ މިނެޓުގައި ގްރީޒްމަން ވަނީ މެޗުގައި ފުރަތަމަ ފަަހަރަށް ބާސެލޯނާ އަށް ލީޑު ނަގައިދީފައެވެ. އަދި އޭގެ އިރުކޮޅެއް ފަހުން މެސީގެ ޖާދޫ ދައްކާލިައެވެ. މެޗުގެ 69 ވަނަ މިނިޓްގައި މެސީ ބާސާއަށް ތިންވަނަ ގޯލް ޖަހައިދިނީ ހިތްގައިމު ހިލޭ ޖެހުމަކުންނެވެ.\nމެޗު ނިމެން ހަތް މިނިޓަށް ވެފައި ވަނިކޮށް ސޮލާ ވެލެންސިއާއަށް އިތުރު ގޯލެއް ޖަހައިދިން ނަމަވެސް، އެޓީމަށް ނަތީޖާ ހަމަހަމަ ކުރެވޭނެ ގޮތެއް ނުވިއެވެ.\nރެއާލް އާއި ބާސާ ކައިރިން ހިންދެމިލައި އެތުލެޓިކޯ ލީގު ހޯދުމާ ގާތަށް\nޔުނައިޓެޑް، ލެސްޓާ އަތްދަށުވުމުން ސިޓީއަށް ލީގު ތަށި\nޗެމްޕިއަންސް ލީގު ފައިނަލް ޕޯޗުގަލްއަށް ބަދަލުވުން ގާތް\nޔުނައިޓެޑަށް ލޯބި ޖެހި އަންނަ ސީޒަންގައިވެސް މަޑުކުރަން ކަވާނީ އެއްބަސްވެއްޖެ


Fihaathakun Vakkan Kuran Dhabas Beynun Kuranee, Samaal Vey! - Vaguthu\nސަތޭކަ އިން މަތީގައި ހަތަރު ދުވަސް! - 20 ގަޑިއިރު ކުރިން\nވައްކަން ކުރަން އުޅުނު ކަމަށް ބުނާ މީހެއްގެ ވީޑިއޯ ޓިކްޓޮކްގައި ދައުރު ވާން ފަށައިފިއެވެ.\nވީޑިއޯއިން ފެންނަނީ ފިހާރައެއް ތެރޭގައި "ވަގެއް" ކަމަށް ބުނާ މީހަކާ ސުވާލުކުރާ މަންޒަރެެވެ. ވަގަށް ނެގީ ކޮން އެއްޗެއްތޯ ޒުވާނާ ކައިރީ އެހުމުން އޭނާ ބުނީ އެ ފިހާރައިން ނެގީ ހަމައެކަނި ނެސްކެފޭ ޕެކެޓެއް ކަމަށެވެ.\nއަދި އޭގެ ފަހުން ނެގީ ކޮން އެއްޗެއްތޯ ސުވާލު ކުރެއެވެ. އިތުރު އެއްޗެއް ނުނަގާ ކަމަށް އޭނާ ބުނުުމުން ވީޑިއޯ ކުރަމުންދިޔަ މީހާ ވަނީ ދޮގު ނުހެދުމަށް ހަންދާން ކޮށްދީފައެވެ. އަދި އިތުރު ފަރާތަކަށް އިޝާރާތްކޮށް އެ ފަރާތުން އޭނާ 'ގެޓްސްބައި ޖެލް' ވަގަށް ނެގި ކަމަށާއި، އެ ޖެލް އޭނާ ކޮނޑުގައި އަޅުވާފައިވާ ދަބަހަށްލީ ކަމަށް ވީޑިއޯ ކުރަމުންދިޔަ ފަރާތުން ބުނެފައިވެއެވެ.\nSmooth Criminal ; Uses bag asabasket. Be cautious if he gets in any of your outlet.\n♬ original sound - Shahudhan Adam\nޓިކްޓޮކްގައި ވީޑިއޯ ހިއްސާކޮށްފައިވާ ފަރާތުން ބުނީ އޭނާ ވައްކަން ކޮށްފައިވަނީ 'ދި ބާސްކެޓް؛' ނަމަކަށް ކިޔާ ފިހާރައަކުން މިދިޔަ އަންގާރަ ދުވަހު ކަމަށެވެ. ޓިކްޓޮކްގައި ވީޑިއޯ ޕޯސްޓް ކޮށްފައިވާ ފަރާތުން ވަނީ އެމީހާ އަކީ ވަގެއް ކަމަށާއި، ވަށިގަނޑެއްގެ ބަދަލުގައި އޭނާ ފިހާރައިގައި ބޭނުންކުރަނީ ދަބަހެއްކަމަށް ބުނެ، ސަމާލުވުމަށް އެދިފައެވެ.\nވީޑިއޯއިން ފެނިގެން ދަނީ ދިވެހި ޒުވާން ފިރިހެނެކެވެ. މާސްކު އަޅައިގެން ހުރި އެމީހާގެ މޫނު ވީޑިއޯގެ ވަކި ހިސާބަކުން ދައްކާލައެވެ.\nބުރިޖު މައްޗަށް ވެއްޓުނު ވޮލެޓް އިމިގްރޭޝަންގެ ދެއޮފިސަރުން ވެރިފަރާތައް ރައްދުކޮށްދީފި\nވިޔަފާރިތަކަށް ލޯނު ދޫކުރާ އެސްޑީއެފްސީ ފަޅާލައިފި\nފިހާރައަކުން ހިކި ކިރު ޕެކެޓެއް ނެގި މީހަކު ހޯދަނީ\nޖުލައި 22, 2021 14:19\nތީ މިގައުމުގެ ގައުމީ އަބުތޯލުން. އެމްޑީޕީގެ ދިރުން.\nޖުލައި 22, 2021 15:22\nބޮޑު ވަގު.ލަދު ކޮބާ؟\nޖުލައި 22, 2021 21:31\nފިހާރަތަކައް ދަބަސް ނުވެއްދޭ ތަންތާކުން ތިކަމެއް ނުވާނެކަން އިނގެނީ.\nޖުލައި 23, 2021 01:07\nތިފިހާރައަށް ވަދެވުނީ ތީނަ ތިތަނުގަ ހުއްޓާ.


America in Taiwan sifain thamreeen kohdehenee\nއެމެރިކާއިން ސިފައިން ސިއްރިޔާތުގައި ޓައިވާން ސިފައިން ތަމްރީން ކުރަނީ\nއެމެރިކާ ސިފައިން ޓައިވާންގެ ސިފައިންނާއެކު އަސްކަރީ ތަމްރީންތަކެއްގައި\nއެމެރިކާ ސިފައިން ޓައިވާންގައި އަސްކަރީ ތަމްރީންތަކެއް ހިންގަމުން އަންނަ ކަމަށް ވޯލް ސްޓްރީން ޖާނަލުން ބުނެފި އެވެ. އެމެރިކާގެ ނޫސްތަކުން ބުނާ ގޮތުން ޗައިނާއާ ޓައިވާންއާ ދެމެދު ނުތަނަވަސްވެފައި އޮތް ދުވަސްވަރެއްގައި އެމެރިކާ ސިފައިން ސިއްރިޔާތުގައި ޓައިވާން ސިފައިން ތަމްރީން ކުރަމުން ގެންދާތާ މިހާރު އަހަރެއްހާ ދުވަސްވެއްޖެ އެވެ.\nޓައިވާންގައި އެމެރިކާ ސިފައިން ތިބި ތިބުމާ ބެހޭ ގޮތުން ޕެންޓަގަނުން ވާހަކައެއް ނުދައްކަ އެވެ. އަސްކަރީ ތަމްރީންތަކުގެ ލަނޑުދަނޑި އާއި ހާސިލް ކުރަން އެދޭ ވަކި ނަތީޖާއަކާ ބެހޭ ގޮތުން ވެސް ޕެންޓަގަނުން އެކައްޗެއް ވެސް ނުބުނެ އެވެ.\nއެމެރިކާއިން ޓައިވާން ސިފައިން ތަމްރީން ކޮށްދެނީ ޗައިނާއިން ދީފާނެ ހަމަލާއަކުން ގައުމު ދިފާއު ކުރުމަށް ކަމަށް، މިކަން ހިގަމުންދާ ގޮތް އެނގޭ ފަރާތްތައް ނޫސްތަކަށް ކިޔައި ދެއވެ.\nޗައިނާއާ ޓައިވާންގެ މަޝްރަހު އޮތް ގޮތުން ބެލެވެނީ ޓައިވާންގައި އަސްކަރީ ތަމްރީންތަކެއް ހިންގާކަން ޗައިނާ ދެެނެހުރި ކަމަށެވެ. ޓައިވާންގެ ދިފާއީ ސަރަހައްދު ތެރެއަށް ޗައިނާގެ ފައިޓަރު ޖެެޓްތައް މިފަހަކަށް އައިސް މާގިނައިން ވަނުން ވެސް އޮތީ ބޮޑު ވައްސަލައަކަށް ވެފަ އެވެ.\nޓައިވާނަކީ އެމެރިކާއިން ޚާއްސަ ނަޒަރަކުން ބަލާ ތަނެކެވެ. ޓައިވާންގައި އެމެރިކާ ސިފައިން ގާއިމުވެ ތިބުމަކީ ވެސް އެމެރިކާއިން ކުރާހިތްވާ ކަމެކެވެ.\nއެމެރިކާއިން ޓައިވާން އަކީ ވަކި ގައުމެއް ގޮތުގައި ބަލައި މުއާމަލާތްކުރުން 1979 ގައި ހުއްޓާލުމުގެ ކުރިން އެމެރިކާގެ އަސްކަރީ މަދަދުވެރިކަން ޓާއިވާނަށް ލިބެމުން ދިއަ އެވެ. އެެހެން ނަމަވެސް 1979 އަށް ޓައިވާނާ ގުޅުން ހުރި ކަންތައްތަކުގައި އެމެރިކާއިން މުއާމަލާތްކޮށް އުޅުނީ ބީޖިންއާ އެވެ.\nއެމެރިކާ ސިފައިން ޓައިވާނަށް އަލުން ފޮނުވީ ޗައިނާއާ ޓައިވާންއާ ދެމެދު ގުޅުން ގޯސްވެ ހަނގުރާމައެއްގެ ކުލަވަރު ޖެހެން ފެށުމުންނެވެ. އެމެރިކާ ބުނާ ގޮތުން ވިސްނުމަކީ ޓައިވާން ހިމާޔަތްކުރުމެެވެ.\nޗައިނާ ބުނާ ގޮތުން އެމެރިކާއިން ޓައިވާނަށް އެހީތެރިވުމުގައި އޮތީ ޗައިނާއަށް އޮޮތް ދެކޮޅުވެރި ކަމެވެ. ޗައިނާގެ އެދުމަކީ އެމެރިކާއިން ޓައިވާނަށް އެއްގޮތަކަށް ވެސް އެހީތެރި ނުވުމެވެ. އަދި ޗައިނާއާ އެކު އޮތް ގުޅުން ޚަރާބުކުރަން ނޫން ގޮތަކަށް ޗައިނާ – ޓައިވާން މަސްލަހަތުގެ ގެރެއަށް އެމރިކާ ނުވަނުމަށް އޮތީ ގޮވާލާފަ އެވެ.\nޑިމޮކްރަސީ ސަމިޓް ބާއްވަނީ ދުނިޔެ ބައިބައި ކުރަން: ޗައިނާ


ޝާހިދުގެ ޗީފް އޮފް ސްޓާފަކަށް އިންޑިއާ މީހަކު ހަމަޖައްސައިފި | Sandhaanu\nޝާހިދުގެ ޗީފް އޮފް ސްޓާފަކަށް އިންޑިއާ މީހަކު ހަމަޖައްސައިފި\nއދ. ގެ އާއްމު މަޖިލީހުގެ 76 ރައީސްކަމަށް އިންތިހާބުވެވަޑައިގެންގެންނެވި ރާއްޖޭގެ ފޮރިން މިނިސްޓަރު އަބްދުﷲގެ ޝާހިދު ޗީފް އޮފް ސްޓާފްގެ މަގާމަށް އިންޑިއާއިން އދ. އަށް ކަނޑައަޅާފައިވާ ސަފީރުގެ ނައިބު ނަގަރާޖް ނައިޑޫ ކުމާރު ހަމަޖައްސައިފި އެވެ.\nމަޖިލީހުގެ ރިޔާސަތުގެ އިންތިހާބު ކާމިޔާބު ކުރެއްވުމަށްފަހު ، އާއްމު މަޖިލީހުގައި ތަގުރީރުކުރައްވަމުން ޝާހިދު ވިދާޅުވީ އޭނާގެ ޓީމަކީ ހަމަހަމަކަން ގާއިމްކުރަން ހުރިހާ ސަރަހައްދެއް ތަމްސީލުކުރެވޭ ޓީމަކަށް ހަދާނެ ކަމަށެވެ. އަދި އެކި ގައުމުތަކުގެ މައްޗަށް ބަހާލެވޭ ޓީމަކަށް ހަދާނެ ކަމަށް ވިދާޅުވެފައި ވެ އެވެ.\nތަރައްގީވެފައިވާ އަދި ތަރައްގީވަމުން އަންނަ ގައުމުތައް ވެސް ހިމަނާނެ ކަމަށް މިނިސްޓަރު ވިދާޅުވި އެވެ.\nއޭގެ އިތުރުން އދ. ގެ އާއްމު މަޖިލީހުގެ ރައީސްގެ ހާއްސަ މަންދޫބަކަށް ރާއްޖެއިން އދ. އަށް ކަނޑައަޅާފައި ހުންނަވާ ދާއިމީ މަންދޫބު ތިލްމީޒާ ހުސެއިން ހަމަޖައްސަވާފައި ވެ އެވެ.


Jameel vaki kuran JP ge council ah hushahalhaifi\nކުރީގެ ރައީސް އަބްދުﷲ ޔާމީން (ކ) އާއި ކުރީގެ ނައިބު ރައީސް ޑރ. މުހައްމަދު ޖަމީލް (ވ) އަތޮޅުތެރެއަށް ފުރާވަޑައިގަތުން -- ފޮޓޯ: އަހްމަދު އަޔާދް | އަވަސް\nސަރުކާރު ކޯލިޝަންގައި ހިމެނޭ ޖުމްހޫރީ ޕާޓީގެ މެންބަރެއްގެ ގޮތުގައި ހުންނެވި ކުރީގެ ނައިބު ރައީސް ޑރ. މުހައްމަދު ޖަމީލު އަހުމަދުގެ ސުލޫކީ މައްސަލައެއް ބަލައިދިނުމަށް އެދި އެ ޕާޓީގެ ކައުންސިލަށް އެ ކައުންސިލްގައި ހިމެނި ވަޑައިގަންނަވާ މެންބަރަކު ހުށަހަޅުއްވައިފި އެވެ.\nޖޭޕީގެ ލީޑަރު ގާސިމް އިބްރާހިމްގެ އެޑްވައިޒަރެއްގެ މަގާމުގައި ވެސް ހުންނަވައި ޖަމީލު މިދިޔަ ބުރާސްފަތި ދުވަހު ވަނީ އިދިކޮޅު ލީޑަރު، ކުރީގެ ރައީސް އަބްދުﷲ ޔާމީނާއެކު ޕީޕީއެމާއި ކޮންގްރެސް ޕާޓީގެ ކެންޕޭނަށް ނުކުންނަވާފަ އެވެ. އެ ދެ ބޭފުޅު ވަނީ އެކުގައި އދ. އަތޮޅުގެ ތިން ރަށަކަށް ވަޑައިގެންފަ އެވެ.\nއެ ކަމާ ގުޅިގެން ޖޭޕީގެ ގިނަ މެންބަރުން ހިތްހަމަނުޖެހުން ފާޅުކުރަމުން ދަނިކޮށް، އެ ޕާޓީގެ ކައުންސިލަށް ޖަމީލުގެ ސުލޫކީ މައްސަލައެއް ބަލައިދިނުމަށް އެދި ހުށަހެޅުއްވީ އެ ކައުންސިލްގެ މެންބަރެއް ކަމަށްވާ މުހައްމަދު ސައީދެވެ.\nޖޭޕީގެ ލީޑަރަށް ސައީދު ފޮނުއްވި ސިޓީގައި ވަނީ، ސަރުކާރު ކޯލިޝަންގައި ދެމި އޮންނަން ޕާޓީން ނިންމާފައި ވަނިކޮށް، އިދިކޮޅު ފަރާތްތަކުގެ ހަރާތްތަކުގައި ޖަމީލު ބައިވެރިވެވަޑައިގަތުމަކީ އެ ޕާޓީގެ އަސާސީގެ ގަވާއިދުގެ 66 ވަނަ މާއްދާއާ ހިލާފަށް ކުރެއްވި ކަމެއް ކަމަށެވެ.\nޖޭޕީއަކީ ސަރުކާރު ކޯލިޝަންގައި އޮތް ޕާޓީއަކަށް ވުމުގެ އިތުރުން ޕާޓީ ވަރުގަދަކޮށް މެންބަޝިޕް އިތުރު ކުރުމަށް އެ ޕާޓީގެ ލީޑަރު ގާސިމް އިސްވެ ހުންނަވައި މަސައްކަތް ފައްޓަވާފައިވާ ދަނޑިވަޅުގައި ޖަމީލު އެ ގޮތަށް އަމަލު ކުރެއްވީތީ، ގާސިމްގެ އެޑްވައިޒަރުގެ މަގާމުން ޖަމީލު ވަކިކޮށްދިނުމަށް ވެސް ސައީދުގެ ސިޓީގައި އެދިފައިވެ އެވެ.\nރައީސް ޔާމީނާއެކު ޖަމީލު އދ. ގެ އަތޮޅުގެ ތިން ރަށަކަށް ކުރެއްވި ދަތުރުފުޅުގައި އޭނާ ވަނީ މިހާރު އޮތް ސަރުކާރަށާއި ސަރުކާރު ކޯލިޝަންގެ މައި ޕާޓީ، އެމްޑީޕީއަށް ވަރަށް ބޮޑަށް ފާޑުވިދާޅުވެ ވާހަކަ ދައްކަވައިފަ އެވެ. އަދި ޕީޕީއެމް އަނބުރާ ރާއްޖޭގެ ވެރިކަމަށް އަންނަން ޖެހޭ ކަމަށް ޖަމީލު ވަނީ އދ. މަހިބަދޫގައި ބޭއްވި ޖަލްސާގައި ވިދާޅުވެފަ އެވެ.\nރައީސް އަބްދުﷲ ޔާމީން ޕީޕީއެމް ގާސިމް އިބްރާހިމް + ޑރ. މުހައްމަދު ޖަމީލް އަހުމަދު ޖުމްހޫރީ ޕާޓީ އިދިކޮޅު ފަރާތްތައް ޕީޕަލްސް ނޭޝަނަލް ކޮންގްރެސް - ޕީއެންސީ ޕޮލިޓިކްސް


galehiri: ހަވަރުތިނަދޫ ޢުސްމާނު ކަލޭގެ ޢާއިލާ\nކުރީގެ ދުވަސްވަރެއްގައި "ކަލޭގެ" ކަމަކީ "އޮޅިމެދު"ގެ ދަރަޖައެއްގައި ނުހިމެނޭ މީހަކަށް ދިވެހިރަސްކަމުގެ ފަރާތުން ދެއްވަންފެއްޓެވި "އުޅަނދުމަތި" ކިޔާ ދަރަޖައެއްކަމަށް ލިޔުންތަކުން އެނގެއެވެ. "އޮޅިމެދު"ގެ ދަރަޖައަކީ ހަނގުކަމާއި، ވަރުހަނގުކަމާއި، އައްތާރަފަނިކަމާއި، އަސްކަރުކަމާއި އެވެ. "އުޅަނދުމަތި" ދަރަޖަދެއްވަން ފެށުނީ ސުލްޠާނު މުޙައްމަދު ޢިމާދުއްދީނު(4ވަނަ) ރާއްޖޭގެ އުތުރަށް ކުރެއްވި "އުތުރުއަރުމާޒު" ދަތުރުފުޅުގައެވެ. އެފަހަރު ދެއްވަންފެއްޓެވި މިދަރަޖައިގެ ފެށުންއޮތްގޮތް ފަހުން ބަދަލުވެ މިދަރަޖައަކީ އޭގެ އަހަރުތަކެއްގެ ފަހުން ދެމުންގެންދިޔަ "ކަލޭގެފާނު"(މަޖިލީހަށްއެރީމާ ލިބޭ ލަގަބު)އަށްވުރެ އިސް ދަރަޖައެއްކަމަށް ވެއެވެ.\nހަވަރުތިނަދޫ ޢުސްމާނު ކަލޭގެއަކީ އޭނާގެ ދުވަސްވަރުގައި ތަނަވަސްކަން ހުރި ބޭކަލެއްކަމަށް ބުނެވެއެވެ. މީނާގެ ދަރިންގެ ތެރެއިން3ދަރިއަކާއި ގުޅިގެން އުފެދިފައިވާ ޢާއިލާ އެނގެން އެބައޮތެވެ. އެއީ:\n3- ރެކިދިޔެ އެވެ.\n1- ހަވަރުތިނަދޫ ޢުސްމާނު ކަލޭގެ ދި އައިސާ\nމި އައިސާއާއި ކައިވެނިކުރީ ހަވަރުތިނަދޫ (މިހާރުގެ "ރަންދޯދި" ގޭގެ) ބެއްޔާ އެވެ. މިއީ ޢަލިކަލޭގެ ފުތް މުކުރިބެއްޔާ އާއި މަޑަވެލީ މޫސިޔާގެ ޙައްވާދިޔެ އާއި ދެމަފިރިންގެ ދޮންދިޔެގެ ދައިތާ (ދޭވާނި އޮޅަބެއްޔާގެ މަންމަ)ގެ ދަރިއެކެވެ. ޢުސްމާނު ކަލޭގެ ދި އައިސާއާއި ރަންދޯދި ބެއްޔާއަށް ލިބުނު ދަރިންގެ ތެރެއިން ޢާއިލާ އުފެދިފައިވާ4ދަރިންނަކީ ރެކިފުތު ރަންދޯދި/ ތިނަދޫ، މަރިޔާ އަނޯނާގެ/ ވިލިގިލި، ޙައްވާދިޔެ ގަހާކޯޅި/ ރަތަފަންދޫ، ސިއްތި ނޫރަލީގެ/ ތިނަދޫ އެވެ.\n(ހ) ހަވަރުތިނަދޫ ޢުސްމާނު ކަލޭގެ ދި އައިސާގެ ރެކިފުތު\nމީނާ އައްޑޫ މުޙައްމަދުދީދީ (އޮޅަދީދީ)ގެ ދޮންދީދީ އާއި ކައިވެނިކުރައްވައި ޢާއިލާ އުފެދިފައިވެއެވެ.\nދޮންދީދީގެ ބައްޕައަކީ ސުލްޠާނު ޢަލީ(7ވަނަ)ގެ ސުލްޠާނު ޙަސަން(10ވަނަ)ގެ ޢަލިމަނިކުފާނުގެ ބަނޑޭރި ޙަސަން މަނިކުފާނުގެ ފާޠިމާދީދީގެ އައިސާދީދީގެ މުޙައްމަދުދީދީ(އޮޅަދީދީ) އެވެ. މި މުޙައްމަދުދީދީ(އޮޅަދީދީ)އަކީ އައްޑުއަތޮޅު ހިތަދޫ ފިނިފެންމާގޭ އަލްމަރުޙޫމު ޢަބުދުﷲ ޢަފީފުގެ ކާފައެވެ.\nދޮންދީދީގެ މަންމައަކީ ހަވޮއްޑޭ ތިރުގޭ އަޙުމަދު ކަލޭގެފާނުގެ ޙައްވާ ކަނބުލޭގެފާނާއި ހަވަރުތިނަދޫ ރާގުޅި އަޙުމަދު ކަލޭގެފާނު ކައިވެނިކުރައްވައިގެން ލިބިލެއްވި ސަންފާފާނު އާއި އައްޑޫ ފޭދޫ ފަސްކެނޑިގޭ އިބްރާހީމް ކަލޭގެފާނު ކައިވެނިކުރައްވައިގެން ލިބިލެއްވި ފާތުމާފާނެވެ. ހަވޮއްޑޭ ތިރުގޭ އަޙުމަދު ކަލޭގެފާނާއި، ހަވަރުތިނަދޫ ރާގުޅި އަޙުމަދު ކަލޭގެފާނާއި، އައްޑޫ ފޭދޫ ފަސްކެނޑިގޭ އިބްރާހީމް ކަލޭގެފާނަކީ ހުވަދުއަތޮޅުގެ ވާރުވެރިކަންކުރެއްވި ބޭކަލުންނެވެ.\nހަވަރުތިނަދޫ ޢުސްމާނު ކަލޭގެ ދި އައިސާގެ ރެކިފުތުއާއި އައްޑޫ އޮޅަދީދީގެ ދޮންދީދީއަށް ލިބިލެއްވި ދަރިންގެ ތެރެއިން ޢާއިލާ އުފެދިފައިވާ4ދަރިންނަކީ، މަރިޔަމްދީދީ ފުލޫނިޔާގެ/ ތިނަދޫ، ކަތްދާދީދީ އައްސޭރި/ ތިނަދޫ، އަޙުމަދު ލުޠުފީ ރަންދޯދި/ ތިނަދޫ، ފާޠިމާދީދީ ކުޅިދޮށުގެ/ ތިނަދޫ އެވެ.\nހަވަރުތިނަދޫ ޢުސްމާނު ކަލޭގެ ދި އައިސާގެ ރެކިފުތުގެ މަރިޔަމްދީދީ ފުލޫނިޔާގެ/ ތިނަދޫ އާއި ޢަލީ މުޞްޠަފާގެ ދަރިންނަކީ، ޢަބުދުﷲ ރުޝްދީ، މުޙައްމަދު ރަޝީދު ޢަލީ، މަރިޔަމް ވަޙީދާ، ޢާއިޝަތު ޢަލީ، މުޙައްމަދު ޢަލީ ރަޝީދު އެވެ.\nހަވަރުތިނަދޫ ޢުސްމާނު ކަލޭގެ ދި އައިސާގެ ރެކިފުތުގެ ކަތްދީދީ އައްސޭރި/ ތިނަދޫ އާއި ޢަބުދުﷲ ގެ ދަރިންނަކީ ޙަސަން ޢަބުދުﷲދީދީ(ޙަސަންދީދީ) ނީލުގެ/ ތިނަދޫ، އަޙުމަދު ޢަބުދުﷲދީދީ އައްސޭރި/ ތިނަދޫ، މުޙައްމަދު ޢަބުދުﷲދީދީ އައްސޭރި/ ތިނަދޫ، ތުއްތުދީދީ އައްސޭރި/ ތިނަދޫ، މޫސާ ޢަބުދުﷲދީދީ އައްސޭރި/ ތިނަދޫ އެވެ.\nހަވަރުތިނަދޫ ޢުސްމާނު ކަލޭގެ ދި އައިސާގެ ރެކިފުތުގެ އަޙުމަދު ލުޠުފީ ރަންދޯދި/ ތިނަދޫއާއި ޚަދީޖާ ގާސިމް(ރެކިދިޔެ)ގެ ދަރިންނަކީ ޢަބުދުﷲ ލުޠުފީ، ފާޠިމަތު ލުޠުފީ، އާމިނަތު ލުޠުފީ، މުޙައްމަދު ލުޠުފީ، އިބްރާހީމް ލުޠުފީ، ޢާއިޝަތު ލުޠުފީ އެވެ.\nހަވަރުތިނަދޫ ޢުސްމާނު ކަލޭގެ ދި އައިސާގެ ރެކިފުތުގެ ފާޠިމާދީދީ ކުޅިދޮށުގެ/ ތިނަދޫގެ ދަރިންނަކީ އައިސާދިޔެ ކުޅިދޮށުގެ/ ތިނަދޫ، ދޮންބީފާނު ގަދަގެ/ ތިނަދޫ އެވެ.\n(ށ) ހަވަރުތިނަދޫ ޢުސްމާނު ކަލޭގެ ދި އައިސާގެ މަރިޔަމް(މަރިޔާ) އަނޯނާގެ/ ވިލިގިލި\nމީނާގެ ދަރިންނަކީ އާމިނަތު ޙަސަން(އާމިނާދިޔެ) އަނޯނާގެ/ވިލިގިލި، ދޮންކަމަނަ(ޙަބީބާ ޙަސަން) އަލިވާގެ/ ވިލިގިލި، ފާޠިމަތު ޙަސަން(ފާތެއްލާ) އަނޯނާގެ/ ވިލިގިލި، ރެކިދިޔެ ކުޑަދަހަރާގެ/ ވިލިގިލި، މުޙައްމަދު ޙަސަން ހެޕީނައިޓް/ ވިލިގިލި އެވެ.\nހަވަރުތިނަދޫ ޢުސްމާނު ކަލޭގެ ދި އައިސާގެ މަރިޔަމް(މަރިޔާ)ގެ އާމިނަތު ޙަސަން(އާމިންދިޔެ) އަނޯނާގެ/ ވިލިގިލި ޏ. ފުވައްމުލަކު އިބްރާޙީމް ތަކުރުފާނާއި(ފުވައްމަލަކު ބެއްޔާ) އިދެގެން7ކުދިންލިބި އެކުދިންވަނީ ނިޔައުވެފައެވެ.\nހަވަރުތިނަދޫ ޢުސްމާނު ކަލޭގެ ދި އައިސާގެ މަރިޔަމް(މަރިޔާ)ގެ ފާތުމަތު ޙަސަން(ފާތެއްލާ) އާއި ޙަސަންގެ ދަރިންނަކީ ޢަބްދުﷲ ޙަސަން ދޮންވެލި/ ވިލިގިލި، ނާޞިރާ ޙަސަން ހަޒާރުމާގެ/ ވިލިގިލި އެވެ.\nހަވަރުތިނަދޫ ޢުސްމާނު ކަލޭގެ ދި އައިސާގެ މަރިޔަމް(މަރިޔާ)ގެ ޙަބީބާ ޙަސަން (ދޮންކަމަނަ) އަލިވާގެ/ ވިލިގިލި އާއި، ހއ. ހޯރަފުށީ މޫސާގެ މުޙައްމަދު އާދަމް(ރެކިޔާބެ) ކައިވެނިކުރައްވައި ލިބިލެއްވި ދަރިންނަކީ ޤަމަރިއްޔަތު މުޙައްމަދު ޕެރިސް/ ވިލިގިލި، ޢަބްދުއްރައްޒާޤު އެވަރލާސްޓް/ ވިލިގިލި، މުޙައްމަދު ރާޝިދު ގޮންގަލީއާބާދު/ ވިލިގިލި، ސަކީނާ މުޙައްމަދު ޖާވިޔާ/ ވިލިގިލި، ބުޝްރީ މުޙައްމަދު ވިޜަން/ ވިލިގިލި އެވެ.\nހަވަރުތިނަދޫ ޢުސްމާނު ކަލޭގެ ދި އައިސާގެ މަރިޔަމް(މަރިޔާ)ގެ ރެކިދިޔެ ކުޑަދަހަރާގެ/ ވިލިގިލި އާއި، މުޙައްމަދު އާދަމް (އާދަނުގެ މުޙައްމަދު) ކައިވެނިކުރައްވައި ލިބިލެއްވި ދަރިންނަކީ ސަޢާދާ މުޙައްމަދު، ޢަބްދުލްޤާދިރު، ޤާސިމް މުޙަޢްމަދު، ޙައްވާ މުޙައްމަދު، ފަރުޙާނާ މުޙަޢްމަދު އެވެ.\nހަވަރުތިނަދޫ ޢުސްމާނު ކަލޭގެ ދި އައިސާގެ މަރިޔަމް(މަރިޔާ)ގެ މުޙައްމަދު ޙަސަން ހެޕީނައިޓް / ވިލިގިލި އާއި ޙަލީމާގެ އަޙްމަދު(އަހަންމާ)ގެ ދޮންދީދީ ހެޕީނައިޓް /ވިލިނގިލި، މިދެމަފިރިންގެ ދަރިންނަކީ ޝިހާނު މުޙައްމަދު، އިބްރާހީމް މުޙައްމަދު، ނަބީލާ މުޙައްމަދު، ނަޞްރު މުޙައްމަދު، ހަމްޒާ މުޙައްމަދު، ފަޒުލީނާ މުޙައްމަދު، ނިޝާން މުޙައްމަދު އެވެ.\n(ނ) ހަވަރުތިނަދޫ ޢުސްމާނު ކަލޭގެ ދި އައިސާގެ ޙައްވާދިޔެ ގަހާކޯޅި/ ރަތަފަންދޫ\nމީނާގެ ދަރިއަކީ ދޮންކައިދާ ގަހާކޯޅި/ ރަތަފަންދޫ އެވެ. މި ދޮންކައިދާއާއި ކައިވެނިކުރެއްވީ ރަތަފަންދޫ ދޮނެބެއްޔާގެ އަބޫބަކުރު(އާކުރާ) އެވެ. މިދެމަފިރިންގެ ދަރިންނަކީ ޙަބީބާ އަބޫބަކުރު ގަހާކޯޅި/ ރަތަފަންދޫ، ޢަބުދުއްރައްޒާގު އަބޫބަކުރު ރަންގިރީގެ/ ރަތަފަންދޫ، ރާޝިދު އަބޫބަކުރު ރަންގިރީގެ/ ރަތަފަންދޫ، ޢަބުދުއްރަޝީދު އަބޫބަކުރު ރަންގިރީގެ (ވަޑިގެ)/ ރަތަފަންދޫ، ޖަންނަތު އަބޫބަކުރު ރަންގިރީގެ (މުޝްތަރީގެ)/ ރަތަފަންދޫ އެވެ.\n(ރ) ހަވަރުތިނަދޫ ޢުސްމާނު ކަލޭގެ ދި އައިސާގެ ސިއްތި ނޫރަލީގެ/ ތިނަދޫ\nމީނާއާއި ވިލިގިލީ ބޮޑުހާޖީގެ ޙަސަންބެއްޔާއާއި ދެމަފިރިންގެ ދަރިއަކީ ކައިދާފާނު ނޫރަލީގެ/ ތިނަދޫ އެވެ. (މީނާގެ ޢާއިލާ އެބައޮތެވެ.)\n2- ހަވަރުތިނަދޫ ޢުސްމާނު ކަލޭގެ ފުތް މުޙައްމަދުފުތު\nމި މުޙައްމަދުފުތު ފުރަތަމަ ކައިވެނިކުރެއްވީ ހަވަރުތިނަދޫ ރާބެއްޔާގެ ދިޔެ އާއިއެވެ. ދެވަނައަށް ކައިވެނިކުރެއްވީ ހަވަރުތިނަދޫ ފޮޑަހުތެރޭ ބެއްޔާ(މާމެންދޫ ބެއްޔާ)ގެ ދިޔެގެ ދޮންކަމަނާއާއި އެވެ. މި ދޮންކަމަނާގެ ބައްޕައަކީ ހަވަރުތިނަދޫ މުކުރިޔާ އެވެ.\nހަވަރުތިނަދޫ ޢުސްމާނު ކަލޭގެ ފުތް މުޙައްމަދުފުތާއި ރާބެއްޔާގެ ދިޔެގެ ދަރިންނަކީ މަރިޔަމްދިޔެ ހީނާމާގެ/ ތިނަދޫ، ޙަސަން މުޙައްމަދު އަލެގެ/ ތިނަދޫ، ޢަލީ މުޙައްމަދު ނައިޓްކްއީން/ ތިނަދޫ، ހުތާބެއްޔާ، އަދި ގާސިމް (ކާސިމާ) އެވެ.\n(ހ) ހަވަރުތިނަދޫ ޢުސްމާނު ކަލޭގެ ފުތް މުޙައްމަދުފުތާއި ރާބެއްޔާގެ ދިޔެގެ މަރިޔަމްދިޔެ ހީނާމާގެ/ ތިނަދޫ\nމީނާގެ ދަރިންނަކީ ތުއްތު ހީނާމާގެ/ ތިނަދޫ، ޙައްވާދިޔެ، ފާޠިމާދިޔެ އެވެ.\n(ށ) ހަވަރުތިނަދޫ ޢުސްމާނު ކަލޭގެ ފުތް މުޙައްމަދުފުތާއި ރާބެއްޔާގެ ދިޔެގެ ޙަސަން މުޙައްމަދު އަލެގެ/ ތިނަދޫ\nމީނާ ކައިވެނިކުރެއްވީ ހަވަރުތިނަދޫ ޢަލިކަލޭގެ ފުތް މުކުރިބެއްޔާގެ ޢާއިޝާ(އައިސާ ދައިތާ)ގެ އައިހާ ދައިތާގެ ފާޠިމާ ލިލިއަންޕާކް/ތިނަދޫ އާއި އެވެ. މިކައިވެނީގެ ދަރިންނަކީ މުޙައްމަދު ޙަސަން (ތުއްތުބެ) އަލެގެ/ ތިނަދޫ، ޙައްވާ ޞަބީޙާ ލިލިއަންޕާކް/ތިނަދޫ، ޢަބުދުﷲ ޙަސަން ހާވިލާ/ތިނަދޫ އެވެ.\nހަވަރުތިނަދޫ ޢުސްމާނު ކަލޭގެ ފުތް މުޙައްމަދުފުތުގެ ޙަސަން މުޙައްމަދުގެ މުޙައްމަދު ޙަސަން (ތުއްތުބެ) އަލެގެ/ ތިނަދޫ ކައިވެނިކުރެއްވީ ޢާއިޝަތު ޢަލީ (އައިސާފާނު) އަލެގެ/ ތިނަދޫ އާއި އެވެ. މިޢާއިޝަތު ޢަލީގެ ބައްޕައަކީ ހަވޮއްޑޭ މޭނާކަލޭގެފާނުގެ ދަލިކާފާނުގެ ޢަލިތަކުރުފާނު އެވެ. ޢާއިޝަތު ޢަލީގެ މަންމައަކީ ހަވަރުތިނަދޫ ދިހެރޭ ޙުސައިން ކަލޭގެފާނުގެ ކުޑަތަކުރުފާނާއި ހަވަރުތިނަދޫ ދޮންއައިސާފާނާއި ދެމަފިރިންގެ ދި ޙައްވާފާނުއެވެ.\nހަވަރުތިނަދޫ ޢުސްމާނު ކަލޭގެ ފުތް މުޙައްމަދުފުތުގެ ޙަސަން މުޙައްމަދުގެ މުޙައްމަދު ޙަސަން (ތުއްތުބެ)އާއި ޢާއިޝަތު ޢަލީ (އައިސާފާނު) އަލެގެ/ ތިނަދޫގެ ދަރިންނަކީ މުޙައްމަދު ޝަމީމު އަލެގެ/ ތިނަދޫ، ޢަބުދުﷲ ނާހިދު އަލެގެ/ ތިނަދޫ އެވެ.\nހަވަރުތިނަދޫ ޢުސްމާނު ކަލޭގެ ފުތް މުޙައްމަދުފުތުގެ ޙަސަން މުޙައްމަދުގެ ޙައްވާ ޞަބީޙާ ލިލިއަންޕާކް/ތިނަދޫ އާއި ފުރަތަމަ ކައިވެނިކުރެއްވީ ހަވަރުތިނަދޫ ޢަލިކަލޭގެ ދި ދައިތާގެ ޢަލިކަލޭ ގެ މަރިޔަމްފާނު(އޮޅަދިޔެ)ގެ ޙަސަން ތަކުރުފާނު(ދަގަނޑެބެއްޔާ)ގެ ދޮން ތައްޚާނު ރަށްދެބައިގެ/ ސ.ފޭދޫ އެވެ. މިދެމަފިރިންގެ ދަރިއަކީ އާމިނަތު ޝަފީގާ އެވެ.\nހަވަރުތިނަދޫ ޢުސްމާނު ކަލޭގެ ފުތް މުޙައްމަދުފުތުގެ ޙަސަން މުޙައްމަދުގެ ޙައްވާ ޞަބީޙާ ލިލިއަންޕާކް/ތިނަދޫ އާއި ދެވަނައަށް ކައިވެނިކުރެއްވީ ހަވަރުތިނަދޫ ޢަލިކަލޭގެ ދި ދައިތާގެ ޢަލިކަލޭ ދި އައިސާދައިތާއާއި ދޮންމޫސަބެއާއި ދެމަފިރިންގެ އާދަމް މޫސާ(އާދަމްބެ)ގެ ޢަބުދުއްސައްތާރުއެވެ. މި ޢަބުދުއްސައްތާރުގެ މަންމައަކީ ޢަލިކަލޭގެ ދި ދައިތާގެ އާމިނަ(ކޮތަރުގޭ ރައްކައްދައިތާ)ގެ ޢާއިޝާ(އައިސާދައިތަ)ގެ ރެކިދިޔެ(ރެކިދައިތަ) ޓޯކިޔޯވިލާ/ ތިނަދޫ އެވެ. ޢަބުދުއްސައްތާރާއި ޙައްވާ ޞަބީޙާ ލިލިއަންޕާކް/ތިނަދޫ އާއި ދެމަފިރިންގެ ދަރިންނަކީ މުޙައްމަދު ނިޒާމު، އަޙުމަދު ލިހާޒު، ޢަބުދުއްޝާމިނު، ނަސްރީ ޢަބުދުއްސައްތާރު، އިސްމާޢީލް ޢަބުދުއްސައްތާރު، ޢާއިޝަތު ޢަބުދުއްސައްތާރު، މަރިޔަމް ޢަބުދުއްސައްތާރު، އާމިނަތު ޢަބުދުއްސައްތާރު އެވެ.\nހަވަރުތިނަދޫ ޢުސްމާނު ކަލޭގެ ފުތް މުޙައްމަދުފުތުގެ ޙަސަން މުޙައްމަދުގެ ޢަބުދުﷲ ޙަސަން ހާވިލާ/ ތިނަދޫ ކައިވެނިކުރެއްވީ ހަވަރުތިނަދޫ ފޮޑަހުތެރޭ ޙަސަންބެއްޔާގެ ޙައްވާ (ޙައްވާދައިތާ)ގެ މުޙައްމަދު އަނީސް ކޯންފްލެކް/ ތިނަދޫގެ ޙަބީބާ އަނީސް އާއި އެވެ. މިދެމަފިރިންގެ ދަރިންނަކީ ޝަމްރަތު ޢަބުދުﷲ، ޙަސަން ސިނާނު ޢަބުދުﷲ، ޢާއިޝަތު ޝިއުނާ ޢަބުދުﷲ، ފާޠިމަތު ޝިފުނާ ޢަބުދުﷲ މަރިޔަމް ޝިޒުނާ ޢަބުދުﷲ އެވެ.\n(ނ) ހަވަރުތިނަދޫ ޢުސްމާނު ކަލޭގެ ފުތް މުޙައްމަދުފުތާއި ރާބެއްޔާގެ ދިޔެގެ ޢަލީ މުޙައްމަދު ނައިޓްކްއީން/ ތިނަދޫ\nމީނާ ކައިވެނިކުރެއްވީ ޢަލިކަލޭގެ ދި ކުއްދައިތާގެ ޢަލިބެއްޔާގެ މޫސާ(ދިގެ މޫސަބެއްޔާ)ގެ މަރިޔަމް މޫސާ(މަރިޔާ)ގެ ފާޠިމާ ނައިޓްކްއީން/ ތިނަދޫ އާއި އެވެ. މި ފާޠިމާގެ ބައްޕައަކީ ހަވަރުތިނަދޫ ރައްކަލެބެ އެވެ. މިކައިވެނީގެ ދަރިންނަކީ ސަކީނާ ޢަލީ، މުޙައްމަދު ހާޝިމް، މަރިޔަމް ސަކީނާ، އިބްރާހިމް ރަޝީދު، ފަޒީނާ ޢަލީ، ފަރީޝާ ޢަލީ، އަޙުމަދު ރަޝީދު އެވެ.\nހަވަރުތިނަދޫ ޢުސްމާނު ކަލޭގެ ފުތް މުޙައްމަދުފުތާއި ހަވަރުތިނަދޫ ފޮޑަހުތެރޭ ބެއްޔާ(މާމެންދޫ ބެއްޔާ)ގެ ދިޔެގެ ދޮންކަމަނަގެ ދަރިންނަކީ ޔޫސުފު މުޙައްމަދު (ޔޫސުފުބެ) ނައިން ހައުސް/ތިނަދޫ، ރެކިބެ މަސްކޮތަންގެ/ ގައްދޫ، މުޙައްމަދުބެ މަބުސްތާނުގެ/ ފަރެސް އެވެ.\n(ރ) ހަވަރުތިނަދޫ ޢުސްމާނު ކަލޭގެ ފުތް މުޙައްމަދުފުތުގެ ޔޫސުފު މުޙައްމަދު (ޔޫސުފުބެ) ނައިން ހައުސް/ތިނަދޫ\nޔޫސުފު މުޙައްމަދު (ޔޫސުފުބެ) ނައިން ހައުސް/ތިނަދޫ އާއި ފާޠިމަތު މުނީރާ ނައިން ހައުސް/ ތިނަދޫއާއި ދެމަފިރިންގެ ޢާއިލާ އެބައޮތެވެ. ފާޠިމަތު މުނީރާގެ ބައްޕައަކީ ހަވަރުތިނަދޫ ދިހެރޭ ޙުސައިން ކަލޭގެފާނުގެ ޢަލިތަކުރުފާނުގެ ޢާއިޝާފާނު(ދައިތާ) ގެ ޙަސަންތަކުރުފާނެވެ. ފާޠިމަތު މުނީރާގެ މަންމައަކީ ހަވަރުތިނަދޫ ޢަލިކަލޭގެ ދި އައިސާދައިތާގެ ރެކިދިޔެއާއި ކަޅެރާބެއްޔާގެ ޢުސްމާނާއި ދެމަފިރިންގެ ދި ފާޠިމާދިޔެ އެވެ.\nހަވަރުތިނަދޫ ޢުސްމާނު ކަލޭގެ ފުތް މުޙައްމަދުފުތުގެ ޔޫސުފު މުޙައްމަދު (ޔޫސުފުބެ) ނައިން ހައުސް/ތިނަދޫ އާއި ފާޠިމަތު މުނީރާ ނައިން ހައުސް/ ތިނަދޫއާއި ދެމަފިރިންގެ ދަރިންނަކީ، ޢަބުދުﷲ ޔޫސުފު ސަނީޑޭލް/ ތިނަދޫ، މުޙައްމަދު ޒުބައިރު ނައިން ހައުސް/ ތިނަދޫ، ޙަސަން ފަޔާޒު ނައިން ހައުސް/ ތިނަދޫ، އާމިނަތު ޝަފީގާ ސިންދު/ ތިނަދޫ، ޢާއިޝަތު ޝަފީގާ ނައިންހައުސް/ ތިނަދޫ، ފާޠިމަތު ޝަފީގާ ބީޗްވިލާ/ ތިނަދޫ، ޚަދީޖާ ޔޫސުފު ނައިންހައުސް/ ތިނަދޫ، ޙަފުޞާ ޔޫސުފު ނައިންހައުސް/ ތިނަދޫ އެވެ.\n(ބ) ހަވަރުތިނަދޫ ޢުސްމާނު ކަލޭގެ ފުތް މުޙައްމަދުފުތުގެ ރެކިބެ މަސްކޮތަންގެ/ ގައްދޫ\nމީނާގެ ދަރިންނަކީ އާމިނާފާނު ދެކުނުގެ/ ގައްދޫ، ޒީނިޔާ މަސްކޮތަންގެ/ ގައްދޫ އެވެ.\n(ޅ) ހަވަރުތިނަދޫ ޢުސްމާނު ކަލޭގެ ފުތް މުޙައްމަދުފުތުގެ މުޙައްމަދުބެ މަބުސްތާނުގެ/ ފަރެސް\n3- ހަވަރުތިނަދޫ ޢުސްމާނު ކަލޭގެ ދި ރެކިދިޔެ\nހަވަރުތިނަދޫ ޢުސްމާނު ކަލޭގެ ދި ރެކިދިޔެ އާއި ކައިވެނިކުރެއްވީ ހަވަރުތިނަދޫ ޢަލިކަލޭގެ ދި ކުއްދައިތާގެ ފުތް ޙުސައިން އެވެ. މިދެމަފިރިންނަށް ލިބިލެއްވި ދަރިންނަކީ ޔޫސުފު(ޔޫސުފު ބެއްޔާ) ވެހަފުލާ/ ތިނަދޫ، ކުޑަދިޔެ ރަތްވިލާގެ/ ތިނަދޫ، އަޙުމަދު (އަޙުމަދުބެއްޔާ) ދެވިނަގެ/ ތިނަދޫ، އިބްރާހީމް އަލަސްކާ/ ތިނަދޫ، އައިސާދިޔެ ޒެނިތު/ ތިނަދޫ، ޢަލީ، އަދި މޫސާ އެވެ.\n(ހ) ހަވަރުތިނަދޫ ޢުސްމާނު ކަލޭގެ ދި ރެކިދިޔެއާއި ކުއްދައިތާގެ ޙުސައިންގެ ޔޫސުފު (ޔޫސުފު ބެއްޔާ) ވެހަފުލާ/ ތިނަދޫ\nމީނާ ކައިވެނިކުރެއްވީ ހަވަރުތިނަދޫ ޢަލިކަލޭގެ ފުތް މުކުރިބެއްޔާއާއި މަޑަވެލީ މޫސިޔާގެ ޙައްވާދިޔެއާއި ދެމަފިރިންގެ ދި ސަންފާދިޔެގެ ޔޫސުފު (ކުދެބެއްޔާ ނުވަތަ ކުއްބެއްޔާ)ގެ ކަތްދަ އާއި އެވެ. މިދެމަފިރިންގެ ދަރިއަކީ މުޙައްމަދު ޝަރީފު ވެހަފުލާ/ ތިނަދޫ އެވެ.\n(ށ) ހަވަރުތިނަދޫ ޢުސްމާނު ކަލޭގެ ދި ރެކިދިޔެއާއި ކުއްދައިތާގެ ޙުސައިންގެ ކުޑަދިޔެ ރަތްވިލާގެ/ ތިނަދޫ\nމީނާގެ ދަރިންނަކީ އައިސާފާނު ގްރީންރޭ/ ސ.ހިތަދޫ، ރެކިބީފާނު ރަތްވިލާގެ/ ތިނަދޫ އެވެ.\nހަވަރުތިނަދޫ ޢުސްމާނު ކަލޭގެ ދި ރެކިދިޔެއާއި ކުއްދައިތާގެ ޙުސައިންގެ ކުޑަދިޔެގެ އައިސާފާނު އާއި އައްޑޫ ހުޅުދޫ ވާރުގޭ ދީދީގެ ޢަލިދީދީގެ ޙުސައިންދީދީ (ތުއްތުދީދީ) އާއި ދެމަފިރިންގެ ދަރިންނަކީ، އަޙުމަދު ރަޝީދު ގްރީންރޭ/ ސ. ހިތަދޫ، ޢަބުދުﷲ ޢަފީފު ގްރީންރޭ/ ސ. ހިތަދޫ، މަރިޔަމް ރަޝީދާ ގްރީންރޭ ސ. ހިތަދޫ އެވެ.\nޢަލިކަލޭގެ ދި ކުއްދައިތާގެ ޙުސައިންގެ ކުޑަދިޔެގެ ރެކިބީފާނު ރަތްވިލާގެ/ ތިނަދޫ އާއި، މަޑަވެލީ މޫސިޔާ (މޫސާ ޢަލީ)ގެ ސަންފާގެ އޮޅަދިޔެގެ އާމިންދިޔެގެ ފާތިންދިޔެގެ ރެކިފުތު(ރެކިބޭ)ގެ ދަރިންނަކީ، އާމިނަތު ވަޙީދާ ރަތްވިލާގެ/ ތިނަދޫ، ފާޠިމަތު ރަޝީދާ ރަތްވިލާގެ/ ތިނަދޫ، މުޙައްމަދު ޝަރީފު ރަތްވިލާގެ/ ތިނަދޫ، މުޙައްމަދު ނިޔާޒު ރަތްވިލާގެ/ ތިނަދޫ، އިބްރާހީމް ނާހިދު ރަތްވިލާގެ/ ތިނަދޫ އެވެ.\n(ނ) ހަވަރުތިނަދޫ ޢުސްމާނު ކަލޭގެ ދި ރެކިދިޔެއާއި ކުއްދައިތާގެ ޙުސައިންގެ އަޙުމަދު (އަޙުމަދުބެއްޔާ) ދެވިނަގެ/ ތިނަދޫ\nމީނާގެ ދަރިއަކީ ރެކިދިޔެ އެވެ. މި ރެކިދިޔެއާއި ކައިވެނިކުރެއްވީ، ހަވަރުތިނަދޫ ކައްބޮއްލޭ ހުތާބެއްޔާއާއި ހަވަރުތިނަދޫ ޢަލިކަލޭގެ ދި ފޫޅުމާ ކަޅުދައިތާގެ ދޮންދިޔެގެ ދަލިކާއާއި ދެމަފިރިންގެ ދަރި ޙުސައިންފުތު އެވެ.\nމިދެމަފިރިންގެ ދަރިންނަކީ، އަޙުމަދު ޙުސައިން ދެވިނަގެ/ ތިނަދޫ، މުޙައްމަދު ނަސީމު، ސަކީނާ ޙުސައިން އެވެ.\n(ރ) ހަވަރުތިނަދޫ ޢުސްމާނު ކަލޭގެ ދި ރެކިދިޔެއާއި ކުއްދައިތާގެ ޙުސައިންގެ އިބްރާހީމް އަލަސްކާ/ ތިނަދޫ\nމީނާ ކައިވެނިކުރެއްވީ ހަވަރުތިނަދޫ ޢަލިކަލޭގެ ފުތް ކަޅުބެއްޔާގެ ސަންފާދިޔެގެ އައިސާދިޔެ އާއި އެވެ. މިދެމަފިރިންނަށް ލިބިލެއްވި ދަރިންނަކީ އާދަމް އިބްރާހީމް (އާދަމްފުތު) އަޅިފަށުވިގެ/ގައްދޫ، ގާސިމް އިބްރާހީމް (ގާސިމްފުތު) އަލަސްކާ/ތިނަދޫ އެވެ.\nހަވަރުތިނަދޫ ޢުސްމާނު ކަލޭގެ ދި ރެކިދިޔެއާއި ކުއްދައިތާގެ ޙުސައިންގެ އިބްރާހީމްގެ އާދަމްފުތު (އާދަމްބެ) އަޅިފަށުވިގެ/ގައްދޫ ގެ ދަރިންނަކީ ޒުހައިރު އާދަމް އަޅިފަށުވިގެ/ގައްދޫ، އާމިނަތު އާދަމް އަޅިފަށުވިގެ/ގައްދޫ އެވެ.\nހަވަރުތިނަދޫ ޢުސްމާނު ކަލޭގެ ދި ރެކިދިޔެއާއި ކުއްދައިތާގެ ޙުސައިންގެ އިބްރާހީމްގެ ގާސިމްފުތު އަލަސްކާ/ތިނަދޫ ގެ ދަރިންނަކީ ފާޠިމަތު ގާސިމް އޯކިޑްވިލާ/ތިނަދޫ، އާމިނަތު ގާސިމް މެރީގޯލްޑްއާގެ/ ސ.ފޭދު، މުޙައްމަދު ރަޝީދު ފްރެންޒީ/ތިނަދޫ، އަޙުމަދު ވަޙީދު އަލަސްކާ/ތިނަދޫ އެވެ.\n(ބ) ހަވަރުތިނަދޫ ޢުސްމާނު ކަލޭގެ ދި ރެކިދިޔެއާއި ކުއްދައިތާގެ ޙުސައިންގެ އައިސާދިޔެ\nމި އައިސާދިޔެއާއި ކައިވެނިކުރެއްވީ ހަވަރުތިނަދޫ ޢަލިކަލޭގެ ދި ދައިތާގެ ކުދެ ޙަސަންބެއްޔާ (ކުދެބެއްޔާ)ގެ ދައިތާގެ އިބްރާހީމު އެވެ. މިދެމަފިރިންގެ ދަރިންނަކީ މަރިޔަމް ނަސީމާ(މަރިޔާ) ޑާރކްބްލޫ/ތިނަދޫ، ފާޠިމަތު އިބްރާހީމް(ފާތުމާދިޔެ) ސީސަންގެ/ތިނަދޫ، ޤާސިމް ރަޝާދު ޒެނިތު/ ތިނަދޫ، ޙައްވާ ސުޢާދާ(ޙައްވާ) ފޫޅުމާގެ/ ތިނަދޫ އެވެ.\nހަވަރުތިނަދޫ ޢުސްމާނު ކަލޭގެ ދި ރެކިދިޔެއާއި ކުއްދައިތާގެ ޙުސައިންގެ އައިސާދިޔެގެ މަރިޔަމް ނަސީމާ(މަރިޔާ) ޑާރކްބްލޫ/ތިނަދޫގެ ދަރިންނަކީ އާމިނަތު ނަސީމާ އާއި ފާޠިމަތު ޢަލީ އެވެ. އާމިނަތު ނަސީމާގެ ބައްޕައަކީ އިބްރާހީމް ޝާކިރެވެ. ފާޠިމަތު ޢަލީގެ ބައްޕައަކީ ހަވަރުތިނަދޫ ޑާރކްބްލޫ ޢަލިތަކުރުފާނެވެ. މިޢަލިތަކުރުފާނަކީ އައްޑުއަތޮޅު ހުޅުދޫ ގައުމާތުގޭ ޢީސާފުޅު ކަލޭގެފާނުގެ ޙަސަންފުޅުގެ އާމިނާފުޅުގެ ހަވަރުތިނަދޫ ދިހެރޭ ދޮންބެއްޔާގެ ދަރިއެކެވެ.\nތިރީގައިވާ ލިންކުން ގައުމާތުގޭ ޢީސާފުޅުކަލޭގެފާނުގެ ޢާއިލާ ބައްލަވައިލެއްވިދާނެއެވެ.\nހަވަރުތިނަދޫ ޢުސްމާނު ކަލޭގެ ދި ރެކިދިޔެއާއި ކުއްދައިތާގެ ޙުސައިންގެ އައިސާދިޔެގެ ފާޠިމަތު އިބްރާހީމް(ފާތުމާދިޔެ) ސީސަންގެ/ތިނަދޫ ގެ ދަރިންނަކީ އާދަމް ރަޝާދު މ.ކަނޑުމޫނުފުށި/މާލެ، މުޙައްމަދު ޙަމީދު ސީސަންގެ/ތިނަދޫ، އާމިނަތު ވަޙީދާ މަދަރުސާދޮށުގެ/ތިނަދޫ، މަރިޔަމް ސަޢީދާ ސީސަންގެ/ތިނަދޫ އެވެ. މީގެތެރެއިން އާދަމް ރަޝާދުގެ ބައްޕައަކީ މުޙައްމަދު ރަޝާދު ޗާންދު/ ތިނަދޫ އެވެ. އެހެންކުދިންގެ ބައްޕައަކީ ގާސިމް ރަޝާދު ސީސަންގެ/ ތިނަދޫ އެވެ.\nހަވަރުތިނަދޫ ޢުސްމާނު ކަލޭގެ ދި ރެކިދިޔެއާއި ކުއްދައިތާގެ ޙުސައިންގެ އައިސާދިޔެގެ ގާސިމް ރަޝާދު ޒެނިތު/ ތިނަދޫ އާއި ފާއިޒާ ޙުސައިންގެ ދަރިންނަކީ މުޙައްމަދު ފާއިޒު، ސާރިޔާ، ޙަފީޡާ، އަޙުމަދު ފާއިޒު، ޝަހީދާ، ޝިފުޒާ، ޢަބުދުﷲ ފާއިޒު، ޙުސައިން، ޝާމަލީ، ޝާލިނީ، ޝިފާޒާ އެވެ.\nފާއިޒާ ޙުސައިން ޒެނިތު/ ތިނަދޫއަކީ ހަވަރުތިނަދޫ ޢަލިކަލޭގެ ދި ދައިތާގެ ކަލޯބެއްޔާ (ބޮޑެކަލޯބެއްޔާ)ގެ ކުދެކުއްދައިތާގެ ދޮންރެކިދައިތާއާއި، އައްޑޫ އައިސާގެ ޙުސައިން (ޙުސައިންބެ)އާއި ދެމަފިރިންގެ ދަރިއެކެވެ.\nހަވަރުތިނަދޫ ޢުސްމާނު ކަލޭގެ ދި ރެކިދިޔެއާއި ކުއްދައިތާގެ ޙުސައިންގެ އައިސާދިޔެގެ ޙައްވާ ސުޢާދާ (ޙައްވާ) ފޫޅުމާގެ/ ތިނަދޫއާއި ކައިވެނިކުރެއްވީ ހަވަރުތިނަދޫ މެދުއަވަށު ދޮންމޫސާކަލޭގެ ފުތް ރައްކަލާކަލޭގެ ފުތް މޫސާފުޅުގެ އަޙުމަދު (ފޫޅުމާގޭ އަޙުމަދުބެ)ގެ ޢަލީ އަޙުމަދު (ޢަލިބެ) އެވެ.\nމިދެމަފިރިންގެ ދަރިންނަކީ މުޙައްމަދު ވަޙީދު ފޫޅުމާގެ/ތިނަދޫ، އިބްރާހީމް ރަޝީދު ފޫޅުމާގެ/ތިނަދޫ، އާދަމް ޝަރީފު ކޯޒީރައުންޑް/ތިނަދޫ، އަޙުމަދު ޒާހިރު ހ.ފެއަރީ/މާލެ، މުޙައްމަދު ޒުހައިރު ފޫޅުމާގެ/ތިނަދޫ އެވެ.\n(ޅ) ހަވަރުތިނަދޫ ޢުސްމާނު ކަލޭގެ ދި ރެކިދިޔެއާއި ކުއްދައިތާގެ ޙުސައިންގެ ޢަލީ\n(ކ) ހަވަރުތިނަދޫ ޢުސްމާނު ކަލޭގެ ދި ރެކިދިޔެއާއި ކުއްދައިތާގެ ޙުސައިންގެ މޫސާ\n12 ޖޫން 2020މ.\nއެކި ފަރާތްތަކުން ދެއްވާފައިވާ މަޢުލޫމާތުގެ މައްޗަށް ބިނާކޮށް "ގަލެހިރި" ވެބްސައިޓްގައި ލިޔެފައިވާ ބައެއް ޢާއިލާތަކާއި، ހަވަރުތިނަދޫ ޖަނަވަރީގޭ އަލްމަރުޙޫމު ޙަސަން ޙިލްމީ ލިޔުއްވައި މިހާތަނަށް ޢާއްމުނުވެހުރި ޢާއިލީ ވަނަވަރުތަކާއި އަދި އފ. ޢަދުނާނު ޙަލީމު އޭޝް/ ހުވަދުއަތޮޅު ވިލިގިލި ދެއްވި މަޢުލޫމާތު


"Karzai geyband kuri kamah bunaa vaahaka akee dhogeh"\nކަރުޒާއީ ގޭބަންދުކުރި ކަމަށް ބުނާ ވާހަކައަކީ ދޮގެއް: ތާލިބާނުން\nހާމިދު ކަރުޒާއީ (މ) އަބްދުﷲ އަބްދުﷲ (ވ) އަދި އަޝްރަފް ޣަނީ (ވ): ކަރުޒާއީ އާއި އަބްދުﷲ އަބްދުﷲ ގޭބަންދުުރި ވާހަކަ ތާލިބާނުން ދޮގު ކުރޭ\nއަފްޣާންގެ ކުރީގެ ރައީސް ހާމިދު ކަރުޒާއީ އާއި ހައި ކައުންސިލް ފޮ ނޭޝަނަލް ރިކޮންސިލިއޭޝަންގެ ވެރިޔާ، އަބްދުﷲ އަބްދުﷲ ތިބީ ގޭ ބަންދު ކޮށްފައި ކަމަށް ބުނެ ފަތުރަމުން ގެންދިއަ މީޑިއާ ރިޕޯޓަކަށް ރައްދުދީ ތާލިބާނުން ބުނީ އެ ހަދަނީ ކޮޅެއް މެދެއް ނެތް ދޮގެއް ކަމަށެވެ.\nތާލިބާނުން ޕޮލިޓިކަލް އޮފީހުގެ ތަރުޖަމާން މުހައްމަދު ނައީމް ވިދާޅުވީ ސީއެންއެންއިން އެވާހަކަ ފަށައިގަތް ގޮތެއް ވެސް އެނގިވަޑައި ނުގަންވާ ކަމަށެވެ. އެނާ ވިދާޅުވީ ސީއެންއެން ކަހަލަ ނެޓްވޯކަކުން ވާހަކައެއް ދައްކާނީ މައުލޫމާތަށް ބިނާކޮށް ކަމަށް ގަބޫލު ކުރައްވާ ކަމަށެވެ.\nހާމިދު ކަރުޒާއީ އާއި އަބްދުﷲ އަބްދުﷲ ބެހޭ ގޮތުން އެނގިފައި އޮތީ އަފްޣާންގައި ވެރިކަން ކުރުމަށް އަބުދް ޣަނީ ބަރާދަރު އިސްކޮށް ތާލިބާނުން އެކުލަވާލާ 12 މެމްބަރުގެ ކައުންސިލްގައި އެ ދެބޭފުޅުން ހިމަނާފައިވާ ކަމަށެވެ.\nސީއެންއެންގެ ރިޕޯޓާ ގުޅިގެން ފެތުރުނު ވާހަކަތަކުގައި ހާމިދު ކަރުޒާއީ ގޭ ބަންދު ކުރުމަށް ފަހު ކަރުޒާއީ އާއި އަބްދުﷲ އަބްދުﷲ ގެ ސެކިޔުރިޓީ ޓީމް ވެސް ކޮންމެވެސް ތަނެއްގައި ހިފަހައްޓާފައިވާ ކަމަށް ބުނެ ދެކެވުނު ވާހަކަތައް ހިމެނެ އެވެ. ސީއެންއެންއިން ބުނީ އަބްދުﷲ އަބްދުﷲ ގެ ގެއަށް ތާލިބާނުން ވަދެ ހާވާފައިވާ ކަމަށެވެ.\nތާލިބާނުން ދަނީ އަފްޣާންގައި ސަރުކާރެއް އެކުލަވާލަން މަސައްކަތް ކުރަމުންނެވެ. ރިޕޯޓްތައް ބުނާ ގޮތުން ހާމިދު ކަރުޒާއީ އާއި އަބްދުﷲ އަބްދުﷲ އަށް ފުރުސަތުދޭ ގޮތަށް ވާހަކަތައް ދެކެވުނެވެ. އަނެއްކޮޅުން ތާލިބާނުންގެ މަޝްވަރާ މޭޒުދޮށުގައި ވެސް މި ދެބޭފުޅުން ތިބޭތަން މީޑިއާއަށް ވަނީ ފެނިފަ އެވެ.\nޓެރަރިޒަމް އަފްޣާނިސްތާން ތާލިބާން


Pain killers in hiy huttumuge furusathu eba oyi!\nޕެއިން ކިލާސްއިން ހިތް ހުއްޓުމުގެ ފުރުސަތު އެބައޮތް!\nކިރިޔާ ބައްޔެއް ވާއިރަށް ދުވެފައި ގޮސް ޕެނެޑޯލް ކެއުމަކީ ދިވެހިންގެ ކިބައިގައި ހަރުލާފައި ހުންނަ ގޯސް އާދަ އެކެވެ. ރޯގާ ޖެހުނަސް، ހުން އަޔަސް ނުވަތަ ބޮލުގައި ކިރިޔާ ރިހިލިއަސް އެންމެ ކުރިންވެސް ހޯދާނީ ޕެނެޑޯލް ކަހަލަ ކޮންމެވެސް ޕެއިން ކިލާއެއްގެ އެހީ އެވެ. އުމުުރުން ޅަޔަސް ދުވަސްވީ މުސްކުޅިއަކަސް މި އާދަ ގެންގުޅެއެވެ.\nމިކަމުގައި ހުންނަ ގެއްލުންތައް ޓީވީ އާއި ރޭޑިއޯ އަދި އޮން ލައިން ނޫސްތަކުންވެސް އަބަދު ގެނެސްދެ އެވެ. މިގޮތަށް ޕެއިން ކިލާ ކެއުމުގައި އެންމެ ގިނައިން އުޅެނީ އުމުރުން ދުވަސްވީ މީހުންނެވެ. މުސްކުޅިވެ ގައިބާރު ދެރަވި ދުވަހު އެކަނި އުޅެން ޖެހުމުންވެސް ބައެއް މީހުންނަށް މިގޮތަށް ކަންތައް ކުރުމަށް މަޖުބޫރުވެދެ އެވެ. ދަރިންގެ ބުރަ ދިރިއުޅުމުގައި އިތުރު ބުރައެއް ނުޖައްސަން ވެގެންނެވެ. އަދި ބައެއް މީހުން މިގޮތަށް ޕެއިން ކިލާ ގަނެގެން ކަނީ ޒުވާން އުމުުރުން ފެށިގެން އެގޮތަށް ކަންތައް ކޮށްކޮށް އާދަވެފައި ހުރުމުގެ ސަބަބުންނެވެ.\nއިޓަލީގައި ހުންނަ މިލާނޯ ޔުނިވާސިޓީން ވަރަށް ފަހުން ވަނީ ޑޮކްޓަރެއްގެ އިރުޝާދާ ނުލާ ޕެއިން ކިލާސް ބޭނުން ކުރުމުން ލިބޭ ގެއްލުންތައް ބަލަން އަދި ގެއްލުން އެންމެ ބޮޑަށް ލިބެނީ ކޮން ބަޔަކަށްތޯ ބަލަން ހާއްސަ ދިރާސާއެއް ކުރިއަށް ގެންގޮސްފަ އެވެ. ޔޫކޭ، ނެދަލޭންޑް، އިޓަލީ އަދި ޖަރުމަނުގެ 10 މިލިއަން ޔޫޒަރުންގެ މައުލޫމާތު އެއްކޮށްގެން ހެދި މި ދިރާސާގެ ނަތީޖާ މިހާރު ވަނީ އާންމުކޮށްފަ އެވެ. މި ދިރާސާގައި ބޭނުންކުރި މީހުންގެ އެވްރެޖް އުމުރަކީ 77 އަހަރެވެ.\nމީގެ އިތުރުން މި ދިރާސާގައި އެއްވެސް ވަރަކަށް ޕެއިން ކިލާސް ބޭނުން ނުކުރާ މީހުންގެ ސިއްހަތާއި ޕެއިން ކިލާ ބޭނުންކުރާ މީހުންގެ ސިއްހަތުގެ ދުޅަހެޔޮކަންވެސް ދެނެގަނެފައިވެ އެވެ. މި ދިރާސާއިން ދައްކަނީ ބްރޫފަން ކަހަލަ ބާރުގަދަ ޕެއިންކިލާސް ބޭނުންކުރާ މީހުންގެ ތެރޭގައި ހިތް ހުއްޓުމުގެ ފުރުސަތު ބޮޑު ކަމަށެވެ. އަދި ހިތުގެ އިތުރު މައްސަލަތައް ވެސް މި މީހުންގެ މެދުގައި 19 ޕަސަންޓު އިތުރު ކަމަށެވެ.\nމި ދިރާސާގެ މައްޗަށް ބިނާކޮށް ބްރިޓިޝް ހާޓް ފައުންޑޭޝަން (ބީއެޗްއެފް) އިން ބުނީ މިފަދަ ޕެއިން ކިލާސްތައް ބޭނުންކުރާއިރު އެންމެ ދަށް ޑޯޒުން ބޭނުންކުރުމަކީ މުހިންމު ކަމެއް ކަމަށެވެ.\nއެކި ކަހަލަ ޕެއިން ކިލާސް އެންމެ ގިނައިން ބޭނުންކުރަނީ ހުޅުތަކުގެ މައްސަލަތައް ހުންނަ މީހުން ކަމަށް ވެސް ދައްކާފައިވެއެވެ. އެހެންކަމުން އެމީހުންނަށް ހިތުގެ މައްސަލަތައް ދިމާވުމުގެ ފުރުސަތު އެތައް ގުނައަކަށް ބޮޑުވެެގެންދެ އެވެ.\nހައިޕާޓެންޝަން، ޑައިބެޓިސް އަދި ކިޑްނީގެ މައްސަލަތައް ހުންނަ މީހުން ހާއްސަކޮށް ޑޮކްޓަރެއްގެ ލަފާ ހޯދާ ޑޮކްޓަރެއްގެ އިރުޝާދުގެ ދަށުން ޕެއިން ކިލާސް ބޭނުންކުރަން ސިއްހީ މާހިރުން އިލްތިމާސް ކުރެ އެވެ.


Eiffel Tower ah honu alhaa manzaru viral vehje!\nލުއި ޚަބަރު - އައިފެލް ޓަވަރު\nއައިފެލް ޓަވަރަށް ހޮނު އަޅާ މަންޒަރު ވައިރަލް ވެއްޖެ\nއައިފެލް ޓަވަރުގެ އުސްމިނުގައި 1063 ފޫޓް ހުރޭ\nކ. މާލެ 1 ޖޫން 2018 | ހުކުރު 02:07 15,448\nއައިފެލް ޓަވަރަށް ހޮނުއަޅަނިކޮށް ނަގާފައިވާ ފޮޓޯއެއް - މޯލްޑިވްސް ޕޮލިސް ސާރވިސް\nފަރަންސޭސި ވިލާތުގެ މަޝްހޫރު އައިފެލް ޓަވަރަށް ބާރުގަދަ ހޮނު އަޅާ މަންޒަރު ދައްކުވައިދޭ ވީޑިއޯ އެއް ޓްވިޓަރ ގައި ވައިރަލް ވެއްޖެއެވެ.\nވަރުގަދަ ކޮޅިގަނޑެއްގައި އައިފެލް ޓަވަރަށް ހޮނުއެޅި މި ހާދިސާ ހިނގި އިރު ކޮޅިގަނޑުގައި ފްރާންސްގެ ހުޅަނގާއި އުތުރުގެ ސަރަހައްދުތަކަށް ވަރަށް ބޮޑަށް އަސަރު ކޮށްފައިވާ ކަމަށް ރިޕޯޓްތައް ބުނެއެވެ.\nވައިރަލް ވެފައިވާ ޓްވިޓަރ ވީޑިއޯގައި ފެންނަނީ އައިފެލް ޓަވަރުގެ އެންމެ މަތީބަޔަށް ހޮނުއަޅަނި ކޮށްނެވެ.\nހޮނު އަޅާއިރު މުޅި ޓަވަރަށް ވިދުވަރުގެ އަސަރު ފޯރާ ކަމަށް ފެނެއެވެ.\nފްރާންސްގެ މޫސުމާ ބެހޭ އިދާރާ އިން ހާމަ ކޮށްފައިވާ ގޮތުގައި 2018 ވަނަ އަހަރުގެ މާޗް މަސް ރެކޯޑް ކުރެވިފައިވަނީ 2000 ވަނަ އަހަރުގެ ފަހުން އެންމެ ގިނައިން ފަރަންސޭސި ވިލާތައް ހޮނުއެޅި މަހުގެ ގޮތުގައެވެ.\nމަދު ސިކުންތުކޮޅެއްގެ ދިގު މިނުގެ މި ވީޑިއޯ ދެލައްކަ އަށް ވުރެ ގިނަ މީހުން ބަލާފައިވާ އިރު ހާހަކަށް ވުރެ ގިނަ މީހުން މި ވީޑިއޯ ޝެއަރ ކޮށްފައިވެއެވެ.\nއައިފެލް ޓަވަރަކީ ފަރަންސޭސި ވިލާތުގެ އެންމެ މުހިންމު މޮނިއުމެންޓެވެ. މި ޓަވަރު ބަލާލުމަށް އެތައް މިލިއަނު ބަޔަކު ކޮންމެ އަހަރަކު ޒިޔާރަތް ކުރެއެވެ.\nޓަވަރު ބިނާކުރަން ފެށީ 1887 އެއްގައެވެ. ޓަވަރު ބިނާކޮށް ނިމުނީ 1889 ވަނަ އަހަރުއެވެ. ޓަވަރަށް ނަން ދީފައިވަނީ ޓަވަރު ޑިޒައިން ކޮށް ބިނާކުރި ކުންފުނީގެ ވެރިޔާ ގުސްޓާވް އައިފެލްގެ ނަމުންނެވެ. ޓަވަރުގެ އުސްމިނަކީ 1063 ފޫޓެވެ.


SunOnline: Addu viyafaariveriyaa maraali massalaigai meehaku 12 aharah jalah\nއައްޑޫ ވިޔަފާރިވެރިޔާ މަރާލި މައްސަލައިގައި މީހަކު 12 އަހަރަށް ޖަލަށް\nނަޖާހު މަސްއޫދު 22 Nov 2020, 10:22\nއަލީ އަބްދުﷲގެ ހަށިގަނޑު ނަގަނީ: އޭނާ މަރާލީ ފައިސާ އާއި މުދަލުގެ ދަހިވެތި ކަމުގައި ކަމަށް ފުލުހުން ބުނެފައިވޭ --- ސަން ފޮޓޯ/ ކިޔުންތެރިއެއް\nދެ ހާސް ސޯޅަ ވަނަ އަހަރު އައްޑޫ ވިޔަފާރިވެރިއެއް ކަމަށްވާ އަލީ އަބްދުﷲ މަރާލި މައްސަލައިގައި ދައުވާ ކުރި އޭނާއަށް ބޮޑުބޭބެ ކިޔާ ސ. ހިތަދޫ ހެޕީފިއުޗާ، އަހުމަދު އިބްރާހީމް ދީދީއަށް 12 އަހަރުގެ ހުކުމެއް އިއްވައިފި އެވެ.\nއަލީ އަބްދުﷲ މާރާލާފައި ވަނީީ2މާޗް 2016 ވަނަ ދުވަހުގެ ދަންވަރުގެ ވަގުތެއްގައި އޭނާ ސައިކަލުގައި ދަނިކޮށް، އިބްރާހިމް ދީދީ އޭނާ ދުއްވަމުން ދިޔަ ސައިކަލުގައި ފައިން ޖަހައި ވައްޓާލައި، އަލީ އަބްދުﷲ ކަރުގައި ވާފަށެއް އަޅައި، އޭނާގެ ކަރަށް ބާރުކޮށްގެން ކަމަށް ދައުލަތުން ބުނެފައިވެ އެވެ.\nއެ މައްސަލައިގައި އަހުމަދު އިބްރާހިމްދީދީގެ މައްޗަށް އުފުލީ އެނގިހުރެ މީހަކު މެރުމުގެ ދައުވާ އެވެ. އެ ދައުވާއަށް އޭނާ ވަނީ ކްރިމިނަލް ކޯޓުގައި އިންކާރުކޮށްފަ އެވެ.\nއޭގެ އިތުރުން އޭނާއަށް އެހީތެރިވި ތިން މިީހަކަށް އެނގިހުރެ މީހަކު މަރާލުމުގައި ބައިވެރިވުމުގެ ދައުވާ އުފުލާފައިވެ އެވެ. އެއީ ސ. ހިތަދޫ، އަތަމާވިލާ، މައޫޒު މުހައްމަދާއި، އެރަށު އައްޒާ، މުބާރިކް މުހައްމަދުގެ އިތުރުން، ހަމަ އެރަށު ނަޝީދީގޭ މުހައްމަދު ޝިފާޒުގެ މައްޗަށެވެ. އެ މީހުންގެ މައްސަލަ އަދި ނުނިމެ އެވެ.\nދައުލަތުން އިބްރާހިމްދީދީއާ ދެކޮޅަށް 22 ހެކިވެރިންނާއި ހަ ކިތާބީ ހެކި ހުށަހެޅި އެވެ. ދައުލަތުން ހުށަހެޅި ހެކިވެރިންގެ ތެރޭގައި އިބްރާހިމް ދީދީ އާއި މައޫޒު މުހައްމަދާއި، މުބާރިކް މުހައްމަދާއި މުހައްމަދު ޝިފާޒު ގުޅިގެން އަލީ އަބްދުﷲ މަރާލި މަންޒަރު ފެނުނު ކަމަށް ބުނާ ސިއްރު ހެކިވެރިއަކު ހިމެނެ އެވެ.\nއެ މައްސަލަ ބެލުމަށްފަހު މިދިޔަ މަހުގެ އަށް ވަނަ ދުވަހު ކްރިމިނަލް ކޯޓުގެ ގާޒީ އާދަމް މުހައްމަދު ކުރެއްވި ހުކުމުގައި ބުނެފައި ވަނީ، އިބްރާހިމް ދީދީ ދައުވާއަށް އިންކާރު ކުރި ނަމަވެސް، އޭނާއާ ދެކޮޅަށް ހުށަހެޅި ހެކިތަކަށް ބަލާއިރު، އޭނާ އެ ކުށް ކުރިކަން އެކަށީގެންވާ ޝައްކެއް ނެތް މިންވަރަށް ޝަރީއަތަށް ސާބިތުވާ ކަމަށެވެ.\nކްރިމިނަލް ކޯޓުން ހުކުމް ކުރީ އިބްރާހިމްދީދީ 12 އަހަރާއި ހަ މަސް ދުވަހަށް ޖަލަށް ލުމަށެވެ.\nއިސްލާމީ ޝަރީއަތުގައި ބުނާ މަރަށް މަރު ހިފުމުގެ އަދަބު ކަނޑައެޅޭނީ އެއްވެސް ޝައްކެއް ނެތް މިންވަރަށް ދައުވާ ސާބިތުވާ ނަމަ އެވެ. ނަމަވެސް، މި މައްސަލަ އެ މިންވަރަކަށް ސާބިތެއް ނުވެ އެވެ. މި މައްސަލަ އިބްރާހިމްދީދީއާ ދެކޮޅަށް ސާބިތުވީ "އެކަށީގެންވާ ޝައްކެއް ނެތް" މިންވަރަށެވެ.\nކުށް ސާބިތު ކުރަން ހުށަހަޅާ އެއްވެސް ހެއްކެއްގެ ބަޔާނެއް، ކުށް ސާބިތު ކުރަން ހުށަހަޅާ އެހެން ހެއްކެއްގެ ބަޔާނާ އެއްވެސް މިންވަރަކަށް ފުށޫނާރާ ނަމަ މަރުގެ އަދަބު ތަންފީޒު ނުކުރެވޭނެ ކަމަށް ގާނޫނުލްއުގޫބާތުގައި އޮވެ އެވެ. އެ މިންގަނޑަށް މައްސަލަ ސާބިތުކޮށްދެވިފައި ނުވާ ކަމަށް ހުކުމުގައިވެ އެވެ.\nއަލީ އަބްދުﷲ މަރާލާފައި އޮއްވާ ފެނުނީ، މާޗް މަހުގެ ދެވަނަ ދުވަހު އަލީ އަބްދުﷲ ގެއްލިގެން އޭނާގެ އާއިލާގެ ފަރާތުން ފުލުހުންނަށް ރިޕޯޓު ކުރުމާ ގުޅިގެން ހޯދަމުން ދަނިކޮށް، އުމުރުން ދުވަސްވީ އަންހެނަކަށެވެ. އޭނާގެ ހަށިގަނޑު ފެނުނީ ހިތަދޫ ސްކޫލުގެ އިރުއުތުރު ކަންމަތީގައި އޮންނަ ޗަކަބިމަކަށް މޫނު ވަތަށް އެއްލާލާފައި އޮއްވަ އެވެ. އޭނާގެ މޭކަށިގަނޑުން މަތި އޮތީ ޗަަކައިގެ ތެރޭގަ އެވެ. އޭނާގެ ސައިކަލުވެސް އެތާ ކައިރީގައި އެއްލާލާފައި އޮތެވެ.\nފުލުހުން މީގެ ކުރިން ބުނެފައިވާ ގޮތުން، އަލީ އަބްދުﷲ މަރާލީ ފައިސާ އާއި މުދަލުގެ ދަހިވެތި ކަމުގަ އެވެ. އެގޮތުން އޭނާ މަރާލުމަށްފަހު އޭނާގެ 40،000 ރުފިޔާ ނަގައިގެން ގެއެއްގައި ވަޅުލައި ފޮރުވާފައިވެ އެވެ. އަދި އޭނާގެ އަތުގައި އޮތް، ފިހާރައިގެ ރީލޯޑު ކުރަން ބޭނުންކުރާ ފޯނުގައި ހުރި ހުރިހާ ފައިސާތައް އެހެން ފޯނަކަށް ޓްރާންސްފާ ކޮށްފައިވެސް ވެ އެވެ.\nއޭނާގެ ހަށިގަނޑު ފެނުނު އިރު ދެ އަތުގެ އުޅަނބޮށީގެ ތެޔޮހަން ގޮސް، ދޫ ބޭރަށް ނުކުމެފައި ހުރުމުގެ އިތުރުން ކަރުގައި އެއްޗެއް އޮޅާލާފައި ހުރި ކަމުގެ ނިޝާންތަކެއް ފެންނަން ހުއްޓެވެ.\nއައްޑޫ ވިޔަފާރިވެރިޔާ މަރާލި މައްސަލަ